
aar  Sneen  falder  efter  Storm  —  tæt, 
tung  og  nøiagtig  — ,  udfylder  Fordybninger, 
jævner  Spidser  og  skarpe  Kanter,  da  er  det 
underligt  at  tænke  sig,  at  dette  er  det  samme 
Vand ,  som  kan  risle  og  hoppe ,  skumme  som 
Røg  i  Fossen  og  finde  Vei  med  modige  Strøm- 
bølger ud  i  det  frie  blaa  Hav. 

Og  derude  —  naar  Sommersolen  langsomt 
og  sent  skjules  bag  de  siste  skinnende  Striber 
yderst  i  Vest ,  hvor  Havets  sporfrie  Vei  krummer 
sig  Jorden  rundt,  der  sanser  du  ikke  let,  at  de 
friske  guldkantede  Bølger,  hvor  Fisken  leger, 
og  Livet  gror,  —  at  dette  er  det  samme  Vand, 
der  kan  ligge  og  trykke  Hustagene  som  tung 
død  Sne,  bøie  Trær  og  Grene  og  stænge 
Veiene  fra  Mand  til  Mand. 

Da  blir  der  ganske  stille  i  de  store  Skove. 
Al  Lyd  knappes  af  og  indsvøbes  i  den  snefyldte 
Luft,    som   ikke   kan   svinge,   —  en  tung,  blød 


Stilhed  som  i  tykke  Dyner  \  og  Bækkens  Klunk 
under  Isen  kommer  i  dunkle  Slag  som  de 
dybe  Toner  fra  en  Spilledaase  under  Hoved- 
puden. 

Men  lette  og  lydløse  som  forsigtige  Spøgel- 
ser daler  de  hvide  Filler  —  store  naar  de 
kommer  nær  og  mindre  og  mindre  opover,  ind- 
til Øjet  stanser  under  en  lav,  graaprikket  Him- 
mel, som  ligger  Uge  nedpaa  Trærene. 

Oppe  i  Fjeldene,  hvor  Stormen  havde  blæst 
Flekker  bare  og  rystet  den  høie  Lyng,  lagde 
Sneen  nye  hvide  Tæpper,  hvis  Folder  hang 
udfor  de  bratte  Skrænter  og  bølgede  henover 
Fjeldmarken. 

]\Ien  længer  nede  mod  Dalen  brød  Skoven 
igjennem  og  reiste  sig  med  Sne  i  Haaret  — 
stille  og  mørk  rundt  omkring  Markerne  i  Dal- 
bunden, hvor  alt  var  hvidt  undtagen  de  lumske 
sorte  Steder  i  Elven,  som  aldrig  frøs. 

Alt  fladt  og  skraat  fik  Kaabe  og  blev 
borte  uden  Form.  Hele  Præstegaarden  blev 
nøiagtigt  oversneet  indtil  den  minste  List  langs 
Vinduskarmen ;  —  selv  oppe  paa  Knappen  af 
Flagstangen  stablede  Snefillerne  sig  forsigtigt 
sammen  til  en  høi  Top. 


Det  gamle  Udhus  foran  Dagligstuens  Vin- 
duer indhylledes  fra  øverst  til  nederst,  saa  ingen 
kunde  se,  hvor  radbrækket  og  elendigt  det 
var.  Kirkeveien  henover  [Markerne  blev  ganske 
borte:  og  Jasminerne  om  Præstegaardens  Lyst- 
hus bøiede  sig  helt  til  Jorden. 

Alle  Veie  stængtes ;  og  hver  Husstand  mød- 
tes i  Ovnskrogen,  forat  se  paa  de  samme  An- 
sigter og  følges  sammen  i  den  lille  optraadte 
Ring  af  deres  egne  verdensfjerne  Tanker.  Og 
fra  den  koselige,  lune  Varme  og  det  røde  Lys 
fra  Ilden,  som  gjorde  alt  derinde  sundt  og 
muntert,  hentede  de  alle  en  velbehagelig  For- 
nemmelse af  Modsætningen  mellem  inde  og  ude, 
mellem  deres  egen  lille  Krog  og  de  kolde  Vid- 
der, mellem  det  hjemlige  og  det  fremmede  — 
en  stille,  tæt  Selvtilfredshed  —  beskeden  og 
graa,  men  ganske  uigjennemtrængehg. 

Og  naar  Lampen  blev  tændt,  var  det  Hoved- 
stadens Avis,  som  bragte  Gjenlyden  af  Verdens 
Larm  ind  i  alle  Snelandets  Ovnskroge.  Og 
Hovedstadens  Avis  bragte  den  Gjenlyd,  som 
passede. 

Der  var  ingen  fortærende  Længsel  mod 
Sol  og  Skjønhed  ,    ingen   vidtløftige  Tanker  og 


Tvivl,  ingen  letsindig  Beundring  af  den  store 
Verdens  falske  Glans. 

Men  der  var  Skrig  af  Blod  og  Lidelse  fra 
Samfundenes  Dyb;  der  var  Fordærvelse  og 
Forbr}-delse  —  helt  ned  til  de  smudsigste  og 
utidigste,  hvor  en  sund  Tanke  kunde  væmmes 
ved  at  følge;  der  var  Raaddenskab  i  Bunden, 
og  den  steg  og  steg  og  stansede  ikke  førend 
ved  Thronens  Fod  —  der,  hvor  der  endnu  var 
Throner:  men  ellers  overalt  og  nedenfor  væl- 
tede Folkene  sig  i  løste  Lidenskabers  Blod  og 
Smuds. 

Saaledes  var  Hovedstadens  Avis. 

Og  naar  den  alligevel  laa  i  Lampens  fromme 
Skjær  paa  Familiebordet  rundt  i  alle  Landets  lune 
Ovnskroge.  og  naar  hver  Haand  udstrakte  sig 
efter  den  —  baade  Husfaderens  og  ^Mændenes 
ligetil  den  halvvoxne  Piges  blege  Fingre,  saa 
var  det,  fordi  alt  dette  modbydelige  Stof  blev 
baaret  af  den  ægte  kristelige  Aand,  som  be- 
sjælede de  Mænd,  der  skrev  i  Hovedstadens 
Avis,  og  som  var  Bladets  egentlige  Kjærne  og 
Livsprincip. 

Derfor  fulgte  Tanken  trygt  og  uden  at 
væmmes  ned  i  de  sorteste  Dvb   af  Menneskers 

Fordærvelse  og  Menneskers  Ondskab.  Thi  al 
den  menneskelige  V^ederstyggelighed,  som  Bla- 
det rummede,  den  dæmpedes  og  svandt  i  den 
kristelige  Fortrøstning,  at  det  altsammen  var 
saa  langt  borte  i  Guds  lille  Flok  kunde  lade 
Verden  larme ;  Vægterne  vare  paa  Murene ; 
men  Herren  vaagede  selv  med  Vægterne. 

Og  hvis  en  Tanke  —  træt  af  at  løbe 
Dagens  jævne  Løb :  fra  sig  selv,  rundt  om  sig 
selv  og  tilbage  til  sig  selv  —  kunde  prøve  at 
famle  udover  i  Længsel  mod  andre  Tanker 
eller  i  pinlig  Deltagelse  for  Millionernes  Lidelser 
og  Kampe  langt  borte,  da  reiste  Hovedstadens 
Avis  sig  i  fuldt  Ornat  og  sagde:  mange  ere 
de  kaldede,  men  faa  de  udvalgte. 

Og  henimod  Klokken  ti,  naar  hverken 
Amerikas  Revolvere  eller  Paris's  Liderlighed 
længer  formaaede  at  holde  dem  vaagne,  tak- 
kede de  sin  Gud  af  et  oprigtigt  Hjerte,  fordi 
de  slap  at  leve  derude  blandt  Svinene,  men 
vare  udvalgte  til  at  være  de  Udvalgte  i  det 
lykkelige  Land  med  de  lune  Ovnskroge.  — 

Imidlertid  faldt  Sneen  tæt  i  Mørket  udover 
den  lange  Vinternat,  og  Lys  efter  Lys  sluktes 
i  den  søvnige  døde  Kulde.     De  siste  Vinduer  i 


Dalen ,  som  blinkede  til  hinanden  tversover 
Elven,  var  Præstens  o^  Fogdens;  —  der  sad 
de  endnu  oppe  —  læste,  tænkte  og  vaagede 
for  de  andre. 

!\Ien  om  ^Morgenen  var  Bønderne  ude  med 
Sneplougen  og  brøitede  Vei  for  Posten;  den 
maatte  jo  frem  ialfald,  —  skjønt  den  desværre 
førte  baade  godt  og  ondt  med  sig  omkring  i 
Bygderne.  Hovedsta4ens  Avis  maatte  følges 
med  meget  Giftstof,  som  sivede  og  seg  ind  i 
Landet. 

Onde  Tider  og  onde  Mennesker;  Uro  i 
Sindene  og  Oprør  mod  Gud;  de  fordærvelige 
Tanker  fra  Fordærvelsen  derude  —  de  kom, 
de  kom   —   som  en  Pest  gjennem  Luften 

'Sien  endnu  var  der  Fred  i  de  kirkestille 
Dale;  og  der  havde  længe  været  Fred. 

Halvkvalte  under  Sneen  laa  Bondens  Huse 
—  tunge  og  lave,  modløse  og  lige  hinanden, 
med  smaa  forsigtige  Vinduer,  der  vogtede  paa 
sit  og  lod,  somom  de  ingenting  saa.  Mellem 
Gaardene  førte  Krogveie  og  trange  Jeiler  brat 
op  og  ned  med  store  Stene  og  dybe  Huller 
om  Sommeren  og  tilføgne  om  Vinteren,  saaat 
de  kjørte  bent  over  ^larken. 


Lys  og  frimodig  laa  Præstegaarden  aaben 
til  Postveien  med  Lysthus  og  Flagstang.  Midt 
paa  Tunet  var  den  høie  Galge,  hvor  L^ngdom- 
men  gyngede  om  Sommeren,  Ballancerstangen 
halvt  undersneet;  de  to  Rækker  store  Vinduer 
i  det  vidløftige  Hus  smilede  med  Blomster  og 
Gardiner.  I  Indkjørselen  fra  Veien  var  Sneen 
skuffet  tilside  og-  laa  høit  op  paa  Stammerne 
af  de  unge  Grantrær,  der  vare  plantede  som 
Hæk. 

Men  midt  i  Dalen,  hvor  Elven  gjorde  en 
Krumning,  laa  Kirken  omgivet  af  Præstegaar- 
dens  Marker.  Den  var  taarnløs  og  hvidkalket, 
enfoldig  og  uanseelig,  men  stærk  og  tykmuret. 
Den  laa  taus  og  lukket;  og  ingen  rørte  ved 
Døren,  undtagen  naar  Præsten  sendte  Klokke- 
ren med  Nøglen. 

Men  rundt  omkring  i  Dalene  og  opefter 
Aasene  og  i  Heiene  langt  inde  i  Fjeldene  — 
der  viste  Folk,  at  idag  sender  Præsten  Klokke- 
ren med  Nøglen ;  idag  er  Guds  Hus  aabent, 
og  Herrens  Tjener  slipper  alle  ind. 

Alle  de  bekymrede  og  betrængte,  som  sad 
indsneede  i  sig  selv  i  Tvivl  eller  Bekymring,  i 
haabløs    Lede    eller    med    halvttugtede    Lyster 

snusende  omkring  gruelig  Udaad,  forskræmte 
Piger  i  Ungdoms  Fristelse  og  gamle  Syndere 
med  Angeren  i  Halsen  —  kommer  hid  alle  I, 
som  syge  og  sorgfulde  ere,  det  er  Præken- 
søndag. 

Og  de  kravlede  ud  i  Graalysningen,  spændte 
Ski  under  Fødderne  eller  den  langraggede  Hest 
for  Slæden;  og  paa  Veien  formede  hver  sit, 
som  han  skulde  se  at  faa  afgjort  med  Gud. 

I  Kirken  sad  de  stille  og  ventede  —  ^læn- 
dene  paa  den  ene  og  Kvinderne  paa  den  anden 
Side :  oe  de  hørte  den  stærke  Stemme  over 
dem,  som  talte  paa  det  fine  Maal, 

Han  tolkede  den  hellige  Skrift  med  Alvor 
og  uden  vanskeUg  Lærdom.  Men  klart  og 
greit  vidnede  han  mod  de  onde  Tider,  mod 
Oprør  og  Trods  i  stort  som  i  smaat;  mod  de 
falske  Profeter,  som  forvende  Folkenes  Hjerter. 
Med  Skriftens  egne  Ord  revsede  han  de  selv- 
kloge og  gjenstridige;,  han  prædikede  Lydighed 
under  Herrens  Tugt  og  Lov,  under  den  af 
Herren  indsatte  lovHge  Øvrighed;  han  skildrede 
den  kristelige  Ydmyghed,  som  fornedrer  sig 
selv,  den  taalmodige  Kristen,  som  ikke  be- 
kymrer sig. 


Det  var  Guds  Ord  purt  og  rent;  den  sande 
uforfalskede  Kristendom,  ganske  som  i  Hoved- 
stadens Avis. 

Og  Folket  kravlede  hjem  igjen  —  tunge 
og  saa  underligt  tomme  i  Øinene,  og  hver  enkelt 
sagde  stille  til  sig  selv:  »næste  Gang  vil  han 
tale  til  mig,  —  næste  Gang.« 

—  ]Men  langsmed  det  undersneede  Land 
væltede  Havet  sine  iskolde  Vinterbølger,  mens 
det  ventede  paa  Vaaren,  som  skulde  sende  al 
den  døde  Sne  tilsøs  i  modige  blaa  Strøm- 
bølger og  fylde  Dalene  med  Løvlugt  og  Fugle- 
lyd og  lufte  ud  i  de  kvalme  Ovnskroge. 

Og  mens  det  ventede,  reiste  de  utaalmodige 
Brændinger  et  Bulder,  som  rullede  og  rullede 
indover  de  første  Fjelde  og  dulmede  og  døde 
i  Sneviddernes  uendelige  Stilhed.  — 

Men  en  Lyd  er  der,  —  der  er  en  Lyd  i 
Sneen,  som  Øret  drager  til  sig  i  aandeløs  Lyt- 
ten, —  en  munter  liden  klingende  Lyd  af 
ringlende  Bjælder  langt  borte  i  Skoven. 

Naar  de  melder  fra  Kjøkkenet,  at  der  høres 
Bjælder,  løber  alle  ud  af  Stuen  —  de  unge 
først  og  de  gamle  bagefter.  I  tæt  Klynge  i 
den  aabne  Dør  uden  at  ænse    Sneen  og  elleve 


10 


alvorlige  Frostgrader  staar  de  med  bankende 
Hjerter  og  Smilet  færdigt  —  lyttende,  lyttende 
—  hys  I   —   hørte  du   noget? 

Imidlertid  traver  trætte  Heste,  som  dam- 
per af  den  faldende  Sne  henimod  de  lune 
Ovnskroge  rundt  om  i  Dalene,  og  ud  af  Pels- 
kraverne speider  længselsfulde  Øine  efter  en 
Lysning  i  Skoven,  efter  nogle  kjendte  Vinduer 
med  rode  Gardiner.  Og  det  fine  Klokkespil, 
den  store  Dombjælde,  de  mange  smaa  Messing- 
bjælder helt  ned  til  den  tarvelige  Klokke  under 
Halsen  paa  Skydshesten  —  de  ringer  og  klin- 
ger saa  langt  de  kan,  frister,  skuffer,  hvisker 
og  kriller  i  de  smaa  rosenrøde  Øren,  som  lytter 
i  Dørene. 

Og  de  lune  Ovnskroge  aabner  sig.  saaat 
Lyset  skinner  gult  ud  i  Sneen  og  lukker  sig 
igjen  varmt  og  trygt  om  de  ny  ankomne.  Uden- 
for falder  Sneen  som  før,  og  Skydshesten  lun- 
ter hjemigjen  i  Mørket,  Gutten  sover  i  Slæden, 
og  Bjælden  har  ingen  Klang  mer,  fordi  ingen 
lytter  efter  den. 

Og  saa  begynder  Munden  at  gaa  paa  dem, 
der  kom  —  en  Strøm  af  Fortællinger,  der 
skyller  Spørgsmaalene  foran  sig,    —  en  Hvirvel 


II 


i  Ovnskrogen,  som  fylder  Stuen  med  Snak  og 
Latter  til  over  tolv. 

Baade  de,  som  kom  og  de,  som  ventede 
vare  lig  opstemte  Vande,  der  slap  sig  løs  i 
Gjensynet;  og  i  en  almindelig  smitsom  Lyst 
til  at  faa  Besked  og  give  Besked  aabner  alle 
sig  til  en  uvant  Fortrolighed ;  og  et  Mod ,  en 
Følelse  af  Overlegenhed  fører  de  ankomne  langt 
ud  i  dristige  Tanker,  saaat  de  ser  paa  hinanden 
med  store  Øine  —  de,  som  horer  til  i  de  lune 
Ovnskroge. 

Men  det  jævner  sig  snart  i  Dagene 
efterpaa. 

Den  første  Aftens  ustyrlige  Livlighed  dæm- 
mes efterhaanden  inde,  eftersom  hver  faar  alt 
sit  fortalt  og  alt  de  andres  hørt;  og  lidt  efter  Hdt 
bringer  det  fælles  Liv  om  Dagen  Tankerne  ind  i 
den  fælles  Ring  om  Aftenen,  naar  Mændene 
røger  Tobak  og  snakker  om  det,  de  har  læst 
i  Hovedstadens  Avis. 

Og  tilslut  bliver  der  ikke  saa  mieget  til- 
bage af  det  vilde  Mod  fra  den  første  Aften. 
De  dristige  Tanker,  som  feiede  gjennem  Ovns- 
krogen  i  det  første  Mødes  større  Afstande,  de 
klippes    Hdt   hist   og    lidt    her   og    tage  mindre 

Vingeslag,  alteftersom  man  gjensidig  kommer 
nærmere  indpaa  hinanden. 

Og  skulde  der  endnu  være  noget  ungt 
Overmod  tilbage,  saa  dukkes  det  lempeligt  ned 
i  Hovedstadens  Avis,  og  der  bliver  det.  Men 
hvis  det  alligevel  kommer  op  igjen,  saa  maa 
det  udenfor  Ringen,  ud  af  Ovnskrogen. 

Thi  der  er  kun  et  af  to :  enten  ude  eller  inde. 

Enten  lunt  og  varmt  i  en  Ring  eller  ensom 
udover  Vidderne,  enten  følges  tr\-gt  og  beskyttet 
med  de  andre  rundt  omkring  sig  selv,  eller 
selv  gaa  sin  eeen  Vei  i  Sneen. 


II. 


D 


et  gamle  radbrækkede  Udhus  laa  lige 
foran  Dagligstuen  og  Kontorets  Vinduer,  og 
Indkjørselen  svingede  tæt  omkring  dets  skjæve 
Hjørne.  Det  stod  midt  iveien  for  alt  og  midt 
i  Synet  for  alle,  og  var  til  liden  eller  ingen 
Nytte.  Thi  Forpagteren  vilde  heller  sætte  Hø 
og  Halm  i  Tjelmer  end  betro  noget  til  det 
gamle  Hus;  og  han  kunde  ikke  formaa  Præsten 
til  at  reparere. 

Der  gik  vel  ikke  mange  Dage,  uden  at 
Daniel  Jiirges  vendte  Øinene  tilsiden,  for  ikke 
at  komme  ind  i  de  Tanker,  som  det  gamle 
Hus  vakte.  Og  om  det  end  med  Tiden  alt 
sjeldnere  hændte  ham,  at  han  gjennemgik  alle 
de  Ærgrelser,  det  Hus  havde  voldt,  saa  stod 
det  dog  altid  der  midt  foran  ham,  og  selv  om 
han  ikke  saa  det,  var  det  dog  aldrig  helt  ude 
af  hans  Sind;    o^  naar  han  ikke  var  frisk  eller 

tung  i  Humøret,    sad    han   i  Kontorvinduet   og 
stirrede  paa  det. 

Da  han  for  ti  Aar  siden  kom  til  Kaldet 
langt  nordenfra,  hvor  der  havde  været  saa 
trangt  og  koldt,  syntes  den  brede  Dal  med 
Agre  og  store  Skove  ham  et  frugtbart  Kanaan, 
hvor  Sindet  kunde  udvide  sig  og  Øiet  forlystes 
i  Solskin  og  rank  Væxt  efter  al  Forkrøblingen  der 
nordpaa. 

]\Ien  det  første,  som  stødte  hans  Øie,  da 
han  glad  og  ivrig  sprang  af  Kariolen,  forat 
tage  sin  nye  Præstegaard  i  Besiddelse,  var  dette 
gamle  Hus  —  saa  kroget  og  forsømt,  men 
alligevel  saa  trodsigt  i  al  sin  Skrøbelighed. 

Præsten  Jiirges  kunde  ikke  begribe,  at  For- 
manden i  Kaldet  havde  kunnet  lade  et  saa- 
dant  Skrammel  staa  uden  Reparation,  og  noget 
af  det  første  han  derfor  spurgte  om,  da  han 
mødtes  med  Bygdens  beste  yiænå,  var  dette 
med  Huset,  hvorledes  det  kunde  gaa  for  sig, 
at  en  af  Præstegaardens  Bygninger  henstod  i 
en  saadan  Forfatning? 

Ja  det  var  nu  saa  altfor  .galt  med  det 
Hus  —  mente  en,  han  havde  saamange  Gange 
sagt,    der  burde  gjøres  noget  ved  det;    —    for- 

længe  siden  —  mente  en  anden;  en  tredie 
havde  mange  Gange  undret  sig  paa,  at  det 
ikke  dat  ned  af  sig  selv. 

Ja,  men  Præsten  vilde  gjerne  vide,  hvem 
det  egentlig  paalaa  at  reparere  Bygningerne 
paa  Præstegaarden? 

En  af  de  ælste  begyndte  da  at  fortælle, 
hvorledes  det  havde  været  med  de  Ting;  i  hans 
Fars  Ungdom;  og  en  anden  kom  med  noget 
han  havde  hørt  af  sin  ^Moster,  hvis  Moder  tjente 
i  Præstegaarden,  dengang  de  havde  Prausten 
Basse  —  han,  som  de  kaldte  for  Stampe- Gunnar 
og  som  engang  faldt  ned  af  Prækestolen  Jule- 
dags Morgen ;  —  men  dette  blev  for  langt  for 
den  nye  Præst. 

Han  var  ikke  bange  for  lidt  Omkostninger; 
de  kunde  jo  hjælpes  ad  —  Præst  og  Menig- 
hed —  i  al  Samdrægtighed  —  ikke  sandt?  Han 
—  Præsten  —  skulde  gjerne  hugge,  saa  kunde 
Almuen  kjøre  Tømmeret  frem;  var  det  ikke 
saa  Landsens  Skik  fra  gammelt?  —  de  skulde 
saamænd  nok  komme  overens. 

Præsten  Jiirges  nikkede  venligt  og  saa  om- 
kring i  Kredsen  fra  den  ene  til  den  anden. 
Ingen    sagde    hverken   ja    eller    nei;    de    syntes 

nok,  det  gik  svært  fort.  r^Ten  saasnart  der  var 
kommen  nogenlunde  Orden  efter  Indflytningen, 
sendte  Præsten  sine  Husmænd  —  ja  han  fulgte 
selv  med  i  Skoven  og  huggede  med  Liv  og 
Lyst,  hvad  der  kunde  være  passeligt  til  Re- 
parationen. 

Mens  de  arbeidede,  kom  der  to  Mænd 
gaaende.  Præsten  kj endte  dem  og  gik  dem  glad 
og  varm  imøde.  Det  var  noget  saa  uvant  for 
ham  at  have  denne  Mængde  Trær  at  vælge 
iblandt.  Skoven  laa  til  Præstegaarden  eller  til 
Bygden,  Rettighederne  vare  saa  mangfoldige 
og  indblandede.  Grænserne  vidløftige  og  ube- 
stemte —  han  havde  læst  en  hel  Del  Papirer 
om  det;  men  det  var  jo  ikke  muhgt  at  huske. 
Hovedsagen  var,  at  Skoven  var  offentlig  Eien- 
dom,  og  Trær  var  der  nok  af. 

»Se  her  —  mine  Venner!«  raabte  Præsten 
Jiirges  og  rakte  sine  Hænder  mod  de  to;  »nu 
skal  det  gamle  pukkelryggede  Hus  faa  Skik 
paa  sig;  se  for  deilige  Trær,  jeg  har  fundet 
mig!.; 

De  to  Bønder  sagde  først  Goddag,  Gud 
signe  Arbeidet,  vakkert  Veir  og  mange  andre 
Ting.    som   hørte   til    deres  Maade   at   begynde 

paa:  og  de  lod  sig  ikke  forvirre  af  de  hurtige 
Ord.  Præsten  Jiirges,  som  kjendte  Bonden  til- 
bunds, agtede  hellerikke  stort  paa  det,  de  stod 
og  mumlede,  men  snakkede  videre  om  sine 
Trær. 

Imidlertid  skulde  de,  som  hug  for  Præsten, 
just  tage  fat  paa  et  nyt  Træ:  men  de  stod  og 
tøvede,  puslede  med  Øxeskafterne  og  syntes 
vente  paa  noget. 

»Nu?«  —  raabte  Præsten:  »hug  væk  — 
Folk  I«  tag  den  Granen  der  ved  Stenen,  som 
jeg  har  vist  Jer:  —  ikke  sandt r  —  det  er  et 
godt  Træ  —  og  passeligt  stort?« 

Aa  jo;  det  manglede  ikke  paa  det:  Træet 
var  vel  nok.  Der  var  ellers  —  mente  den  ene 
af  de  to  Mænd,  —  en  Plads  længer  øst  i 
Skoven,  hvor  de  pleiede  at  hugge  for  Præste- 
gaarden;  hvis-som  atte  Præsten  —  æ  —  vilde 
følge  med  dem,  saa  skulde  de  vise  ham  — 

Aa  langtifra!  de  skulde  saamænd  ikke  have 
nogen  Uleilighed  for  hans  Skyld:  han  skulde 
nok  finde,  hvad  han  behøvede.  Og  jo  nærmere 
Præstegaarden  desto  letvintere  for  Almuen,  som 
skulde  kjore  det  frem :  —  Trær  var  her  jo  — 
Gud  være  lovet   —   nok  af. 


?Ja  det  var  et  sandt  Ord,  Trær  er  her  nok 
af,;  sagde  den  ene;  og  lidt  efter  sagde  den 
anden  det  samme. 

De  stod  der,  indtil  Præstens  Husmænd 
endelig  efter  gjentagen  Ordre  gav  sig  ilag  med 
Granen  ved  Stenen ;  og  derpaa  sagde  den  ene 
af  de  to  ^lænd: 

i-Ja,  saa  faar  vi  vel  rusle  hjemover  igjen 
—  vi  da.« 

»Ja,  vi  faar  vel  det,     mente  den  anden. 

Og  Præsten  tog'  hjerteligt  Afsked,  sendte 
Hilsener  til  deres  Koner  og  raabte  tilslut  efter 
dem:  ..Lad  mig  nu  se,  I  sørger  for,  at  Tøm- 
meret blir  fremkjørt,  saasnart  vi  faar  Sne  nok.« 
Ja,  det  er  heste  Tiden  til  at  kjøre  Tømmer, 
naar  Sneen  er  løs,--   sagde  den  ene. 

Det  falder  justsom  lettere  baade  for  Hest 
og  Mand,«  lagde  han  til  —  den  anden  i  og 
dermed  gik  de. 

—  Men  der  kom  Sne  baade  nok  og  mer 
end  noki  og  hver  Dag  ventede  Præsten  Jiirges 
forgjæves  paa  det  lange  Tog  af  dampende 
Heste,  som  skulde  føre  Tommeret  tilgaards; 
han  vilde  begynde  strax  at  støtte  Huset  op 
indvendigfra,  saasnart  Dagene  blev  lidt  længer. 

I  Førstningen  lo  han  saa  smaat  af  de  seige 
Bønder,  som  aldrig  kan  faa  Fart  i  sig.  Og 
naar  Fogden,  som  var  kjendt  i  Bygden, 
skjældte  dem  ud  for  det  værste,  han  kunde 
finde  paa,  gik  Præsten  i  al  Godmodighed  og 
forsvarede  sine  Sognebørn:  det  tog  jo  ganske 
vist  Hdt  Tid;  men  tilslut  kom  det  dog  paa  en 
Maade  tidsnok  alligevel. 

Men  da  Vinteren  gik,  og  Fogden  ved 
Paasketider  triumferende  spurgte,  om  Tømmeret 
var  fremkjørt,  da  var  det  for  galt,  der  maatte 
være  Maade  med  alt !  Og  Præsten  Jiirges  viste  sig 
for  første  Gang  sint  i  Kommunebestyrelsen,  idet 
han  reiste  sig  og  efter  mange  revsende  Ord  for 
deres  utilladelige  Dorskhed  og  Langsomhed 
med  Bestemthed  forlangte,  at  nu  skulde  Tøm- 
meret fremkjøres  paa  Øieblikket. 

Efter  en  lang  Stilhed  begyndte  en:  »Det 
er  nu  saa  fra  gammel  Tid  her  i  Bygden,  at  vi 
har  to  opnævnte  Mænd,  som  anviser,  hvad  der 
maa  hugges  og  hvor  der  maa  hugges;  —  og 
saa  er  det  endvidere  saa,  atte  — « 

Præsten  afbrød :  »Jamen  derom  er  her  ingen 
Tale;  for  Tømmeret  er  jo  hugget  og  Hgger 
færdigt  tæt  ved  Postveien.« 

»Og  det  var  vel  kanske  anvist  til  Udhugst 
af  de  to  opnævnte  Mænd?  — <  spurgte  en 
fredelig  Stemme;  »åu  var  vel  med  og  viste  ud 
for  Præsten  —  du  Hans?  —  for  det  er  jo  du 
og  Eivind,  som  er  de  opnævnte?« 

»Ja,  vi  var  der  beggeto,  —  jamen  var  vi 
saa,«  sagde  den  ene  af  de  to  Mænd,  som 
havde  været  i  Skoven. 

Lidt  efter  sagde  den  anden:  »aa  jamen 
var  vi  saa  —  ja!   —   beggeto.«; 

>^0g  saa  m.ærkede  I  vel  Trærene,  som 
Præsten  skulde  hugge-  — <  spurgte  den  samme 
fredelige  Stemme. 

Men  Præsten  afbrød  igjen  lidt  utaalmodigt : 
>Det  er  jo  ikke  mer  at  snakke  om  —  den 
Ting;  Trær  er  her  jo  nok  af;  og  jeg  tog  det 
lille,  vi  behøvede  til  Reparationen  der,  hvor 
det  var  lettest  at  kjøre  frem." 

Men  —  men  monstro  det  ikke  skulde 
været  anvist  r^ 

>^Det  er  nok  muligt;  jeg  er  jo  ikke  saa- 
ledes  inde  i  disse  Detailler  endnu;  men  jeg 
synes  ikke,  det  er  noget  at  gjøre  Ophævelser 
over.  <: 

>/Men,<'    begyndte   en   igjen,    »naar   det  nu 

netop  traf  sig  saa,  at  de  var  paa  Pladsen  — 
begge  de  opnævnte  ]\Iænd ,  forat  anvise  for 
Præsten,  enda  de  ikke  havde  faaet  Bud  — « 

»Anvise!  —  anvise?'<  —  raabte  Præsten 
ærgerlig;  »der  var  ingen,  som  sagde,  han  skulde 
anvise.  Jeg  snakkede  et  Par  Ord  med  Hans 
og  Eivind,  det  husker  jeg  nu ;  men  de  sagde 
ikke  et  Ord  imod,  at  jeg  hug,  hvor  jeg  selv 
vilde. « 

»Det  er  nu  det  —  æ  — «  begyndte  Hans 
langsomt  og  Hdt  dirrende  i  Maalet;  »det  er  nu 
det,  at  vi  har  to  Vidner  paa  det  —  foruden 
jeg  selv  og  han  Eivind.« 

»Vidner!  —  V^idner?  —  paa  hvadr«  raabte 
Præsten  Jiirges. 

»To  rigtig  gode  Vidner,«  sagde  Eivind. 

Alle  sad  nu  spændte  og  saa  ned.  Mon 
den  nye  Præsten  vilde  drive  det  saa  vidt :  at 
nægte  mod  to  Mands  Vidne? 

Hans  fortsatte:  -^For  det  er  nu  det,  at 
baade  gamle  Aslag  og  Sønnen  hans,  som  hug 
for  Præsten,  de  er  begge  villige  paa  Ed,  at 
Præsten  nægtede  sturt  at  følge  øst  i  Brækken, 
hvor  Præstegaarden  altid  har  hugget  fra  gam- 
mel Tid.« 

^Det  gjorde  han  —  ja:  det  er  sikkert  og 
vist, c  sagde  Eivind. 

»Men  Herregud!  —  Mennesker!  —  jeg 
ved  ikke,  om  jeg  skal  le  eller  græde  af  Eder. 
Er  det  derfor,  I  ikke  vil  kjore  Tømmeret  frem? 
Ikke  viste  jeg  hin  Dag,  vi  hug,  at  Hans  og 
Eivind  var  de  opnævnte  Mænd ;  hellerikke  sagde 
de,  at  de  kom,  forat  anvise.  Og  det  Snak  — 
jeg  husker  godt,  der  var  noget  Snak  om  at 
gaa  østover,  —  det  tog  jeg  bare  for  et  vel- 
vilHgt  Raad^  og  naar  jeg  ikke  fulgte  det,  saa 
var  det  udelukkende  af  Hensyn  til  x^lmuen, 
som  skulde  kjøre,  mig  kunde  det  jo  være 
ligegyldigt.« 

En,  som  ikke  var  kjendt,  vilde  ikke  for- 
staaet  paa  de  smaa  Øiekast,  der  gled  skjævt 
fra  Mand  til  Mand,  hvor  elendig  de  allesammen 
fandt  denne  Udflugt.  Og  den  venlige  Stemme 
sagde  ud  i  Luften  noget  om,  at  det  altid  var 
best  at  spørge  sig  for:  saa  farer  en  ikke  galt 
afsted. 

»x^a,  der  er  nu  ikke  stor  Skade  skeet,« 
sagde  Præsten  skarpt,  han  ligte  ikke  den  frede- 
Hge  Stemme;  :. en  anden  Gang  skal  jeg  med 
Fornøielse    hugge    efter   Anvisning;    men    naar 

det  nu  engang  er  gjort,  og  Tømmeret  ligger 
der  færdigt,  saa  faar  I  se  til  at  faa  det  kjørt 
frem  —  og  det  baade  fort  og  snart,  for  det 
lider  mod  Førefald,  og  Sneen  er  ikke  at  stole 
paa  længe  nu.< 

Der  blev  igjen  stille,  indtil  en  sagde:  »det 
skal  være  snaut  nok,  om  her  blir  Tid  til  at 
hugge  før  Vaaren.« 

»Hugger  —  hugge  omigjenr  —  I  vil  da 
vel  ikke,  jeg  skal  hugge  en  Gang  til?«  raabte 
Præsten  Jiirges',  men  da  han  saa  de  urokke- 
lige gjenlukkede  Ansigter,  forgik  Taalmodig- 
heden  ham. 

»I  er  dog  ret  nogle  —  hm!  —  nogle  be- 
synderlige Mennesker  1  —  I  benytter  Jer  af  en 
liden  Formfeil  fra  min  Side  til  at  gjøre  Krangel 
og  Uføre.  Er  det  vakkert  imod  Præsten?  — 
er  det  kristeligt  mod  en  Broder?  —  tænk  om 
vi  alle  skulde  gaa  saaledes  irette  med  hin- 
anden, —  eller  tænk,  om  Vorherre  vilde  være 
ligesaa  nøieregnende  med  Eder.<^ 

Det  spændte  i  Ansigterne  gik  over  til  det 
almindelige  Kirkealvor;  de  ventede  en  Præken 
og  en  Overhaling,  og  det  var  de  vante  til. 

Og    saasnart    Præsten    stansede,    begyndte 

en  og  anden  at  røre  paa  sig,  forat  gaa:  og 
Præsten,  som  nu  forstod,  at  de  skammede  sig, 
spurgte  alvorligt,  men  tillidsfuldt: 

»Altsåa:  lad  mig  nu  høre,  hvad  Dag  I  vil 
kjøre  det  Tommer  frem:  I  ved  alle,  hvor  det 
ligger;  det  er  jo  ikke  stort.« 

Aa  nei,  saa  svært  meget  var  det  ikke, 
mente  en. 

Xei  for  den  Sags  Skyld  var  det  ikke  noget 
at  snakke  om,  sagde  en  anden. 

Derpaa  forsikrede  en ,  at  han  mageligt 
skulde  kjøre  hele  Stasen  paa  en  Dag  med  sine 
egne  Heste,  —  mer  var  det  ikke. 

Jaja,  saa  snakker  vi  ikke  mere  om  den 
Ting.  Paa  Mandag  begynder  Kjøringen:  og 
jeg  tænker,«  tilføiede  Præsten  Jiirges  smilende, 
*jeg  tænker  den  første,  jeg  ser,  er  han  Knud 
selv.  '< 

Det  var  ]\Ianden  med  den  fredelige  Stemme ; 
men  han  saa  sig  lidt  om  og  svarede  derpaa 
stilt  og  koldt: 

^Jeg  tvivler  paa,  at  her  skal  tindes  en 
eneste  Mand  i  Sognet,  som  vil  gjøre  sig  del- 
agtig i  det,  som  er  begyndt  imod  Loven,  enda 
Præsten  vil  gaa  i  Spidsen.« 

Og  alle  sluttede  sig  til  dette,  —  det  var 
tydeligt  at  se.  Men  da  blev  Præsten  sint  for 
Alvor  og  skar  ordentlig  op  for  dem;  og  Mødet 
sluttede  i  etslags  Tordenveir,  udaf  hvilket 
Præsten  for  i  lynende  Vrede  uden  Forsoning 
og  Farvel.  — 

Fogden  lo,  da  han  hørte  det,  han  lo 
himmelhøit  og  gned  sig  i  Hænderne :  om  han 
nu  endelig  havde  faaet  Øinene  op  —  Præsten? 
saa  han  nu,  at  dette  Kjæltringpak  ikke  und- 
saa  sig  for  at  hænge  sig  i  den  minste  Ube- 
tydelighed, naar  de  kunde  faa  istand  en  Krangel 
og  slippe  for  at  gjøre  sin  Pligt?  »Nei  nei!  — 
Pastor  Jiirges!  Bønderne  hernede  er  andre  Karle 
end  de  fattige  Fiskere  nord  paa-,  her  er  de 
Fanden  tude  mig  klogere  end  baade  Præsten 
og  Bispen,  —  for  nu  ikke  at  tale  om  Fogden 
—  den  Stakkarl« 

Og  ude  blandt  Almuen  gik  der  en  Be- 
vægelse efter  dette  første  Tag  med  Præsten. 
Kaldet  var  saa  stort  og  godt,  at  de  aldrig  fik 
andre  Præster  end  saadanne,  som  skulde  til 
Ro  og  have  det  rigeligt  efter  de  magre  Aar; 
det    var    baade     erfarne     Mænd     og    myndige 

Herrer.  Derfor  var  Sognet  kjendt  for  at  have 
en  daarlig  Præstelykke. 

Og  denne   nye   havde   ikke   begyndt  godt. 

Ethvert  Barn  —  eller  ialfald  hver  eneste 
voxen  viste,  hvor  farligt  det  er  med  ulovlig 
Hugst,  naar  det  først  kommer  op,  og  hvor 
mange  der  er  komne  i  Omstændigheder  for 
mindre  end  dette.  Maatte  saa  ikke  Præsten, 
som  havde  læst  saa  meget,  og  som  selv  eiede 
alle  Bøgerne,  vide  endnu  bedre  Greie  paa  de 
Ting:  Og  gjorde  han  saa  stik  imod  Lovens 
klare  Ord ,  saa  maatte  det  være,  fordi  han 
troede  sig  lige  saa  grom  en  Pave  som  gamle 
Prausten  Basse  selv. 

Men  saa  var  det  dette,  at  Præsten  havde 
sagt,  han  hug  saa  nær  Præstegaarden,  fordi 
det  skulde  være  bekvemt  for  Almuen;  —  det 
lignede  ikke,  for  gamle  Basse  var  ikke  dum. 
]\Ien  det  var  dumt  at  ville  bilde  dem  sligt  ind. 
Embedsmændene  kunde  være  af  begge  Slag, 
nogle  vare  meget  værre  end  andre;  men  det, 
som  der  ikke  var  Mening  i,  det  kunde  ingen  tro. 

Saaledes  kunde  de  ikke  blive  enige  om, 
hvad  Præsten  havde  ment;  de  forstod  ham 
ikke;  men  at  der  stak  noget  under,  det  forstod 

de  ganske  godt  og  tydeligt.  Derfor  var  det 
sikrest  at  holde  sig  strix  efter  Lovens  Bogstav 
og  ikke  blande  sig  i  Vidløftigheder. 

At  Præsten  for  sin  egen  Part  kunde  resikere 
noget  for  det,  han  havde  gjort,  det  faldt  dem 
ikke  ind;  —  en  Amtmand,  som  satte  en 
Præst  under  Tiltale  for  ulovlig  Hugst,  —  det 
var  jo  til  at  le  af. 

Men  de  havde  saa  ofte  seet  Loven  glide 
bhnd  og  sløv  henover  baade  Personer  og 
Ting,  som  nu  de  efter  sin  Forstand  syntes 
laa  midt  i  Veien;  for  saa  til  Gjengjæld  med 
alle  sine  frygtelige  Klør  at  hage  sig  fast  et 
andetsteds,  hvor  de  ikke  syntes,  der  var  Spor 
af  Fæste. 

De  kjendte  dem  ogsaa  saa  temmeligt  godt 
—  disse  Jurister,  som  kom  i  Flok,  og  som 
alle  var  i  Ledtog,  hvormeget  de  end  spillede 
denne  Komedie  om  Formiddagen  med  Mod- 
parter, Forsvarer  og  Anklager  og  det  andet 
Fjæsk.  Naar  de  slog  sig  sammen,  saa  kunde 
de  bringe,  hvad  det  skulde  være  til  at  for- 
svinde og  til  Gjengjæld  finde,  hvadsomhelst  de 
vilde  bagom  Ordene  eller  mellem  Linierne  eller 
hale  det  ud  af  Vidnerne. 

Xei  —  neil  der  var  kun  et,  som  var  sikkert: 
ikke  at  dyppe  den  yderste  Spids  af  sin  Finger 
i  nogetsomhelst,  hvori  der  var  gjemt  en  Ulov- 
lighed; —  og  selv  det  var  ikke  altid  sikkert. 

Derfor  mødtes  de  alle  i  den  urokkelige 
Overbevisning,  at  de  for  ingen  Pris  maatte 
give  efter;  de  kjendte  Embedsmændene  og 
viste,  at  intet  er  galere  end  det. 

Og  Fogden  sagde  til  Præsten:  »Men  en 
Ting  vil  jeg  bede  Dem  om:  giv  ikke  efter. 
Mærker  de  først  det  ringeste  Spor  af  Sva « 

^A'ær  De  kun  rolig;  jeg  skal  ikke  være 
svag,«   svarede  Præsten. 

Han  kjendte  Bønderne  og  viste,  at  intet  er 
galere  end  det.   — 

Denne  uheldige  Begyndelse  havde  bestemt 
Forholdet  mellem  Præst  og  Menighed,  omend 
selve  Sagen  lidt  efter  lidt  blegnede. 

Præsten  havde  lovet  sig  selv  og  hvem  der 
vilde  høre  det,  at  før  skulde  Tømmeret  raadne 
i  Skoven  og  Huset  falde  ned  af  sig  selv,  før 
han  vilde  hugge  oiiiigjen  efter  Udvisning  og 
foie  dem  i  deres  Bondetrods. 

Og  Almuen  svarede  sagtmodigt,  at,  de  to 
opnævnte    Mænd    stod    til   Tjeneste,    hvad    Dag 

og  Time  Præsten  ønskede;   —   men  være   med 
paa  noget  ulovligt,  —  nei,  det  vilde  de  ikke. 

Eilers  blev  Forholdet  i  det  ydre  særdeles 
venskabeligt.  •  Bønderne  behandlede  Præsten  og 
hans  Familie  med  udsøgt  Høflighed,  —  som 
Skik  er.  De  viste  nu,  hvad  der  boede  i  ham;  og 
de  vare  glade,  saalænge  han  holdt  sig  i  Skindet. 


m. 

iVlen  Daniel  Jiirges  led  ved  dette  Hus 
og  ved  denne  Krænkelse  mere,  end  nogen  havde 
Anelse  om. 

Thi  det  var  saa  aldeles  modstridende  mod 
hans  hele  Natur  at  have  det  hæslige  for  Øie. 
Hans  Livsanskuelse  var  ideel,  og  de  klassiske 
Studier  havde  bøiet  hans  Aand  mod  det  skjønne 
og  det  gode.  I  sit  Studenteraar  havde  han 
været  den  første  Latiner  og  senere  en  stor 
Taler  og  Visedigter  i  Samfundet.  Han  var 
en  af  de  faa  Theologer,  som  kunde  gaa  med 
paa  mangt  og  meget  uden  at  kompromittere 
sig  og  uden  at  forspilde  Fornøielsen  for  de 
andre. 

Slægten  var  en  gammel  Embedsslægt,  som 
i  Generationer  havde  flyttet  Landet  rundt  fra 
Embede  til  Embede  —  bestandig  med  Ansigtet 
vendt  mod  et  Departement. 

Deres  Blod  havde  oprindeligt  været  dansk 
eller  tysk*,  og  skjønt  det  var  blandet  saa 
mange  Gange,  blev  der  altid  over  Slægter  som 
denne  noget  af  det  fremmede ,  som  fordum 
syntes  fint.  Og  da  det  omflyttende  Liv  i 
bestandig  Higen  mod  bedre  Embeder  ikke  gav 
de  opvoxende  Børn  nogen  hjemlig  Stedkjærlig- 
hed,  kom  Landet  til  at  staa  for  dem  som  et 
stort  Departement  i  det  frie ,  hvor  man  avan- 
cerede jævnt  ved  liden  Møie  og  meget  Taalmod. 

Ved  de  stadige  Flytninger  og  Ombytninger 
af  Embeder,  som  man  maatte  holde  Øie  med 
i  Hovedstadens  Avis  og  i  Statskalenderen,  ud- 
viklede der  sig  i  Embedsslægterne  et  ganske 
overordentligt  Personalkjendtskab.  Og  de  juri. 
diske  Embedsmænd  maatte  ogsaa  holde  Øie 
med  de  geistlige  og  Lægerne;  thi  ved  Gifter- 
maal  og  Forbindelser  hang  de  alle  sammen 
helt  opover  til  Bisper  og  Statsraader,  som  holdt 
Traadene.  Derfor  optog  Interessen  for  selve 
dette  Net  af  Embedsværk  deres  meste  Tanke, 
saaat  de  mindre  følte  Forskjel  eller  Forandring 
i  det  Folk,  over  hvilket  det  var  spundet. 

En  Ting  var  spændende  ved  et  nyt  Em- 
bede paa  Landet.      Man  kunde    træffe    den  be- 

hageligste  Omgang  baade  for  Kortbordet  og 
Sæterture  —  endogsaa  Partier  for  Børnene; 
men  man  kunde  ogsaa  træffe  Bygder,-  hvor 
man  var  aldeles  henvist  til  sig  selv.  Bønderne 
var  omtrent  de  samme  overalt. 

]\Ien  Bonden  kjendte  de  tilbunds  fra  gam- 
mel Tid,  baade  hans  Snedighed  for  Retten, 
hans  utrolige  Svineri  fra  Sygebesøgene,  de 
kjendte  ham  i  hans  Uvidenhed  og  Overtro  og  i 
hans  Sondagsklær  fra  Tidemanns  ^Malerier. 

Han  var  et  specimen  for  sig,  ingenlunde 
blottet  for  Interesse:  —  Bonden  var  vel  værdt 
at  studere.  Men  saa  skulde  det  rigtignok  ogsaa 
være  af  dem,  der  kjendte  ham,  som  havde 
»levet  sammen  med  ham«. 

Da  derfor  Tidens  Tanker  og  Videlyst  tog 
Veien  fra  Guder  og  ophoiede  ^Mennesker  ned- 
over til  de  smaa  og  simple,  og  alverden  slog 
sig  paa  Bondeforgudelsen,  saa  var  dette 
en  ligefrem  Forargelse  for  de  gamle  erfarne 
Embedsslægter  —  en  Forargelse,  som  bredte 
sig  udover  til  Sønner  og  Nevøer  og  Fætteres 
Tanter  og  Husholdersker,  udover  alt,  hvad  der 
var  af  Smag  og  Intelligens,  —  udover  hele 
Hovedstadens  Avis. 

Men  Daniel  Jiirges  fulgte  ikke  med  i  dette. 
Der  var  et  freidigtDrag  i  hans  Karakter,  som 
førte  ham  til  Opposition  mod  de  gamle  fast- 
slaaede  Meninger.  Han  Hgte  godt  det  nye 
Syn  paa  Folket;  og  som  ungt  Menneske 
var  han  med  at  hilse  Bonden  velkommen  i 
Literaturen  og  i  Samfundslivet. 

Hans  Fader  naaede  at  blive  Stiftsprovst  i 
Kristiania,  og  Daniel  havde  derfor  levet  sin 
Studietid  i  Hovedstaden  ikke  som  en  fremmed, 
men  som  en  af  Byens  egne.  Som  Søn  af  en 
høitstaaende  Embedsmand  i  Kirken,  stod  alle 
Kredse  ham  aabne;  og  naar  han  vilde  gifte 
sig,  kunde  han  vælge. 

Han  valgte  da  ogsaa  den  smukkeste  og 
den,  om  hvem  Selskabslivets  Glans  samlede  sig 
hin  Vinter.  Og  nu  stod  han  ved  Indgangen 
til  en  hæderfuld  og  velsignet  Løbebane.  Han 
behøvede  blot  at  pege  paa  en  Begynderplads 
i  Hovedstaden  eller  i  Nærheden,  for  saa  snart 
det  anstændigvis  lod  sig  gjøre  at  stige  op  i  de 
gode  Stillinger,  hvor  Livet  ikke  blot  bragte, 
hvad  det  lille  Samfund  overhovedet  kunde 
byde  de  mest  begunstigede;  men  hvorover  den 

hellige  ^Myndighed  tillige  lagde  noget  af  den 
Fred,  som  er  over  al  Forstand. 

Han  var  som  skabt  til  Hovedstadspræst, 
og  det  havde  han  selv  altid  hørt  om  sig.  Hans 
Ydre  var  smukt  og  vilde  med  Tiden  blive 
stateligt,  hans  Stemme  velklingende  og  stærk  ^ 
og  i  hans  Væsen  var  der  en  klædelig  Blanding 
af  den  belevne  Verdensmand  og  den  afrundede 
Høihed  ved  en  Herrens  Tjener. 

Men  Kandidat  Jiirges  var  ikke  den  Mand, 
som  dovent  vilde  seile  sit  Liv  nedad  Strøm- 
men i  Solskin.  Det  var  ham  modbydeligt,  naar 
de  sagde,  han  burde  være  Præst  for  de  dannede 
og  fine  Folk.  Han  vilde  netop  vise,  at  Livets 
tunge  Alvor  saare  vel  lader  sig  forene  med 
den  selskabelige  Lethed;  og  det  blev  ham  en 
Trang  ved  sit  Liv  at  vidne,  hvorledes  Aandens 
Kald  udgaar  uden  Forskjel,  hvorledes  netop  han, 
om  hvem  kanske  ingen  skulde  tro  det,  havde 
faaet  Hjertelaget  og  Forstaaelse  for  det  i  Ver- 
den ringe  og  foragtede. 

Derfor  tog  han  sin  fine  unge  Kone  lige 
ud  af  Balsalen  og  førte  hende  vel  indpakket  i 
Pelsværk  op  til  et  lidet  Præstekald  langt 
nordpaa. 

Han  lo,  og  de  lo  begge,  naar  de  tænkte 
paa  al  den  Forbauselse,  al  den  Skuffelse  og 
Forargelse,  de  efterlod.  Han  havde  været  en 
af  de  interessanteste  unge  Mænd  i  Selskabs- 
livet, og  hun  havde  samlet  det  beste,  der  var 
i  Byen ,  om  sin  Musik  og  sin  glade  Elsk- 
værdighed. 

Og  naar  de  læste  Brevene  sammen  i  den 
første  Lykkens  Tid  i  deres  lille  latterligt  ube- 
kvemme Præstegaard,  da  svulmede  hans  Hjerte 
ved  Tanken  om,  hvad  han  havde  gjort.  Og 
hans  lille  Kone  saa  op  til  ham,  —  famlede 
efter  Ordene,  fyldtes  Hgesom  altfor  overvældende 
af  Beundring  og  kunde  bare  sige:  min  Gud  I 
hvor  du  er  stor  —  Daniel  1 

Han  begyndte  at  arbeide  og  prædike  med 
Iver  og  Veltalenhed;  og  da  det  efterhaanden 
gik  op  for  ham,  at  de  ikke  forstod  det  aller- 
minste  —  hverken,  hvad  han  sagde  eller,  hvad 
han  mente  med  det,  han  gjorde,  kom  han  til 
den  Overbevisning,  at  han  havde  taget  feil  — 
ikke  for  sit  eget  Vedkommende,  men  af  Kaldet. 
Saa  laligt  nordpaa  var  Folket  ikke  endnu 
kommen  ud  over  den  første  haarde  Kamp  for 
Livet,    og   den   optog   alle   deres   Evner.     Selv 

de  simpleste  religiøse  Forestillinger  vare  uklare 

og  sløve,  og  af  Kundskab  var  der  slet  ikke  noget. 

Men   Daniel  Jtirges   tabte    ikke   Modet    og 

bøiede  ikke  af.      De   skulde   alligevel   faa  Uret 

—  de  dernede  i  Hovedstaden ,  som  havde 
spaaet,  at  han  ikke  vilde  holde  det  ud^  han 
skulde  vise  dem,  at  han  holdt  ud. 

Og  det  gjorde  han  —  Aar  efter  Aar. 
Stærk  og  sund  klarede  han  Reiser  tillands  og 
vands,  og  han  brugte  aldrig  at  klage,  han 
bare  beskrev.  De  sad  angstfuldt  og  lyttede  — 
hans  lille  Kone  og  Børnene,  eftersom  de  voxte 
til,  naar  han  skildrede  sine  farefulde  Baadfarter 
og  Fjeldvandringer;  men  han  smilede  og  sagde: 
javist    var   det  slemt:    men   jeg   klarer   det  dog 

—  som  I  ser,  —  med  Guds  Hjælp. 

Og  efterhaanden  vænnede  han  sig  i  sin 
Ensomhed  til  at  fortælle  sig  selv ,  hvad  han  op- 
levede og  hvad  han  tænkte.  Han  forestillede  sig 
da  altid,  at  nogle  af  hans  Venner  der  sydpaa 
stod  for  ham  med  et  overlegent  Smil,  som  veg 
efterhaanden  mens  han  lagde  ud  om  sit  Liv,  sine 
Prøvelser  og  Savn,  og  hvorledes  han  bar  dem. 

Denne  tænkte  Underholdning,  som  ikke 
fik   Svar,    blev   efterhaanden    næsten    alt  hans 

Samkvem  med  Slægt  og  Venner;  og  det  dag- 
lige Stel  med  Børn  og  Tjenestefolk  og  Gaar- 
dens  Drift  afvexlede  med  Søndagens  Præken, 
Fattigkommissionen  og  Samtaler  i  Kontoret, 
som  han  lærte  at  afknappe. 

Men  hverken  alt  dette  eller  noget  enkelt 
af  det  formaaede  at  optage  Daniel  Jiirges  helt. 
Saavel  hans  mange  Kundskaber  som  hans  fore- 
tagsomme Karakter  gav  ham  baade  Lyst  og 
Evne  til  en  Virksomhed  langt  ud  over  den 
lille  Krog,  hvor  han  beskedent  havde  valgt  at 
virke. 

Ligesom  han  havde  tilbragt  sin  Ungdom 
i  alvorlige  Studier  og  i  levende  Interesse  for 
omtrent  alt,  hvad  der  bevægede  Samtiden  i 
Evropa,  saaledes  skulde  ingen  sige  om  ham, 
at  han  dovnede  af  i  Ensomheden.  Der  var 
fremdeles  intet  oppe  i  Tiden  paa  noget  Feldt, 
som  han  ikke  kjendte  til  og  havde  sin  Dom 
om.  Saa  fjernt  som  han  sad,  laa  dog  alt  lige- 
som aabent  for  hans  Blik^  og  mangengang 
maatte  han  smile,  naar  han  saa,  hvor  de  for 
vild  —  Menneskene,  —  han  maatte  smile,  naar 
han  tænkte  paa,  at  heroppe  i  en  Kløft  mellem 
Fjeldene   sad   en    beskeden    norsk    Præstemand, 

som  ingen  spurgte  tilraads;  men  som  kanske 
alligevel  kunde  givet  Svar  som  ingen  anden. 

Han  læste  fra  først  af  udelukkende  Hoved- 
stadens Avis. 

]\Ien  eftersom  det  store  Blad  med  Dobbeit- 
nummere  og  Tillæg  optog  mer  og  mer  af  hans 
Tid,  vaagnede  Læselysten,  som  var  knækket 
til  Examen;  og  han  begyndte  at  drive  Studier 
paa  egen  Haand  med  Avisen  som  Grundlag. 
Foruden  sin  Faders  Bogsamling  lod  han  ogsaa 
sin  Boghandler  i  Kristiania  sende  en  og  anden 
Bog,  som  han  fik  Lyst  paa  efter  Avisen,  og 
derved  fik  han  Anledning  til  at  øve  en  Kon- 
trol, som  i  høi  Grad  skjærpede  hans  selvstæn- 
dige Tænkning. 

Thi  om  han  end  ikke  i  et  og  alt  var  enig 
med  de  udmærkede  Mænd,  som  skrev  i  Hoved- 
stadens Avis,  saa  var  de  dog  saa  vel  under- 
rettede og  saa  skarpe  i  Tanken,  at  det  var 
ham  af  høieste  Interesse  at  se,  naar  de  ankoii\ 
til  Resultater,  hvortil  han  allerede  selv  var 
naaet.  Og  denne  Overensstemmelse  blev  ham 
mer  og  mer  paafaldende.  jo  længer  han  levede 
i  sine  ensomme  Studier;  og  det  opvakte  mangen- 
gang  hans  Beundring,    hvorledes   disse    Mænd, 

som. dog  i  meget  vare  saa  forskjellige  fra  ham, 
kunde  finde  frem  til  hans  egen  Tanke  ad  Veie, 
som  vistnok  stundom  imponerede  ham,  men 
som  ofte  var  ham  usmagelige. 

Og  i  Aarenes  Løb  mærkede  han  til  sin 
store  Glæde,  at  det  var  saa  langt  fra  at  gaa 
med  ham  som  man  kunde  vente  og  som  de 
ganske  vist  ventede  hans  Venner  i  Byen:  at 
hans  Aand  skulde  sløves  og  den  Iver  kjølne, 
hvormed  han  greb  og  omfattede  en  Tanke 
eller  en  Anskuelse. 

Han  følte  tvertimod  med  en  vis  Over- 
raskelse, hvorledes  der  øgte  i  ham  en  Nidkjær- 
hed  for  Sandhed  og  Ret.  Som  han  læste  om 
de  ulmende  Gløder  i  Daarskabens  og  Ond- 
skabens store  Arnesteder,  om  det  hæsHge,  som 
trængte  sig  frem  overalt  Haand  i  Haand  m.ed 
det  onde,  —  da  følte  han  vælde  frem  i  sit  Hjerte 
et  Had  —  et  vældigt  Had,  som  stundom  kunde 
drive  ham  op  af  Stolen,  saa  han  rystede  sine 
stærke  Arme  udimod  denne  Oprørets  og  Løg- 
nens lede  Yngel,  —  som  en  Samson  stod  han 
skjælvende  af  Vrede,  —  indtil  han  besindede 
sig,    at    han    sad    alene  i  sit  Kontor,    en   stille 

Guds  Tjener,  der  gjorde  sin  Gjerning  —  tro  i 
det  lidet. 

Men  der  kom  ogsaa  Stunder,  hvor  han 
tvivlede  om,  at  det  var  Ret  saaledes  at  sidde 
og  tie  stille ;  mens  det  raabte  saa  høit  inde  i 
ham.  Hele  sit  Liv  havde  han  været  paa  Vagt 
mod  sin  Forfængelighed,  —  derfor  sad  han  jo 
ogsaa,  hvor  han  sad  —  *,  han  kjendte  godt  sin 
Skjodesynd;  men  de  skulde  ogsaa  faa  se,  at 
han  ikke  gav  efter  for  den.  Hvis  han  vilde 
tale,  saa  viste  han,  at  det  vilde  høres  over  det 
hele  Land,  og  alles  Øine  vilde  rettes  mod  ham. 
Men  netop  derfor  vilde  han  ikke.  Naar  han 
gjenfandt  sine  egne  Tanker  i  Hovedstadens 
Avis,  smilede  han  resigneret,  og  lod  de  andre 
beholde  Æren.  Og  naar  han  i  en  endeløs 
Samtale  med  en  gammel  syg  Fattigkone  kom 
til  at  tænke  paa,  hvem  han  egentlig  var  — 
han,  som  sad  her  og  tovede  i  disse  smaa  for- 
krøblede Tanker,  da  gik  der  en  bevæget  blød 
Stemning  gjennem  ham  —  ligesom  af  Rørelse; 
og  med  sin  milde  Stemme  talte  han  Ord  saa 
simple  og  enfoldige,  at  han  næsten  kom  paa 
Graaden  selv. 

Men  tilslut  gav    han   for   en   Gangs    Skyld 

efter  og  skrev  en  Anmeldelse  af  en  ny  Bog. 
Det  forekom  ham,  at  Pligten  denne  Gang  var 
altfor  bydende.  Det  gik  ikke  an,  at  han,  hvis 
Navn  —  om.end  ikke  nævnt  blandt  de  første  — 
dog  havde  en  god  Klang  der,  hvor  den  form- 
skjønne  og  rene  Poesi  skattedes ,  —  dersom 
han  ikke  nu  vilde  sige  et  Ord ,  saa  kunde  det 
hænde,  at  mange  -  især  af  de  unge  —  kom 
rent  i  Vildrede   med  sine  literære  Begreber. 

-Thi  den  nye  Bog  —  saa  forfeilet  som  den 
var  —  havde  et  vist  Sving;  der  var  noget  ved 
den,  som  paa  en  pinlig  Maade  mindede  ham 
om,  at  han  selv  havde  været  med  paa  Bonde- 
forgudelsen, dengang  den  begyndte.  Det  for- 
øgede Følelsen  af  PHgt  for  ham;  han  skyldte 
at  forklare,  hvad  der  oprindelig  havde  været 
af  godt  og  berettiget  ved  »det  simple«  i  Lite- 
raturen,  for  saa  med  en  Gang  og  eftertrykkeligt 
at  sætte  en  Stopper  for  den  beklagehge  Mis- 
forstaaelse,  ud  af  hvilken  den  nye  Bog  var 
skrevet. 

Det  gjorde  han  ogsaa  —  ret  skarpt,  men 
dog  med  et  godmodgt  Smil  for  Feiltagelsen; 
og  han  sendte  sin  Anmeldelse  til  Hovedstadens 
Avis  med  sit  gamle  velkjendte  Mærke  D. 

I  de  Dage,  det  tog,  før  han  kunde  se  sig 
i  i\visen,  fik  han  efter  saa  lang  Tid  igjen  føle 
Spændingens  Glæde.  Han  forestillede  sig  levende, 
hvilken  Opsigt  det  vilde  gjøre  —  et  Ord  fra 
hans  Haand  —  selv  om  det  ikke  var  andet 
end  en  Anmeldelse.  De  vilde  føle  dernede  i 
Byen,  at  han  holdt  Øie  med  dem*,  der  vilde 
ganske  vist  blive  talt,  kanske  skrevet  om  hans 
Artikel;  det  skulde  dog  more  ham  at  se,  hvor- 
ledes hans  egne  Tanker  tog  sig  ud  mellem 
de  andres  i  Hovedstadens  Avis. 

Alligevel  lo  han  af  sig  selv  og  betvang 
denne  uværdige  Følelse;  og  da  endehg  den 
Post  kom,  hvor  det  ganske  sikkert  maatte  fin- 
des, gik  han  sig  først  en  lang  Tur,  forat  vise 
sig  selv,  hvor  liden  Vægt  han  lagde  paa  det.. 

Langsomt  satte  han  sig  tilrette  i  Kontor- 
stolen, aabnede  Postvæsken,  foldede  Aviserne 
ud  og  lagde  dem  iorden.  Men  idet  han  der- 
paa  vilde  tage  Brevene  —  som  han  pleiede, 
saa  han  midt  foran  sig  paa  tredie  Spalte  den 
nye  Bog,  og  han  begyndte  at  læse,  —  ikke 
fordi  han  ikke  kunde  styre  sig;  men  fordi  de 
første  Ord  i  Anmeldelsen  ikke  syntes  ham 
kj  endte. 

Det  var  hellerikke  hans  Ord;  Øinene  løb 
hurtigt  nedover  Spalten,  —  det  var  aldeles  ikke 
hans  Anmeldelse.  Hurtigt  slog  han  Bladet 
om:  Q  stod  der,  det  var  den  bekjendte  Q,  hvis 
Dom  han  høiagtede,  —  men  alligevel  1 

Hans  egen  Anmeldelse  maatte  være  kom- 
men for  sent,  —  det  haabede  han  ialfald-,  ellers 
vilde  det  være  altfor  ærgerhgt.  Nu  gad  han 
ikke  læse  Q  og  tog  fat  paa  Brevene  —  et 
Pengebrev  først. 

Men  al  hans  Interesse  vendte  pludseligt  til- 
bage. Det  var  Tak  og  Honorar  fra  Hoved- 
stadens Avis.  Anmeldelsen  var  kommen  saa 
sent,  at  den  høiagtede  Q  bare  havde  faaet  Tid 
til  at  indflette  nogle  af  den  ærede  Anmelders 
Tanker  i  sin  allerede  færdige  Artikel;  og  der- 
for sendte  de  Honoraret,  idet  Redaktionen  i  de 
mest  elskværdige  Ord  haabede  ved  given  Leilig- 
hed  —  en  saa  udmærket  Pen  —  det  velkj endte 
Mærke  --og  saa  videre. 

Daniel  Jiirges  følte  sig  alligevel  ubehagelig 
—  især  ved  disse  Penge,  som  han  ikke  syntes, 
han  havde  gjort  rigtig  Fyldest  for.  Men  hvad 
der  endte  med  at  gjøre  ham  fuldstændig  for- 
trædelig, var  denne  Bemærkning  i  Brevet: 

»Redaktionen  tillader  sig  ogsaa  at  gjøre 
»den  ærede  Anmelder  opmærksom  paa,  at 
»vor  høiagtede  Medarbeider  Q  i  Bladets 
»Gaarsnummer,  som  følger  vedlagt  i  sær- 
»skilt  Pakke,  udtaler  sig  om  end  i  samme 
j-Aand  og  Retning  som  den  ærede  An- 
» melder  saa  dog  med  adskilligt  større 
»Skarphed  i  flere  væsentlige  Punkter.  Det 
»kan  hellerikke  være  anderledes ,  end  at 
»den,  som  paa  nært  Hold  møder  Tidens 
»literære  Excesser,  finder  haardere  Ord 
»for  sin  Dom  end  den  mere  tilbagetrukne, 
»der  i  sin  stillere  Virkekreds  fornemmer 
»Tidens  Larm  ligesom  afdæmpet  og  for- 
»mildet  ved  Afstanden.  Og  uagtet  Redak- 
»tionen  i  fuldt  Maal  yder  den  humane  og 
»elskværdige  Aand,  som  raader  i  Deres 
»udmærkede  Anmeldelse,  sin  Anerkjendelse 
»og  under  andre  Forhold  sit  ubetingede 
;>Bifald,  vil  den  dog  ikke  undlade  at  paa- 
»pege,  at  det  formentlig  —  saaledes  som 
»de  literære  Forhold  nu  stiller  sig,  saavel 
»ude  som  ogsaa  især  i  de  senere  Aar  her- 
»hjemme  — ,  vil  være  mere  overensstem- 
»mende  med  den  gode  Smags  ikke  mindre 

»end    med    Moralens      og    Sædelighedens 

»Fordringer,  om  det  indtrængende  Uvæsen 

»strax  mødes    med   en   skarp    og   energisk 

»Protest.« 

Dette  rammede  Daniel  Jiirges  midt  i  hans 
Inderste.  Han  var  for  langt  borte  fra  Livet 
til  at  høre  og  forstaa^  han  viste  ikke  fuld 
Besked,  var  ikke  paa  Høiden  i  sin  Dom  om 
et  af  Tidens  Træk  —  til  og  med  i  Literaturen, 
—  kunde  det  være  muligt? 

Nu  kastede  han  sig  over  den  høiagtede  Q 
og  læste  Anmeldelsen  i  en  Fart. 

Bagefter  sank  han  tilbage  i  Stolen  og  blev 
siddende  uvis  og  ulykkelig.  Det  blev  ham 
snart  klart,  at  det  ikke  var  andet  end  høfligt 
Snak,  naar  Redaktionen  skrev,  at  Q  havde  øst 
af  hans  Tanker,  —  ak  1  —  de  vare  som  Kilde- 
vand og  Mælkeblande  mod  dette. 

Men  var  det  nu  ogsaa  sandt,  —  var  der 
virkelig  gjemt  saameget  ondt  og  samfunds- 
farligt  i  denne  simple  Fortælling ,  som  kun 
havde  irriteret  ham  ved  sin  Mangel  paa  Poesi 
og  sand  Følelse? 

Han  greb  den  ulykkelige  Bog,  som  endnu 
laa   paa  Kontorbordet    og    slog   op   Pagina  73, 

som  den  høiagtede  Q  særligt  havde  fremhævet; 
oe  da  han  havde  læst  lidt,  blev  han  blussende 
rød. 

Thi  det  var  sandt.  Den  store  Skam  var 
overgaaet  ham,  at  han  var  seilet  agterud. 

Det  maatte  alligevel  være  de  simple  grove 
Mennesker ,  blandt  hvilke  han  boede ,  som  til- 
trods for  alt  gjorde  Luften  tyk  og  uklar,  saa 
han  ikke  skarpt  nok  kunde  opfatte  Tidens 
Tegn,  uagtet  han  havde  dette  Overblik,  og  var 
saa  vel  inde  i  alt.  Nu  indsaa  han,  efterat  Q 
havde  aabnet  hans  Øine,  at  det,  han  overlegent 
havde  taget  for  en  Overdrivelse  —  en  Udvext 
paa  en  i  og  for  sig  berettiget  Gren  af  Litera- 
turen,  det  var  de  laveres  Had  mod  de  høiere 
og  mod  den  Høieste. 

Og  selve  Pagina  73,  som  han  vistnok  havde 
læst  med  Mishag,  fordi  han  havde  følt,  i  hvor 
høi  Grad  Forfatteren  manglede  Evnen  til  at 
skildre  den  ideelle  Kjærlighed,  —  nu  saa  han; 
—  og  han  skammede  sig,  —  næsten  somom 
han  selv  havde  været  med  paa  noget  uan- 
stændigt. 

Men  medens  han  sad  saaledes  og  ligesom 
følte,  hvorledes   han   sank   og   sank,    reiste   det 

sig  foran  ham  tydeligere  og  tydeligere  dette: 
hvorledes  kunde  han  forsvare  at  lade  sig  synke? 

Thi  naar  han  i  en  Ting  som  Literaturen, 
hvor  han  dog  uden  nogen  ^Mistanke  for  For- 
fængehghed  kunde  sige  om  sig  selv,  at  han 
havde  været  en  af  de  forste,  naar  han  der 
var  kommen  saa  langt  af  V^eien,  hvor  kunde 
han  saa  vide,  om  han  ikke  ogsaa  i  andre  Ting 
—  ja  i  alt  —  var  bleven  liggende;  —  om  han 
ikke  tilslut  var  bleven  netop  det,  de  havde 
spaaet  ham  med  saa  megen  Beklagelse,  den- 
gang han  forlod  Hovedstaden:  en  fortørket 
Bondepræst  i  en  Udkant  af  Verden. 

Hele  hans  Liv  vilde  derved  blive  menines- 
løst",  det  var  jo  netop  det,  som  skulde  bevises, 
at  han  holdt  sig  paa  Høiden  —  trods  Ensom- 
heden, trods  xA.fstanden;  —  og  nu? 

Han  læste  Q  en  Gang  til,  og  Afstanden 
blev  mer  og  mer  overvældende;  og  dog  var 
denne  Q,  som  han  vistnok  høiagtede,  aldrig 
nævnt  som  en  Begavelse,  der  i  nogen  Hen- 
seende kom  op  imod  hans  egen. 

Det  var  altsaa  saa,  at  han  daarHgen  havde 
nedgravet  sit  Pund ;  og  i  sin  dybe  Modløshed 
erkjendte  han,  at  han  i    Frygt   for   sin    Skjøde- 

synd  Forfængeligheden  var  drevet  ud  i  en 
anden,  som  kanske  var  værre. 

Men  denne  smertelige  Opdagelse  blev  ham 
i  samme  Stund  ikke  blot  en  Tugt,  som  han 
tog  imod  og  bar;  men  den  løftede  ham  lidt  efter 
lidt  saa  helt  ud  af  Modløsheden,  at  han  næsten 
med  Taarer  takkede  Gud,  fordi  han  havde  op- 
ladt hans  Øine,  mens  der  endnu  var  Tid.  Og 
han  tog  sit  Papir  og  skrev  med  det  samme  sin 
Ansøgning  til  det  store  Kald  sydpaa,  som  Bispen 
'havde  givet  ham  Vink  om  at  søge;  og  da 
han  havde  forseglet  Brevet ,  reiste  han  sig  op 
som  et  Menneske,  der  har  vundet  en  Seier  over 
sig  selv. 

Og  denne  Beslutning  klarnede  paa  en  for- 
underUg  Maade  meget  for  ham.  Han  kom  nu 
til  at  tænke  paa,  om  der  ikke  havde  været 
et  Drag  af  Forfængelighed  i  den  haardnakkede 
Fasthed,  hvormed  han  holdt  ud  paa  denne  usle 
Post,  hvor  hans  Kone  var  saa  syg  og  mistede 
saa  mange  Børn.  Da  hun  derfor  med  tak- 
nemmelige Taarer  bad  ham,  endelig  ikke  for 
hendes  Skyld  at  vige  et  Haarsbred  fra  sin 
PHgt,    svarede   han   hende   aabent,    at  det  ikke 

udelukkende  var  for  hendes  Skyld:  han  trængte 
ogsaa  selv  til  at  komme  sydover. 

Kaldet  fik  han  strax  og  kom  fuld  af  ]\Iod 
og  Virkelyst.  Men  saa  skulde  det  begynde 
saa  uheldigt  med  det  gamle  Hus  og  Tømmeret. 


IV. 


— '»—  l^olkesouverænitetsprincipets  Gjen- 
»nemforelse  i  Staten  vil  derfor  være  det  samme 
»som  Afsættelsen,  Tilintetgjørelsen  af  Kristen- 
» dommen  som  Samfundslivets  moralske  Princip. 
»De  mere  frygtsomme  Sjæle  diskutere  Kristen- 
» dommens  Detronisering  under  mange  For- 
»behold,  Omsvob  og  Fraser;  de  mere  frem- 
;;■  skredne  Aander  dekretere  den  la  mort  sans 
»phrase.  Thi  Kampen  staar  kun  tilsy^neladende 
::'mellem  de  Radikale  og  Regjeringen;  Slaget 
i  er  i  Virkeligheden  rettet  mod  Gud,  af  hvem 
?al  Øvrighed  er,  —  det  er  en  Kamp  imod 
»Gud,<   — 

Det  var  sine  egne  Ord,  Daniel  Jiirges  læste 
i  Hovedstadens  Avis,  og  han  fandt,  at  der  var 
Kraft  i  dem. 

Thi  siden  hin  mislykkede  Boganmeldelse 
der    nordfra,    havde    hans    Forhold    til    Avisen 

forandret  sig.  \'el  udgjorde  den  fremdeles  al 
hans  Læsning;  og  han  satte  den  Hge  høit;  men 
hans  Beundring  var  mere  familiær,  efterat  han 
selv  var  bleven  Medarbeider  —  en  næsten  lige 
saa  betydelig  som  selve  den  hoiagtede  O. 

Dengang  de  flyttede  til  det  nye  Kald,  op- 
holdt Familien  sig  nogen  Tid  i  Kristianiai  og 
dette  korte  Ophold  var  lykkeligvis  nok  til  at 
gjengive  Pastor  Jiirges  Ligevægten.  Han  be- 
roligede sig  ovenpaa  den  Skræk,  som  hin  An- 
meldelse havde  jaget  ham  i  Blodet,  da  han 
mærkede,  at  det  kun  var  en  Forskjel  i  Ud- 
tryksmaaden,  som  paa  de  fleste  Punkter  skilte 
ham  fra  den  høiagtede  Q  og  de  andre. 

Efterat  han  nogle  Gange  havde  været  sam- 
men med  de  Mænd,  der  stod  Redaktionen 
nær,  var  han  fuldstændig  sikker  paa  sig  selv. 
Der  var  —  Gud  være  lovet'  —  ingen  Skade 
skeet;  han  var  endnu  paa  Høide  med  de  beste, 
naar  han  bare  vilde  slippe  sig  løs.  Det  var 
Sagen:  han  holdt  sig  med  Vilje  tilbage;  men 
han  kunde,  hvis  han  vilde,  —  saaledes  som  han 
igrunden  altid  havde  ment. 

Og  det  var  ham  kjært  at  iagttage,  hvilken 
Overraskelse    han    selv    vakte     i    Hovedstaden. 

4* 

Thi  saaledes  var  endnu  ikke  nogen  Embeds- 
mand vendt  tilbage  saa  langt  nordenfra  efter 
fjorten  Aars  Fravær:  intet  var  gaaet  med  ham 
som  det  pleiede. 

De  gamle  Venner,  som  havde  tilbragt 
Tiden  i  Byen  eller  i  nærliggende  Embeder,  be- 
gyndte smilende  at  behandle  ham  overlegent 
som  en,  der  kommer  lige  ud  af  Fjeldet.  Men 
de  trak  meget  snart  Følehornene  ind  og  gjorde 
store  Øine.  Thi  han  var  akkurat  lige  saa  vel 
underrettet  som  de  selv  om  alt  muligt  saavel 
uden-  som  indenlands,  ja  i  visse  Ting  syntes 
han  endogsaa  at  vide  mere  end  selve  Hoved- 
stadens Avis. 

Det  eneste,  han  manglede,  var  nogle  Kraft- 
udtryk og  smaa  Personalia,  som  ikke  trykkes, 
og  dertil  selve  Tonen  —  den  vexlende  Slæng 
paa  Munden,  som  til  enhver  Tid  udmærker  en 
Hovedstads  Børn  fremfor  Landets  øvrige. 

]\Ien  ogsaa  det  kom  efter  faa  Dage,  og 
saa  var  han  —  ikke  blot  som  før;  men  Aarene 
havde  gjort  ham  end  sikrere  og  mere  impo- 
nerende. 

De  mange  travle  Ekorn,  som  løber  ind  og 
ud  i  en   stor  Avis   som  Hovedstadens,    vimsede 

flittigt  om  Præsten  Jurges,  mens  han  var  i 
Byen;  og  Redaktionen  gjorde  alt,  forat  knytte 
denne  usædvanlige  Kraft  til  Bladet.  Thi  hvad 
der  fra  Daniel  Jiirges's  Studenterdage  kunde 
være  betænkeligt  —  hans  noget  uklare  Folke- 
lighed i  Digt  og  Tale,  —  det  var  ganske  over- 
staaet  —  meldte  Ekornene. 

Han  stod  dog  længe  imod;  og  han  havde 
allerede  været  et  Par  Aar  i  sit  nye  Kald  uden 
at  sende  andet  til  Hovedstadens  Avis  end  en 
enkelt  Anmeldelse  af  tilsendte  Bøger  og  nu  og 
da  en  Pintsesalme.  Men  efterhaanden  som  det 
kolde  og  fremmede  Forhold  til  Bygden  gav 
ham  Trang  til  at  udlade  sig;  og  især  efterat 
Johannes  var  bleven  Student  og  sendte  Breve 
fra  Kristiania,  lod  han  sig  altid  oftere  bevæge 
til  at  levere  Artikler  til  Avisen;  og  det  endte 
med  at  hans  D  vexlede  med  Q  paa  første  Side 
og  med  redaktionelt  Udstyr. 

Og  det  var  i  Virkeligheden  paatide ,  at 
Mænd  som  han  traadte  til,  forat  støtte,  hvor 
alt  syntes  at  vakle.  Det  gik  op  for  ham  i  de 
senere  Aar,  hvad  han  ikke  havde  seet  under 
sine  ensomme  Studier,  at  mange  af  de  Ideer, 
som  havde  præget  hans  Ungdoms  Livsanskuelse, 

medførte  Fare  for  Samfundet,  naar  de  ikke  ud- 
vikledes —  som  hos  ham  selv  —  i  fuldkommen 
ren  kristeUg  Aand. 

Den  Fordærvelse  og  Tøilesløshed,  som  nu 
groede  op  ude  i  de  store  Samfund,  viste  over- 
alt sit  Udspring,  sin  nøiagtige  Sammenhæng 
med  nogle  af  de  Tanker,  han  i  sin  ubekymrede 
Ungdom  havde  hilset  som  Fremskridt  og  Ud- 
vikUng.  Og  omvendt  fandtes  der  ikke  i  hele 
hans  vidløftige  Kjendskab  til  de  civiliserede 
Landes  Politik,  Literatur  og  indre  Forhold  et 
eneste  Exempel  paa,  at  noget  godt  —  noget 
varigt  godt  var  kommen  af  de  tilsj^neladende 
smukke  og  humane  Tanker,  hvormed  den  nye 
Tid  pleiede  at  smykke  sig. 

Eftersom  det  viste  sig  for  ham,  at  Navn 
efter  Navn  var  makstukket  —  fortæret  ind- 
vendig og  hult,  hvorledes  det  viste  sig  ved 
nærmere  Eftersyn,  at  der  var  noget  iveien  med 
hver  eneste  Mand  og  Kvinde,  i  hvem  de  nye 
Ideer  slog  Rod,  da  forstod  han,  at  Kristen- 
dommen var  den  eneste  Jordbund,  hvoraf  Frem- 
tiden kunde  spire,  at  de  forvildede  og  gj en- 
stridige  maatte  samles  i  en  stærk  og  levende 
Kirke  under  Korsets  Tugt. 

Og  de  sidste  Tider  havde  vist  ham.  at  alt 
det,  som  man  før  troede  hørte  til  langt  ude  i 
Evropa,  det  havde  uformærket  sneget  sig  ind 
og  loftede  med  en  Gang  Hovedet  i  Frækhed 
og  Trods,  Han  havde  selv  oplevet  det  i  sin 
egen  Menighed. 

Strax  efterat  han  var  kommen  til  Kaldet, 
spurgte  de  ham.  om  han  vilde  paa  Storthinget; 
men  han  svarede  nei;  for  dengang  vilde  han 
ikke.  Og  Bønderne  sagde  allesammen,  det  var 
da  saa  svært  leit. 

Men  tre  Aar  efter  var  han  bleven  over- 
bevist om,  at  det  var  hans  Pligt;  og  han  frem- 
stillede sig  da  til  \^alg,  —  ganske  aabent  og 
uden  at  tvivle  om  alle  Stemmer.  Men  saa  fik 
han  ikke  mere  end  tre  til  Valgmand  og  ikke 
en  eneste  til  Storthingsmand. 

Hans  Overraskelse  var  fra  først  af  saa  stor, 
at  han  ikke  strax  kunde  forstaa,  hvorledes  det 
var  gaaet  til,  —  ja  han  forstod  det  igrunden 
aldrig.  Vel  viste  han  godt  om  den  gamle 
Misstemning  i  Anledning  af  Tømmerhugsten; 
og  det  gamle  Hus  midt  foran  Kontorvinduet 
lod  ham  ikke  glemme  den;  men  han  havde  dog 
saa  utallige  Gange    vist   dem   sin  Overlegenhed 


baade  i  Foredrag  og  i  Diskussion,  gjendrevet 
dem  og  sat  deres  Bygdepolitikere  saa  ynkeligen 
tilvægs,  og  det  havde  de  mange  Gange  er- 
kjendt  selv  —  hver  enkelt  af  de  ledende  Mænd 
i  Bygden.  Hvorledes  ialverden  kunde  det  gaa 
for  sig,  at  naar  det  kom  til  Stykket,  var  der 
bare  tre? 

Han  tog  disse  tre  Stemmer  og  flyttede 
dem  omkring  paa  sine  sikreste  i  Sognet ,  — 
flyttede  dem  uafladeligt,  hvergang  en  ny  kom 
ham  i  Tanke,  som  umuligt  kunde  nægtet  ham 
sin  Stemme. 

Men  der  var  bare  disse  tre,  og  de  maatte 
han  absolut  have  til  Fogden,  Lensmanden  og 
Klokkeren:  og  saa  stod  alle  de  andre  bare. 

Fogden  lo  og  lod  Fanden  tude  sig  paa,  at 
Bønderne  var  det  falskeste  Pak,  Gud  har  skabt. 
Men  Præsten  Jurges  følte  det  koge  i  sig;  og 
hans  Nidkjærhed  vældede  frem  i  varme  Strømme. 
Sandelig,  det  var  paatide  for  en  Guds  Strids- 
mand at  være  paa  Vagt:  og  fra  denne  Tid 
begyndte  han  at  skrive  regelmæssigt  i  Hoved- 
stadens Avis. 

At  Klokkeren  var  en  af  de  tre  kunde 
være  utvivlsomt;  thi  han  var,   som  de  pleier  at 


57 

være  —  iirxderdanig  og  indsmigrende,  iført 
Præstens  slidte  Klædesfral<,  med  Munden  fuld 
af  slidte  Præsteord  og  opspædet  Salvelse;  og 
langs  ?>Iundvigerne  hang  de  udslidte  Præste- 
smil, som  vare  faldne  af  til  ham  under  lang 
Tjeneste. 

Tvivlsommere  kunde  det  være  med  Lens- 
mand Olsen ;  han  var  ikke  god  at  faa  Greie 
paa ;  —  en  gammel  Ræv,  som  Fogden  mang- 
foldige Gange  havde  ladet  Fanden  tude  forgjæves. 

Lensmanden  var  i  en  vanskelig  Stilling. 
Nærmeste  Nabo  til  Præsten  og  bare  skilt  fra 
Fogden  ved  Elven,  og  saa  paa  den  anden  Side 
i  Slægt  med  de  største  i  Bygden,  selv  Eier  af 
stor  Gaard  og  Skove  baade  hist  og  her.  Gik 
han  tilvenstre,  saa  faldt  Embedsmændene  over 
ham  •,  og  gik  han  tilhøire,  saa  blev  Bygden 
muggen,  og  hans  egen  Slægt  kom  farende  med 
onde  Ord. 

Men  nu  elskede  gamle  Lensmand  Olsen 
fremfor  alt  Fred  og  god  Forstaaelse  blandt 
Menneskene.  Han  havde  —  som  han  sagde 
selv  konsumeret  saa  megen  Fordragelighed 
baade  af  sin  Kone  og  af  andre;  thi  Vin  og 
glade  Dage,  Piger,  Kortenspil  og  saadant  mere 

havde  han  altid  havt  et  aabent  Øie  for.  Og 
hans  megen  Færden  mellem  alskens  Letsindig- 
hed og  dens  Folger  havde  stemt  hans  Sind  til 
Overbærelse  og  gjort  ham  tilbøieHg  til  skulte 
Veie  og  mindelige  Overenskomster. 

Ophængt  mellem  Himmel  og  Jord  havde 
Lensmand  Olsen  gjennem  et  langt  Liv  svinget 
frem  og  tilbage  mellem  iltre  Fogder  og  stive 
Præster  paa  den  ene  Side  og  paa  den  anden 
en  Bygd,  hvis  Svagheder  vare  hans  egne.  Men 
tilslut  havde  han  ogsaa  naaet  en  Behændighed, 
som  nu,  da  de  andre  Fornoielser  tabte  sig,  var 
hans  Alderdoms  Trøst.  Præsten  troede  sikkert 
og  vist.  at  den  tredie  Stemme  var  Lensmandens, 
og  Almuen  var  overbevist  om,  at  Lensmanden 
havde  stemt  med  dem ;  men  Lensmanden  selv 
sad  hjemme  og  formildede  sin  Podagra  ved 
Tanken  om,  at  han  endnu  kunde  narre  dem  alle. 

Mellem  Præstegaarden  og  Lensmandens  var 
der  ikke  lang  \'ei.  bare  forbi  Kirken  og  en  fem 
Minutters  Gang  gjennem  Skoven:  men  nogen 
Omgang  blev  der  aldrig.  Præsten  Jiirges  fandt 
Lensmanden  altfor  plump  og  ubetydelig;  og 
Madam  Olsen  og  hendes  Døtre  var  ikke  noget 
for  Præstegaardens  Damer. 

Fru  Jiirges  havde  desuden  altfor  travelt  i 
Huset  til  at  kunne  tænke  paa  Besøg;  og  det 
havde  hun  havt  fra  den  Dag,  hun  blev  gift. 
Før  den  Tid  levede  hun  bare  i  Musik;  men  fra 
hun  begyndte  at  føde  Børn  der  nordpaa,  havde 
hun  ikke  kjendt  andre  Hviledage  end  de  regle- 
menterede ni  efter  hvert  Barn. 

Da  hun  derfor  under  Flytningen  passerede 
Hovedstaden,  vakte  hun  en  pinlig  Opsigt  i  den 
Kreds,  hvor  den  begavede  Wilhelmine  Linde- 
mann  havde  gHmret  for  fjorten  Aar  siden.  De 
var  jo  vistnok  alle  bleven  fjorten  Aar  ældre; 
men  hendes  Aar  maatte  have  været  forfærde- 
ligt lange. 

At  Skjønheden  var  svunden  efter  otte  Børn 
og  et  ensomt  Liv  i  et  haardt  Klima,  —  det 
fik  man  ikke  undres  paa.  Men  at  et  Menneske 
kunde  blive  saa  helt  forandret  i  Sind,  det  havde 
hendes  Veninder  rigtignok  aldrig  tænkt  sig 
Muligheden  af. 

Hun  havde  været  en  Kunstnerinde  —  ikke 
saameget  i  kunstnerisk  Uddannelse,  som  i  sit 
Væsen  og  i  sin  Natur.  Sværmerisk  —  havde 
man    kaldt    det   i    den   Tid ,    oq;    mente    derved 

noget  fint  og  let,  som  ]øftede  over  det  daglig- 
dagse. 

Nu  maatte  hun  ganske  vist  være  bleven 
meget  religiøs  —  stærkt  pietistisk;  —  det  var 
den  eneste  IMaade,  hvorpaa  Veninderne  kunde 
finde  Forklaring  for  hendes  forskræmte  Til- 
bageholdenhed, og  den  nervøse  Ængstelse,  hvor- 
med hun  undgik  at  høre  ^lusik,  mens  hun  var 
i  Byen. 

Saasnart  Fru  Jiirges  var  kommen  til  den 
nye  Præstegaard,  tog  hun  fat  med  rastløs  Iver  ^ 
og  det  kunde  behøves  i  Førstningen,  førend  alt 
kom  iorden.  Men  senere,  da  den  rigelige  Hus- 
holdning gik  sin  jævne  Gang,  kunde  Præsten 
ryste  paa  Hovedet,  naar  hun  passerede  Stuen 
fra  Kjøkkenet,  forat  ile  opad  Trappen  uden  at 
stanse  og  uden  at  sanse,  hvad  det  var,  hun 
skulde  deroppe. 

»Lille  ]\Iina,  stans  din  Fart,«  kunde  han 
sige  spøgende;  »det  bør  sig  en  Præstefrue 
at  sidde  statelig  og  sømme  Lin  i  sin  Stue.« 

»Ja  nu  kommer  jeg  strax  Daniel!«  — 
svarede  hun  og  vendte  sine  Øine  mod  ham, 
de  var  af  de  bekymrede  mørkebrune  med  et 
blaaligt  Skjær  af  Perlemor   over   det   hvide,  — 

»nu  kommer  jeg  strax  — ,  vær  ikke  vred,  — 
nu  —  nu  kommer  jeg  strax  ;<  —  og  dermed 
forsvandt  hun  igjen  og  trak  Døren  til  efter  sig. 

Dette  blev  en  ren  Plage  for  ham.  At 
Husvæsenet  før  havde  hvilet  tungt  paa  hende, 
da  der  var  smaa  syge  Børn  og  det  hele  Stel 
var  tarveligt  og  tungvint  —  det  var  jo  i  sin 
Orden;  men  nu,  da  de  to  Døtre  vare  gifte  og 
Johannes  i  Kristiania.  faldt  det  paa  en  pinlig 
Maade  i  Øinene,  at  hans  Kone  blev  ved  at 
løbe  rundt  i  det  store  Hus  —  bleg  og  træt, 
uden  at  finde  Ro  til  at  sidde  stille  og  gjøre 
det  lunt  i  Stuen,  naar  han  var  der. 

Han  blev  da  nødt  til  at  tale  alvorligt  til 
hende  og  forklare,  at  dette  var  galt;  —  ikke 
blot  menneskeligt  talt,  fra  et  æsthetisk  Stand- 
punkt. Men  Guds  eget  Ord  lagde  Kvinderne 
paa  Hjertet  at  vælge  den  bedre  Del  og  ikke 
som  Martha  gaa  op  i  Husstel  og  materielle  Be- 
kymringer. 

Hun  græd  meget,  naar  han  ikke  saa  det; 
og  hun  lagde  virkelig  Baand  paa  sig  i  alt, 
hvad  hun  gjorde  og  sagde.  Men  det  var  des- 
værre saa  sandt:  hun  var  saa  opfyldt  afSmaa- 
ting-,    og  mangen  Gang    —   især    naar   der   var 

fremmede  —  kunde  hun  se  paa  hans  Ansigt, 
at  det,  hun  sagde,  var  smaat  og  trivielt.  Og 
naar  hun  tvang  sig  til  at  sidde  stille  over  en 
Bog,  mens  han  læste  Aviserne  i  Sofaen,  fik 
hun  alligevel  ikke  Fred  for  sine  husHge  Be- 
kymringer, skjønt  hun  kunde  være  saa  træt,  at 
det  var  en  ren  Velsignelse  at  faa  sidde  stille. 

Men  mod  hendes  Vilje  og  tiltrods  for  alle 
gode  Forsætter  begyndte  hendes  Tanker  at  fare 
Huset  rundt,  forat  soge  med  en  ond  Samvittig- 
heds Iver  efter  Forsømmelser  og  noget,  som 
burde  gjøres. 

Eller  det  fremstillede  sig  for  hende  med 
en  Livagtighed,  som  gjorde  hende  prikkende 
varm  i  Huden  og  gik  som  nervøse  Ryk  i  Arme 
og  Ben,  hvor  rent  galt  det  var  for  Caroline, 
som  snart  skulde  i  Barselseng,  at  hun  ikke 
havde  en  Dunpude  til  den  Hllei  og  Dun  laa 
der  ovenpaa,  —  de  havde  fort  den  deiligste 
Edderdun  med  nordenfra;  —  hun  havde  ogsaa 
rod  Bolster  —  et  Stykke,  som  netop  vilde 
passe,  laa  i  Dragkisten,  —  hun  saa  det  alt- 
sammen for  sig:  —  det  var  saa  let  gjort  og 
saa  nyttigt  for  Caroline;  —  bare  tage  Dunen 
frem,  varme  den  i  Gryde  og  piske  den  op,  saa 

kunde  Jomfruen  imens  sy  Pudevaaret  paa  Ma- 
skinen, —  dersom  hun  bare  turde  løbe  oven- 
paa!  —  det  var  jo  for  Caroline  —  for  den  lille 
Stakkel,  —  den  lille  Stakkel,  som  ikke  havde 
nogen  Dunpude,  —  hun  saa  ham  for  sig  — 
hjælpeløs,  uden  nogen  Verdens  Ting  — 

»Men  Gud  - —  Mina!  —  hvor  uroligt  du 
sidder, «  raabte  Præsten  og  saa  op  fra  sin  Avis ; 
»nu  er  jeg  vis  paa,  der  er  et  eller  andet,  du  vil 
løbe  efter.  «.< 

> Undskyld  mig  ^  Daniel!  jeg  viste  ikke, 
at  jeg  sad  uroligt.  Men  det  var  bare,  —  ja 
det  gjør  mig  saa  ondt,  at  jeg  maa  forstyrre 
dig ;  men  det  er  Caroline  —  det  vil  sige  Caro- 
lines Lille,  —  naar  den  kommer,  —  forstaar 
du,  tænk,  saa  har  den  ingen  Dunpude  —  c 

Jngen  Dunpude !<>;  —  han  maatte  le,  )har 
du  nu  ogsaa  Sorger  for  de  ufødte?  —  du  ufor- 
bederlige Martha  !^< 

Glad  over  hans  Latter  tog  hun  Mod  til 
sig  og  lagde  Bogen  bort. 

»Ja,  du  ved  ikke,  Daniel !  —  for  Mænd 
ved  ikke  sligt,  hvor  en  liden  Dunpude  er  nyt- 
tig —  ja  nødvendig;  —  og  hvis  du  bare  vilde 
give  mig  Lov  til  at  arbeide  en.«   — 


64 


>^Lov!  —  naturligvis  har  du  Lov,  kom  ikke 
med  saadant  Snak:  det  er  for  din  egen  Skyld, 
at  jeg  modarbeider  — < 

>.0  Daniel;  —  jeg  forstaar  dig  saa  godt 
—  du  Kjærel' 

»Nei,  du  forstaar  mig  slet  ikke:  og  du  har 
aldrig  forstaaet  mig/  busede  han  ud  og 
reiste  sig. 

Fru  Jiirges  flygtede  ud  i  Kjøkkenet  med 
forskrækkede  Miner:  thi  naar  han  blev  utaal- 
modig,  sagde  han  saa  meget,  som  siden,  naar 
han  selv  havde  glemt  det.  brændte  og  sved 
hende  i  Sindet. 

Ak;  hun  viste  det  kun  altfor  vel!  hun  var 
ingen  Kone  for  en  [Mand  som  han:  og  hun 
horte  med  bankende  Hjerte,  hvorledes  han 
stampede  om  derinde  i  Stuen,  samlede  Piben 
og  Aviserne,  saa  de  raslede,  forat  drage  ind  i 
Kontoret,  —  skjønt  hun  viste,  at  han  helst  sad 
i  Stuen  om  Eftermiddagen. 

Derfor  faldt  der  Taarer  paa  hendes  Hænder, 
da  hun  trak  frem  den  tætpakkede  Pose  med 
Edderdun.  Men  siden,  da  den  begyndte  at 
æse  saa  deiligt  i  Gryden,  og  da  den  lille  Pude 
begyndte    at   faa   Skik   paa    sig,    fyldte  Travel- 

heden  hende,  og  Arbeidet  optog  hele  hendes 
Sind. 

Men  altid  stod  der  dunkelt  noget  tungt  og 
ondt  foran  hende  eller  bag  hende,  —  noget 
som  havde  fulgt  hende  i  mange  Aar  som  en 
Bebreidelse;  somom  hendes  Handlinger  og  hendes 
Liv  var  et  forhastet  Skyggerids  paa  en  Bag- 
grund af  et  uklart  stort  Krav,  som  laa  over 
hende  Dag  og  Nat  og  jagede  hende  fremover; 
og  altid  havde  hun  en  Fornemmelse  som  den 
i  Drømme,  naar  man  løber  og  løber  og  ikke 
kommer  afsted.  Som  oftest  tænkte  hun,  det 
var  Følelsen  af  at  være  saa  lidet  for  sin  Mand ; 
men  stundom  følte  hun,  det  var  ikke  det 
heller. 

Men  Præsten  selv  gik  et  Par  Gange  heftigt 
frem  og  tilbage  i  Kontoret.  Derpaa  stansede 
han  fremfor  Speilet,  smilede  og  strøg  sig  over 
Ansigtet:  hvorfor  saa  ivrig?  —  Herregud!  hun 
var  nu  engang  ikke  anderledes.  Det  var 
ham  ikke  saaledes  be.skikket,  at  han  i  sin 
Hustru  skulde  finde  en  Medhjælp  paa  de 
Veie,  hvor  han  færdedes  som  Menighedens 
Præst     og      endmindre     i      den     Kamp ,      han 

med  Landets  beste  Mænd  forte  imod  de  onde 
Tider. 

Han  følte  ofte  —  han  kunde  ikke  nægte 
det  — ,  hvorledes  hans  Hustru  ligesom  nu  idag 
trak  ham  ned  og  bort  fra  de  dybe  og  alvorlige 
Tanker,  forat  plage  ham  med  disse  Smaating, 
som  alene  udfyldte  hendes  Liv.  Og  ofte  hen- 
sank han  i  Drømmerier  over,  hvor  helt  ander- 
ledes det  kunde  have  været  med  en  Kvinde, 
som  kunde  følge  ham,  som  kunde  forstaa 
og  beundre  hans  Tanke,  naar  den  mægtigt 
spændte  sig  ud  —  saa  klar  og  sikker  i  de 
menneskelige  Ting,  og  saa  enfoldig  og  ydmyg 
for  Gud. 

I  saadanne  Drømmerier  dvælede  Daniel 
Jiirges,  som  efter  sit  Giftermaal  kun  havde 
mødt  faa  Kvinder  af  sin  Stand,  ved  hine  Tider, 
da  han  kunde  faa,  hvem  han  vilde.  Men 
det  var  ingen  bestemt  Dame  fra  den  Tid, 
der  foresvævede  ham;  han  tog  lidt  af  hver 
og  dannede  sig  den  Kvinde,  som  vilde  passet 
for  ham. 

Naar  han  da  vendte  tilbage  og  saa  sin 
Kone   mager   og   udsHdt    risse   omkring    i    sine 


smaa  Smaating,  tænkte  han  paa,  hvorlidet  han 
ogsaa  i  den  Henseende  havde  ladet  Forfænge- 
ligheden vinde  Bugt  med  sig;  hvor  trofast  og 
overbærende  han  havde  været  mod  denne  Hustru, 
der  saa  lidet  forstod  ham,  og  for  hvis  Skyld 
han  havde  givet  Afkald  paa  de  blændende 
Kvindeskikkelser  fra  sine  Drømme. 

Derfor  havde  Gud  lønnet  ham  og  ladet 
ham  beholde  Johannes.  Af  otte  Børn  havde 
de  mistet  fem  der  nordpaa.  Hans  Kone  havde 
været  saa  svag,  at  hans  eget  kraftige  Blod  ikke 
havde  været  tilstrækkeligt  til  at  holde  Liv  i  de 
smaa;  saaat  kun  de  tre  ælste  fulgte  med,  da 
de  drog  sydover.  Døtrene  vare  gifte  —  just 
som  de  begyndte  at  blive  til  Hygge  i  Huset; 
og  saaledes  blev  Sønnen  saa  meget  mere 
for  ham. 

Brevene  til  og  fra  Johannes  i  Forbindelse 
med  Arbeidet  i  Hovedstadens  Avis  blev  næsten 
mere  end  hans  egentlige  præsteHge  Gjerning 
det,  som  udfyldte  hans  Liv.  Men  han  frygtede 
ikke  for  nogen  Bebreidelse  hverken  af  Gud  eller 
Mennesker.  Thi  han  kjendte  nu  sin  Menighed 
tilbunds.     Han  viste,    at  de  var  forstokkede  og 

selvgode:  det,  de  behøvede,  forat  faa  den  rette 
Hunger  efter  Ordet,  var  ikke  den  vennesæle  og 
milde  Hyrde;  men  meget  mere  en  kraftig 
Herrens  Tjener,  som  kunde  tage  dem  i  Nakken 
og  bøie  de  haarde  Halse. 

Derfor  havde  han  fulgt  og  fulgte  med  god 
Samvittighed  sit  indre  Kald  til  den  større  Kamp- 
plads, for  at  samles  omkring  Herrens  Salvede 
med  Landets  ypperste  Mænd  og  byde  Stormen 
Trods. 

O^  han  var  sig  bevist,  at  intet  Had  — 
ikke  engang  nogen  Ringeagt  mod  de  lavere 
Klasser,  fra  hvilke  Tidens  Bevægelser  steg  op, 
kunde  paavirke  ham.  Thi  sin  Ungdoms  Del- 
agtighed i  Bondeforgudelsen  havde  han  hverken 
glemt  eller  fornægtet.  Han  tilstod  den  for  en- 
hver, som  vilde  høre :  og  han  lagde  til,  at  netop 
derfor  —  netop  fordi  han  selv  havde  gjort  hele 
Bevægelsen  med,  førend  den  endnu  var  for- 
plumret af  samvittighedsløse  Førere,  derfor  var 
han  mer  end  kanske  nogen  anden  istand  til  at 
sondre  mellem  det  berettigede  og  det  fordærve- 
lige i  hele  Tidens  Retning. 

Naar  først  engang  det  arme  vildledte  Folk 


var  revet  ud  af  Klørene  paa  de  slette  Opvig- 
lere, naar  engang  dette  forargelige  Stormlob 
mod  alt,  hvad  der  var  høit  og  helligt,  havde 
knust  sin  Pande  mod  den  Gu^,  som  ikke  lader 
sig  spotte,  —  o  da  skulde  ingen  være  ivrigere 
end  han  til  at  læge  Saarene,  til  at  modtage  de 
ydmyge,  glemme  og  tilgive. 

Men  endnu  var  det  Kampens  Dag;  endnu 
lød  Herrens  Ord  til  sine  Stridsmænd:  bærer 
ikke  Sværdet  forgjæves.  Og  idet  han  nu  ret- 
tede sig  op  og  mødte  sine  faste  mørkeblaa 
Øine  i  Speilet,  maatte  han  atter  smile,  da  Erin- 
dringen vendte  tilbage  om  den  lille  Scene 
inde  i  Stuen.  Hvor  smaat  tog  det  sig  ikke 
ud  for  ham  nu  !  —  han  bestemte  sig-  til  at  være 
endnu  mere  mild  og  overbærende;  —  hun 
kunde 'jo  ikke  vide  —  stakkels  Mina!  hvor  høit 
hans  Tanker  laa  over  hendes. 

Derpaa  satte  han  sig  bred  og  kraftig  i 
sin  store  Armstol  ved  Kontorbordet,  tændte 
sin  lange  Pibe  og  udfoldede  atter  Hoved- 
stadens Avis.  Han  fandt  snart  Stedet  og  fort- 
satte rolig  og  fri  for  al  smaalig  Bekymring 
Læsningen  af  sin  egen  Artikel: 


.  .  .  j-det  er  en  Kamp  mod  Gud.  Men 
i>alle,  som  følge  Forførerne,  vil  komme  til  at 
:» mærke,  at  det  bliver  dem  haardt  at  stampe 
»mod  Braaddeni  J;hi  Gud  lader  sig  ikke  spotte-, 
»hvad  et  Menneske  saar,  det  skal  han  og 
høste,  c   — 

Kristiania  den  2den  April   1SS4. 

jære  Fader!  —  du  giver  mig  i  dit  siste 
Brev  en  mild  Bebreidelse,  fordi  jeg  har  ladet 
nogen  Tid  hengaa  uden  at  meddele  dig  ud- 
førligere Besked  om  Forholdene  herinde  i  Byen. 
Du  har  isandhed  kun  altfor  meget  Ret*,  og 
jeg  maa  bare  takke  dig  for  din  spøgefulde 
Revselse,  idet  jeg  nu  skrider  til  at  bekjende 
saavel  Aarsagen  til  min  Forsømmelighed  som 
ogsaa  til  at  bede  dig  om  Samtykke  og  Vel- 
signelse til  et  vigtigt  Skridt,  jeg  i  disse  Dage 
under  Bøn  og  Selvprøvelse  har  vovet  at  tage. 
Jeg  er  nemlig  bleven  forlovet,  —  det  vil  sige: 
jeg  har  modtaget  en  ung  og  elskelig  Kvindes 
Jaord  \  men  jeg  har  endnu  ikke  fremstillet  mig 
for  hendes  Familie,  idet  jeg  finder,  at  det 
ganske  særegne  Forhold,  som  Gud  være  lovet; 
bestaar    mellem    dig   og    mig,    gjor   det   til    en 


kjær  Pligt  for  mig  at  indhente  dit  Raad  og 
dit  Samtykke,  inden  jeg  giver  denne  saa  meget 
atraaede  Forbindelse  en  officiel  Besegling  for 
Gud  og  ^Mennesker. 

?^Iin  Kjæreste  —  du  vil  forstaa  den  Følelse 
af  Lykke,  som  gjennembæver  mig  ved  dette 
Ord,  og  —  jeg  haaber,  jeg  med  Sandhed  kan 
sige  —  den  rene  og  kydske  Glæde  ved  Tan- 
ken om  den  Hjælp  og  Velsignelse,  som^  er  os 
forjættet  i  en  god  og  trofast  Hustrus  Omgjæn- 
gelse;  —  hun  er  en  Datter  af  Jørgen  Pram, 
saa  hun  tilhører  ikke  blot  en  gammel  og  god 
Familie;  men  hun  er  ogsaa,  hvad  man  maa 
kalde  —  meget  formuende.  Jeg  skynder  mig 
med  at  sige  dette,  —  ikke  fordi  det  har  nogen 
Betydning  hverken  for  dig  eller  mig;  men  forat 
jeg  ikke  engang  overfor  mig  selv  skal  synes 
at  faa  det  minste  Skjær  af  at  ville  affectere 
en  Ligegyldighed,  som,  naar  den  var  forstilt, 
vilde  være  den  værste  Anklage.  Jeg  har  gjort 
hendes  Bekjendtskab  i  Selskabslivet,  hvor  jeg 
i  den  forløbne  Vinter  ligesaa  meget  ifølge  dit 
Ønske  som  i  Overensstemmelse  med  min  egen 
Lyst  har  deltaget  temmeligt  jævnt  i  og  under  de 
forhaandenværende  spændte  —  jeg  kan  næsten 

sige  ophidsede  Tilstande  har  min  Kjærlighed 
voxet  frem  under  adskillig  Prøvelse  og  Mod- 
gang. Der  er  nemlig  —  som  jeg  ikke  behøver 
at  fortælle  dig  —  en  hel  Del  fordærvede  Ele- 
menter mellem  de  unge  Mænd;  og  selv  en 
Familie  som  den  Pramske  er  ikke  fri  for  Tidens 
Paavirkning.  Saaledes  har  min  Gabriele  nogle 
Fættere ,  som  i  Forening  med  et  Slæng  af 
ligesindede  Venner  har  opbudt  alt,  forat  gjøre 
mig  umulig  —  ja  vel  endog  latterlig  i  hendes 
Øine.  Det  er  ikke  blot  min  Stilling  som  Theo- 
log,  der  i  disse  Tider,  hvor  det  at  være  Kri- 
sten fra  visse  Hold  nærmest  betragtes  som  et- 
slags  mild  Idioti ;  —  men  det  at  være  din  Søn 
er  ogsaa  i  disse  Herrers  Øine  en  Adkomst  til 
Had  og  Forfølgelse,  som  jeg  tilstaar,  at  jeg  er 
stolt  af  nu,  da  Sejeren  endelig  er  min,  og  Ga- 
briele har  givet  efter  —  eller  rettere:  efterat 
hun  ved  et  nølere  Kjendskab  er  kommen  til 
Klarhed  over,  hvor  de  tilslut  findes  —  de 
solidere  Egenskaber,  paa  hvilke  der  alene  tør 
bygges  Haab  om  en  varig  Lykke  her  paa 
Jorden. 

Tro    nu  ikke  —   kjære    Fader  1    at  jeg    for- 
tæller dig  dette    for    at    prale.      Mit   Hjerte    er 

isandhed  altfor  opfyldt  af  ydmyg  Tak  til  Her- 
ren, som  i  sin  Naade  har  fort  mig  saa  langt', 
men  jeg  maatte  berøre  dette,  forat  forklare 
det  hele,  saaledes  som  jeg  aabent  og  tillids- 
fuldt vil  lægge  det  altsammen  frem  for  dig. 
Dette  moderne  Uvæsen,  som  altsaa  er  trængt 
saa  nær  ind  paa  Livet  af  min  dyrebare  Ga- 
briele ,  har  nemhg  ikke  ladet  hende  ganske 
upaavirket.  Jeg  kan  desværre  ikke  med  fuld 
Sandhed  sige  dig,  at  den  Kvinde,  jeg  udbeder 
mig  dit  Samtykke  til  at  ægte,  er  en  fuldt  ud 
sand  og  enfoldig  Troende.  Jeg  mærkede  det 
allerede  strax  ved  Begyndelsen  af  vort  Bekjendt- 
skabi  men  det  var  saa  langt  fra  at  virke  fra- 
stødende paa  mig,  at  jeg  snarere  maa  trO;  at 
den  stærke  Tiltrækning,  som  denne  Kvinde  ud- 
øvede paa  mig,  for  en  ikke  ringe  Del  kan  til- 
skrives et  inderligt  Ønske  om  at  bidrage  til,  at 
Naadens  klare  Lys  kunde  finde  Indgang  i  denne 
saa  skjønt  udrustede  Sjæl.  Og  vore  Samtaler 
bar  ogsaa  lige  fra  det  første  Præget  af  Alvor 
selv  midt  i  de  mest  modstridende  Omgivelser, 
saaledes  som  det  verdslige  Selskabsliv,  hvor  vi 
mødtes,  førte  det  med  sig.  Paa  samme  Tid 
som   jeg    selvfølgelig   afholdt    mig    fra    ethvert 

direkte  Omvendelsesforsøg,  der  kun  vilde  virket 
skræmmende  og  skillende  mellem  os,  lagde  jeg 
dog  intet  Skjul  paa  min  enfoldige  Kristentro;  og 
jeg  aflioldt  mig  med  Vilje  saa  meget  som  muligt 
fra  at  imødegaa  de  mange  godtkjøbs  Angreb  paa 
Kristendommen,  som  du  ved,  Vantroen  til  alle 
Tider  har  saa  god  Raad  paa,  og  som  jeg  vel 
for  en  stor  Del  kunde  tænke  mig  var  hende 
underskudt  af  de  nævnte  Fættere  og  Slænget. 
Og  jeg  tør  kanske  tro,  at  den  Sagtmodighed 
og  Sindsligevægt,  hvormed  jeg  bar  denne  min 
Part  af  Kristi  Forsmædelse,  som  i  disse  Dage 
saa  rigeligen  udøses  over  hans  Bekjendere,  kan 
have  bidraget  til  at  hæve  mig  i  hendes  Om- 
dømme tiltrods  for  alle  Ondskabens  Rænker 
og  Kunstgreb,  saa  at  hun,  da  jeg  igaar  efter 
en  lang  Samtale  for  siste  Gang  bad  hende 
give  mig  et  bestemt  Svar,  lagde  sin  Haand  i 
min  øer  sagde  med  bevæget  Stemme  disse 
Ord:  »De  er  dog  den,  jeg  mest  har  Lid  til;  — 
jeg  vil  være  Deres. -s 

Se  —  kjære  Fader  1  dette  er  Historien  om 
min  Lykke;  men  der  kom  noget  bagefter,  som 
siden  ikke  lader  mig  Fred  eller  Hvile  i  mit 
Sind.     Thi    da  hun    havde    sagt   disse  Ord,    og 

allerede  vilde  tage  Afsked  med  mig ,  —  vi 
mødte  nemlig  Fru  Prams  Vogn  —  sagde  hun 
smilende:  »]\Ien  paa  en  Betingelse:  De  maa 
ikke  blive  Præst,  —  det  maa  De  love  mig?  — 
lov  mig  det  I« 

Ja  her  er  det  Punkt,  hvorom  siden  alle 
mine  Tanker  har  dreiet  sig,  og  til  hvilket  jeg 
i  selve  dette  Brev  af  en  uimodstaaelig  og  pin- 
licf  ^^la^t  har  følt  migr  hendragen.  Hvad  skulde 
jeg  gjøre?  —  eller  lad  mig  først  prøve  at  klare, 
hvad  jeg  gjorde;  thi  Indtrykkene  var  i  disse 
Øieblikke  saa  overvældende,  og  det  hele  gik  i 
Virkeligheden  saa  fort,  at  jeg  neppe  er  mig 
helt  ud  bevist,  hvad  jeg  sagde,  hvilke  Ord  jeg 
benyttede  mig  af.  Men  Hge  saa  vist  som  jeg 
tør  kalde  Gud  til  Vidne  paa,  at  jeg  aldrig  — 
ikke  engang  i  hin  Stund  har  tænkt  for  Alvor 
paa  at  svigte  mit  Kald  som  en  ringe,  men  tro- 
fast Ordets  Tjener;  —  ligesaa  lidet  tor  jeg  be- 
nægte, at  de  Ord,  hvori  jeg  gav  min  over- 
strømmende Lyksalighed  over  hendes  Samtykke 
Luft,  kunde  forekomme  hende  som  en  fuld- 
stændig Opgivelse  af  alt,  hvad  der  maatte  stride 
mod  hendes  Ønske  og  Vilje. 

Her  har  du  min  Skrøbelighed  og  min  Synd 

—  gode  Fader!  —  jeg  ved  vel,  at  jeg  for  den 
som  for  alt  staar  til  Regnskab  for  Lysenes 
Fader;  men  jeg  nedlægger  min  Brøde  i  dit 
Hjerte  som  min  nærmeste  Instans,  at  du  skal 
sætte  mig  irette  og  lede  mig  i  denne  Sag.  Thi 
om  jeg  end  kan  finde  nogen  Undskyldning  for 
mig  i  den  Omstændighed,  at  der  ikke  var  Tid 
til  nogen  grundig  Drøftelse  af  et  saa  alvorligt 
Spørgsmaal  —  Fru  Pram  lod  allerede  Kusken 
holde  — ,  saa  staar  jeg  dog  nu  midt  foran 
Kravet,  idet  jeg  gaar  hen,  forat  møde  Gabriele. 
Skal  jeg  da  kort  og  godt  fastholde  min  Be- 
slutning at  blive  Præst  og  saaledes  kanske 
hidføre  en  Misstemning,  der  nu  i  vor  Kjærlig- 
ligheds  allerførste  Morgengry  vilde  som  en  hen- 
farende Nattefrost  lægge  alle  Spirer  øde,  og 
ganske  forspilde  denne  Lykke,  jeg  saa  heftigt 
har  atraaet  og  nu  endelig  syntes  i  saa  nær 
Besiddelse  af? 

O  give  Gud,  jeg  havde  dig  her  —  Fader! 

—  du,  hvis  Raad  og  Veiledning  jeg  saa  lidet 
kan  undvære,  og  uden  hvis  dyrebare  Samtykke 
jeg  hidtil  ikke  har  foretaget  noget  vigtigere 
Skridt  i  Livet.  I  al  denne  Uvished  er  jeg 
derfor     stanset    ved    den    Beslutning    at    vente 

disse  faa  Dage,  indtil  jeg  kan  faa  Svar  fra  dig  •, 
saaledes  som  du  raader  mig,  vil  jeg  visselig 
handle,  hvad  det  saa  skal  koste  mig.  Imidler- 
tid vil  jeg  i  Omgangen  med  min  Forlovede, 
—  du  maa  ikke  vredes  over,  at  jeg  i  min  for- 
elskede Lykke  glæder  mig  ved  dette  Ord,  — 
overfor  Gabriele  vil  jeg  prøve  at  undvige  en 
alvorligere  Drøftelse  af  dette  Spørgsmaal  og 
saaledes  oppebie  dit  Brev.  Gud  give,  at  Sagen 
maatte  stille  sig  for  dig  i  det  samme  Lys,  som 
mit  Haab  lader  mig  se  den  i:  at  nemlig  Tiden 
og  muligens  andre  Omgivelser  kunde  bringe 
min  Gabriele  til  at  forsone  sig  med  Tanken 
om  en  Livsstilling,  som  hun  desværre  har  saa 
'feilagtige  Begreber  om.  — 

Se  —  alt  dette  har  egoistisk  optaget  mig 
saa  meget,  at  jeg  altfor  lidet  har  passet  paa 
at  holde  dig  å  jour  med  Begivenhederne  her- 
inde ;  men  nu  nærmer  sig  den  velsignede  Paaske- 
tid, og  da  haaber  jeg  i  Hjemmets  lune  Krog 
at  kunne  skildre  dig  den  onde  V'erdens  Røre 
og  Vildfarelser.  Jeg  kan  først  komme  Paaske- 
aften, da  jeg  —  som  jeg  vel  har  fortalt  — 
allerede  for  lang  Tid  siden  er  indbuden  til 
]\Iiddag     hos     Professoren    Skjærthorsdag ;     og 

hvor  vilde  jeg  ikke  være  over  al  Beskrivelse 
lykkelig,  om  jeg  kunde  hjemføre  min  Gabriele 
til  vor  lille  Kreds !  Hils  den  kjære  gode 
[Moder  og  fortæl  hende  om  min  Lykke.  — 
Herinde  taler  alle  om  din  siste  Artikel,  og  du 
kan  vel  tænke,  at  jeg  faar  mange  varme  Hil- 
sener til  Dig. 

Ogsaa  fra  Stockholm  kan  du  snart  vente 
noget,  sagde  Q  i  Lørdags;  han  vilde  ikke  for- 
klare sig  yderligere;  men  paa  hans  venlige 
Mine  kunde  jeg  læse,  at  den  Skinsyge,  som 
før  var  saa  aabenbar  fra  hans  Side,  nu  synes 
ganske  afløst  af  en  ubetinget  Anerkjendelse  af 
din  Overlegenhed. 

Og    nu    —    kjære    Fader  1    lægger   jeg    for- 

saavidt   min   Fremtids    Lykke    i   dine    Hænder, 

som    jeg   af  dit  Brev    vil  vide,    om  jeg  har  dit 

Bifald    til  det,    jeg   har    gjort,    og    om  jeg   tør 

vente  din  Velsignelse  til  at  gaa  videre  som  mit 

Hjerte  begjærer.    Maatte  vor  fælles  Fader  være 

hos    dig    nu    som    saa    ofte    med    Visdoms    og 

Kjærligheds  Raad  —  ham  til  Ære   og   mig   til 

Gavn  02  Glæde. 

Din  hengivne  Søn 

Johannes 


s=> 


At 


Grandalens  Præstegaard  den  5te  April  1SS4. 

]\Iin  egen  kjære  Johannes  1 

.t  du  ikke  skal  læse  hele  dette  Brev, 
jeg  nu  begynder ,  og  som  kanske  kan  blive 
langt,  i  Spænding  og  Uvished,  vil  jeg  allerede 
strax  begynde  med  at  sende  dig  min  faderhge 
Lvkonskning  til  din  Forlovelse;  ocr  maatte  den 
Herre  Gud ,  under  hvis  Øine  jeg  er  overbevist 
om,  at  du  har  følt  dig  i  denne  Sag,  ogsaa 
fremdeles  stadfæste  sig  som  den  trofaste,  der 
aldrig  slipper  os,  saalænge  vi  ikke  slipper  ham. 
Dit  Brev  af  2den  dennes  er  skrevet  ud  af 
den  ægte  sønlige  Aand  ,  som  jeg  kjender  hos 
min  Johannes;  og  jeg  skal  gjengjælde  dig  din 
Aabenhed,  idet  jeg,  forat  give  dig  et  godt  og 
paaUdeligt  Raad,  vil  paakalde  ikke  blot  min 
faderlige  KjærHghed,  men  ogsaa  et  forholds- 
vis langt   og  ikke  ørkesløst  tilbragt  Livs  kriste- 

lige  Erfaring.  Først  maa  jeg  yde  dig  min  fulde 
Anerkjendelse ,  fordi  du  saa  ganske  har  holdt 
dig  fri  for  de  Forelskedes  almindelige  Over- 
drivelser i  Skildringen  saavel  af  sine  egne 
Følelsers  Styrke  og  Varmegrad  som  af  den 
Elskedes  Deilighed  og  fortræffelige  Egenskaber. 
Dette  dit  Maadehold  giver  mig  —  den  erfarne 
Mand  —  den  beste  Garanti;  og  det  er  hoved- 
sageligt paa  dette  selvsamme  Maadehold,  at 
jeg  bygger  mit  Haab  om  velsignelsesrige  Føl- 
ger af  dit  Valg  saavel  for  dig  som  for  hende 
—  ja  udover  videre  Kredse.  Thi  der  er  jo 
unægtelig  adskilligt  ved  din  Forbindelse  med 
denne  unge  Dame,  som  —  om  end  ikke  lige- 
frem, hvad  jeg  vilde  kalde  betænkeligt,  dog  er 
af  saa  stor  Betydning,  at  det  fuldt  udkræver 
den  rolige  Overveielse,  som  den  blinde  Elskov 
sjeldent  levner  noget  af.  Jeg  mener  ikke  saa 
meget  de  ydre  Forhold:  den  Pramske  Familie 
er,  om  end  noget  blandet  og  —  som  du  selv 
siger  —  visselig  ikke  uden  mindre  gode  Ele- 
menter, dog  altid  en  af  de  beste  inden  Kjøb- 
mandsstanden;  og  hvad  den  Rigdom  angaar, 
som  du  med  saa  megen  Samvittighedsfuldhed 
hentyder    til,    saa    bør    ikke    den    forvirre   eller 

forurolige  dig.  Thii  for  det  første  vil  du  i  din 
egen  Bevisthed  have  et  tilstrækkeligt  Værn  mod 
de  onde  Tunger,  som  —  det  maa  du  være  for- 
beredt paal  —  ikke  ville  forskaane  dig  for  de 
mest  nærgaaende  Beskyldninger,  naar  det  nu 
viser  sig,  at  du  er  bleven  forlovet  med  en  af 
Landets  rigeste  Arvinger.  Og  hvad  dernæst 
selve  Rigdommen  angaar  —  disse  Penge,  som 
for  saa  mange  er  Livets  Sum ,  saa  vide  jo  vi  — 
som  Kristne,  baade  hvor  ringe  de  ere,  men  og 
hvor  farlige  de  kunne  blive.  Det  er  imidlertid 
overfor  et  Menneske  i  din  Alder  og  med  din 
ideelle  Udvikling  mindre  væsentligt  og  nødven- 
digt at  fremholde  Rigdommens  Fristelser  og 
Faren  snarere  maa  jeg  som  den  mere  verdens- 
erfarne  advare  dig  mod  altfor  meget  at  ringe- 
agte det  jordiske  Gods.  Der  er  nemlig  i  den 
rigehge  Besiddelse  af  Guds  timelige  Gaver 
foruden  den  Lykke  at  kunne  give  og  meddele 
de  Trængende  —  ogsaa  gjemt  en  anden  Vel- 
signelse, som  Gud  mange  Gange  baade  fordum 
og  nu  har  udøst  over  dem  af  sine  Tjenere,  som 
han  har  udkaaret  til  at  fuldføre  sine  evige  Raad- 
slagninger  blandt  Menneskene  under  mere  om- 
fattende  Former    og    paa    en    —    menneskeligt 

talt  —  mere  storartet  og  mægtig  Maade.  Den 
rige  og  overflødige  Besiddelse  af  Livets  Goder 
i  Forbindelse  med  et  ydmygt  Sind  og  en  en- 
foldig kristelig  Barnetro  —  dette  min  kjære 
Sønl  er  vistnok  Gaver,  som  kun  saare  sjeldent 
falde  i  et  enkelt  Menneskes  Lod ;  men  vi  vide 
dog  —  Gud  være  lovet,  at  de  findes  forenede. 
Og  dersom  du  —  min  dyrebare  Johannes! 
skulde  være  udseet  til  en  af  disse  enkelte,  saa 
vilde  dette  for  mig  være  ligesom  et  klart  Lys 
til  Forstaaelse  af  Guds  vidunderlige  Kjærlighed 
og  Miskundhed.  Thi  mit  eget  Liv  er  —  som 
du  ved  —  hengaaet  i  stille  og  beskedent  Ar- 
beide  i  Herrens  skjulte  Vingaarde;  og  om  jeg 
end  nu  paa  mine  forholdsvis  gamle  Dage  er  ble- 
ven næsten  nødt  til  at  indtage  en  Post  i  de  forreste 
Rækker  i  Kampen  mod  Løgn  og  Vantro,  saa 
er  dette  dog  for  intet  at  regne  —  det  tør  jeg 
vel  nu  sige  uden  at  frygte  for  Slangens  List! 
—  det  er  dog  ingenting  imod,  hvad  jeg  kunde 
være  blevet  for  mit  Land  og  Folk,  om  jeg  fra 
Ungdommen  havde  medtaget ,  hvad  Livet  saa 
rigeligt  bød  mig  Anledning  til  af  de  Midler  og 
den  Magt,  der  bærer  et  Menneske  frem  og  op 
til  sin  Samtids  høieste  Høider. 

Men  jeg  havde  min  Pæl  i  Kjodet,  og  Gud 
være  lovet,  som  tidligt  viste  mig  den.  Jeg 
vilde  ikke  gaa  den  Vei,  som  baade  mine  Ven- 
ner og  —  til  dig  tør  jeg  nok  sige  det  —  mine 
Evner  anviste  migi  jeg  folte ,  hvor  Forfænge- 
lighedens Fristelse  laa  nær  et  Menneske  ud- 
rustet saaledes  som  jeg;  og  jeg  tør  sige,  at  det- 
med  Guds  Hjælp  lykkedes  mig  at  undgaa 
Faren.  Hverken  véd  mit  Ægteskab  eller  paa 
min  Embedsbane  har  jeg  nogensinde  seet  hen 
til  de  Fordringer,  en  anden  i  mit  Sted  muligens 
kunde  villet  stille.  Men  naar  jeg  nu  —  uden 
at  rose  mig  selv  kan  fremlægge  mit  Liv  i  dets 
Tarvelighed  og  mangehaande  Forsagelse,  saa 
vil  jeg  paa  samme  Tid  som  jeg  takker  den 
Herre  Gud,  som  har  ført  mig,  ogsaa  tilstaa 
for  dig  —  mirt  kjære  Sønl  at  det  ikke  altid 
har  været  saa  klart  for  mig,  om  jeg  ogsaa 
handlede  ret  i  at  være  saa  strængt  paa  Post 
mod  mig  selv.  Der  er  i  Følelsen  af  sine  egne 
Evner  noget  berettiget,  som  man  kanske  ikke 
trodser  helt  ustraffet  i  Længden.  Men  netop 
derfor  gjorde  Efterretningen  om  din  Forlovelse 
et  saa  dybt  Indtryk  paa  mig.  Thi  dersom  det 
har    behaget    Gud    at    finde    dier    —    min    Søn 

mere  værdig  og  mere  skikket  til  at  bære  et 
stort  og  rigt  Livs  xA.nsvar,  saa  vil  jeg  deri  se 
en  Belønning  for  min  egen  Forsagelse;  og  du 
bør  da  kanske  ogsaa  i  alt  dette  jordiske  Gods, 
som  din  lykkelige  Kjærlighed  bringer  dig  i 
Tilgift,  se  et  Vink  fra  oven,  som  du  bør  nøie 
give  Agt  paa  i  Lydighed  og  Taknemhghed. 
Og  om  du  end  med  din  Alder  og  forholdsvis 
ringe  Erfaring  i  Livets  praktiske  Skole  kan 
være  tilbøielig  til  at  undervurdere  de  materielle 
Midler,  saa  maa  du  tro  mig  paa  mit  Ord,  at 
til  alle  Tider  og  især  —  saa  synes  det  —  i 
Tider  som  disse  betjener  Gud  sig  mer  end 
nogensinde  netop  af  disse  materielle  Midler  i 
Kampen  mod  selve  det  mest  materielle  — 
Materialismen  selv.  Og  jeg,  som  nu  er  midt 
oppe  i  den  Bevægelse,  der  Hgesom  et  Uveir 
farer  hen  over  Landet,  uden  at  jeg  noget  Øie- 
blik  forvirres  af  Tvivl  eller  Raadløshed,  jeg  kan 
se  og  ser  allerede  tydeligt  for  mig,  hvilken 
Magt  og  Væxt  til  det  gode,  der  ligger  gjemt 
og  saa  godt  som  ubrugt  i  din  tilkommende 
Svigerfaders  Navn,  og  som  i  Forbindelse  med 
den  uhyre  Støtte,  som  baade  direkte  og  in- 
direkte ligger  i  en   solid  økonomisk   Baggrund, 

vil  være  for  den  gode  Sag  af  stor  —  ja  uende- 
ligt stor  Betydning.  Saaledes  er  du  —  min 
egen  kjære  Son !  muligens  udseet  til  at  tilføre 
os  nye  Kræfter  og  ny  Velsignelse,  og  maaske 
vil  du  en  Gang,  naar  Sejeren  er  vunden  for 
Kristendommen  og  den  sædelige  Samfunds- 
moral, komme  til  at  nyde  Frugterne  i  et  lyst  og 
rigt  Liv  under  en  kristelig  og  kraftig  Regjering.  — 
Dette  var  nogle  af  mine  Tanker  ved  Læs- 
ningen af  dit  kjære  Brev:  men  som  jeg  oven- 
for har  sagt  og  som  du  selv  siger  —  disse  din 
tilkommende  Hustrus  ydre  Livsforhold  er  jo 
ikke  det  væsentlige  hverken  for  dig  eller 
mig.  Langt  vigtigere  og  det,  hvorpaa  det 
egentlig  kommer  an,  er  et  Menneskes  indre 
Liv  og  hans  Gudsforhold.  Og  det  har  gjort 
mig  godt  og  varm  om  Hjertet  at  se,  med  hvil- 
ken Samvittighedsfuldhed  og  med  hvor  megen 
Alvor  du  har  opfattet  og  bevaret  din  lille  Strid 
med  den  Elskede  om  Spørgsmaalet  Præst  eller 
ikke  Præst.  ^len  tilgiv  —  min  kjære  Dreng  I 
om  din  gamle  Fader  har  trukket  ganske  smaat 
paa  Smilebaandet  over  denne  megen  Høitide- 
lighed.  Thi  vel  er  det  ikke  stort,  du  fortæller 
mig    om    din    Gabriele:    men    saa   underligt  er 

det  nu  engang:  ikke  alle  behøver  lige  meget, 
for  at  forstaa  en  Ting.  Og  jeg  —  ser  du  — 
jeg  er  ogsaa  i  den  Retning  meget  noisom.  Jeg 
har  allerede  et  ganske  godt  Billede  af  din 
Kjæreste,  —  paa  visse  Punkter  ser  jeg  kanske 

—  hvis  du  tillader  —  endog  klarere  end  du  selv. 
Hun  er  frisindet  og  fordomsfri  —  især  i  religiøs 
Henseende;  hun  ved,  at  Præstene  altid  har  holdt 
paa  Trældom  og  Mørke;  hun  elsker  de  Fattige 
og  de  Undertrykte  og  taaler  ikke  den  minste 
Forurettelse  af  de  Svage.  Hun  har  réist  og 
hun  har  læst;  og  hun  har  altid  været  rig  nok 
til  aldrig  at  støde  paa  en  uovervindelig  Mod- 
stand. Nu  elsker  hun  en  ung  ]\Iand ,  og 
han  vil  være  Præst:  —  umuligt!  —  aldeles 
utænkeligt  1 

Hvad  skulle  nu    vi    to  gjøre  —    du  og  jeg 

—  min  Johannes?  Jo,  vi  skal  lære  denne  elsk- 
værdige unge  Dame  at  tænke  dette,  og  ikke 
blot  tænke  sig  det  som  en  Mulighed;  men  vi 
skal  hjælpe  hende  saaledes,  at  hun  skal  takke 
sin  Gud  og  sin  Præstemand ,  fordi  hun  lærte 
at  boie  sig  —  ikke  blot  for  den  jordiske  Elskov, 
men  for  Guds  uendelige  Kjærlighed.  Og  mit 
Raad  til  dig  er  derfor  kortelig  dette:   lad  hende 


komme:  —  lad  hende  bare  komme  hidop  til 
Grandalens  Præstegaard  nu  i  Paasken ,  saa  vil 
jeg  vædde  med  dig  om  en  god  Cigar,  at  til 
Pintse  er  en  Præstefrue  hendes  Ønskers  Maal. 
Ja  bliv  nu  ikke  vred  over  min  spøgefulde 
Tone.  Jeg  paaskjønner  og  glæder  mig  over 
dit  Alvor  i  denne  Sag,  og  jeg  billiger  fuld- 
stændigt din  P>emgangsmaade.  Det  er  hverken 
klogt  eiheller  har  vi  Lov  til  at  forspilde,  hvad 
der  for  os  og  andre  kan  blive  til  Gavn  og 
Velsignelse,  ved  at  sætte  Ord  mod  Ord  i  Ufor- 
sonlighed. Du  skal  se,  Gud  vil  nok  alting 
mage:  og  min  ringe  Bistand  skal  du  faa,  — 
det  lover  jeg  dig:  du  ved,  jeg  har  adskillig 
Evne  til  at  omgaas  Mennesker,  Hils  hende 
nu  foreløbig  paa  det  kjærligste  fra  en  gammel 
Præst  og  sig  hende,  at  jeg  ikke  skriver ,  fordi 
jeg  haaber  snart  at  kunne  ønske  hende  mundt- 
lig velkommen  som  Datter.  Ogsaa  fra  Moder 
maa  du  hilse;  hun  blev  naturligvis  meget  glad, 
men  dog  noget  altereret  —  den  Stakkel  1  over 
at  skulle  modtage  en  ung,  fin  Dame  paa  Bispe- 
kammeret. Nu  gaar  du  naturligvis  ogsaa  strax 
til  Prams,  hvor  jeg  beder  dig  frembære  vore 
Hilsener.    Fruen  er  —  som  du  vel  ved  —  Datter 

af  Byfoged  Bennechen  ,  og  jeg  mindes  den 
Opsigt,  det  vakte,  da  hun  tog  den  tørre  og 
noget  kjedelige  Jørgen  Pram.  Han  har  forresten 
altid  indtaget  en  noget  uklar  StilHng,  skjønt 
han  jo  naturligvis  i  Grunden  er  paa  den  rette 
Side;  men  om  man  kunde  bringe  ham  til  en 
mere  effektiv  Deltagelse  i  det  offentlige  Liv, 
vilde  det  være  ligesaa  gavnligt  for  Sagen  som 
for  ham  selv.  Disse  Pengemænd  har  ofte 
ingen  Anelse  om,  hvor  noie  og  direkte  deres 
egne  Interesser  afhænger  af  Tidens  brændende 
Spørgsmaal  i  Religion  og  Politik.  De  er  ialminde- 
lighed  ikke  tilstrækkeligt  udviklede  til  at  for- 
staa  Sammenhængen  mellem  den  tilsyneladende 
Uskadelighed  i  de  hule  Fraser  og  de  under- 
jordiske Miner,  som  udhules  under  deres  egne 
Kontorer.  Her  er  et  Arbeide  for  dig  —  rigt 
paa  Muligheder  og  med  Udsigt  til  velsignede 
Frugter  for  vide  Kredse.  Og  da  jeg  ved,  at 
min  Johannes  tager  sin  Gud  med ,  ihvor  han 
gaar,  saa  anbefaler  jeg  dig  med  god  Fortrøst- 
ning i  hans  Varetægt ,  som  leder  Folkenes 
Skjæbner  og  hver  enkelt  Vandrers  Fodefjed  paa 
Veien  til  de  lyse  Boliger. 

Din  hengivne  Fader 
D.  J. 


VII. 


JTra  den  siste  Jernbanestation  havde  de 
halvtredie  Time  at  kjore  —  gjennem  Skovene, 
hvor  Sneen  endnu  laa  høi  og  over  Heier  og 
afblæste  Stykker,  hvor  \'aarsol  og  Væde  havde 
fyldt  Veiene  med  Holke  og  gjort  dem  farligt 
glatte  eller  løst  dem  op  til  en  blød  Grød  med 
en  tynd  Skorpe  over. 

De  havde  moret  sig  og  leet  meget  over 
de  mange  \'ederværdigheder  —  Johannes  og 
hans  Kjæreste;  thi  det  hændte,  at  de  forlod  et 
Skydsskifte  i  Slæde  paa  det  ypperligste  Føre 
med  klingende  Bjælder,  og  en  Fjerding  længer 
fremme  maatte  de  ynkeligen  slæbe  sig  videre  i 
en  laant  Stolkjærre  gjennem  gul  Lersøle  og 
bundløse  Grober. 

Men  paa  det  siste  Skifte  mødte  de  Præstens 
egen  Bredslæde  og  hans  to  rode  Heste.  Opover 
til  Grandalen  var  der  endnu  høi  Sne,  og  Veien 

gik  i  Skov  hele  Tiden.  Da  de  derfor  var 
komne  vel  tilrette  i  Fodposerne  under  Bjørnefellen 
ved  Siden  af  hinanden,  følte  de,  hvor  behage- 
ligt det  var,  at  faa  sidde  lunt  og  godt:  de  var 
igrunden  uhyre  trætte  af  at  le  og  snakke;  og 
de  hensank  —  hver  paa  sin  Kant  i  behagelige 
Drømmerier,  mens  de  to  røde  hurtigt  og  lyd- 
løst skiftede  Fodslag  i  den  løse  Sne ;  og  Slæden 
fløi  let  og  muntert  imod  Hjemmet. 

De  sorte  Træstammer  mod  den  hvide  Sne 
gled  ensformigt  forbi  Gabriele. 

Men  Johannes,  som  kjendte  Skoven  og 
hver  Bugt  af  Veien,  havde  Fornemmelsen  af 
Hjemmet,  som  nærmede  sig.  Og  hans  Tanker 
løb  foran  de  to  røde  opover  den  lange  Stigning 
og  nedover  igjen  paa  den  anden  Side  afAasen, 
som  jævnt  og  langt  skraanede  ned  mod  Elven 
og  Dalen,    hvor  hans  Fader  boede. 

Og  aldrig  havde  han  følt  en  saadan  Længsel 
mod  Hjemmet  som  denne  Gang,  da  han  bragte 
en  Sejer  med  sig,  imod  hvilken  hans  Examener 
ikke  vare  værdige  at  nævnes.  Hun  sad  ved 
hans  Side,  lænede  sig  tryg  og  fortrolig  ind  til 
ham  —  denne  Kvinde,  denne  Dame  af  Landets 
første,    kjendt,    beundret    —    atraaet    baade    af 

dem,  der  havde  forelsket  sig  i  hendes  Skjøn- 
hed,  af  dem  der  fandt  hende  interessant  og 
ghmrende  og  af  dem,  der  aandeløse  rakte 
Hænderne  ud  —  som  i  en  Drøm,  hvor  det 
gjælder  et  lykkeligt  Greb  i  den  g^/ldne  Dynge 
—  hun,  den  skjønne  Kvinde  og  den  gyldne 
Drøm  sad  ved  Siden,  lænede  sig  tryg  og  for- 
trolig ind  til  ham. 

Bag  sig  saa  han  en  Række  lange  Næser. 
Fætterne,  —  Slænget,  hele  dette  Ungdoms- 
krapyl,  som  fik  gro  i  disse  forvildede  Tider, 
inden  endnu  hele  Pakkets  Reisning  var  slaaet 
endeligen  og  for  bestandigt  ned,  —  til  en  Be- 
gyndelse havde  de  alle  faaet  en  lang  Næse,  og 
Johannes  gottede  sig  med  god  Samvittighed. 

Thi  han  havde  efter  sin  Faders  siste  Brev 
begyndt  at  se  sin  Forlovelse  ligesom  paa  en 
mere  almen  Baggrund,  som  et  Led  i  noget 
sammenhængende.  Det  var  ikke  underligt,  om 
dette  ikke  var  faldt  ham  ind  før,  mens  han 
endnu  gik  taalmodigt  og  tvivlede  og  ventede, 
om  han  alligevel  tilslut  skulde  vinde  hende. 
Men  nu  begyndte  han  at  se,  at  denne  Lykke 
maatte  han  ikke  tage  egoistisk  og  rent  person- 
ligt:   —    at    saa    meget   blev    anbetroet   i   hans 

Hænder,  var  noget  meget  mere;  og  han  fyldtes 
af  Taknemlighed  mod  Gud,  som  saa  rigeligen 
havde  bønhørt  ham  og  endt  hans  Prøvelser. 

Og  hans  lykkelige  og  loftede  Tanker  gik 
videre  ud  i  Livet  —  fremdeles  med  hende  tryg 
og  fortrolig  ved  Siden.  Udsigten  var  ogsaa 
nu  en  anden  og  lysere,  efterat  han  ogsaa  paa 
et  andet  Punkt  var  gjort  rolig  og  tillidsfuld 
ved  det  samme  velsignede  Brev  fra  Faderen. 

Johannes  havde  nemlig  aldrig  kunnet  for- 
staa  det  Træk  hos  den  ellers  saa  beundrede 
Fader,  der  drev  ham  op  til  Nordland  som 
Fiskerpræst  og  som  endnu  holdt  ham  borte  fra 
Hovedstaden,  —  en  ]\land,  om  hvem  det  var 
sagt  mange  Gange,  at  han  var  selvskreven  til 
at  indtræde  i  Statsraadet,  om  nogen  skulde  dø, 
—  han  nølede  sig  med  at  hædres  saadan  halvt 
underhaanden  som  den  talentfulde  o^  overleg-ne 
D  i  Hovedstadens  Avis. 

Nu  havde  Johannes  faaet  Forklaringen  og 
tillige  den  dyrebare  Forvisning  om,  at  noget 
lignende  ikke  vilde  blive  forlangt  af  ham;  og 
paa  samme  Tid  som  han  i  høi  Grad  maatte 
beundre  det  heroiske  i  Faderens  Kamp  mod 
Forfængeligheden,  var  det  ogsaa  med  mere  Ro 

og  Tillid  end  forhen,  at  han  lod  sine  Frem- 
tidsdrømme  bære  høit  op  til  en  stærk  og  mægtig 
Kirke  —  saaledes  som  Guds  Kirke  burde  og 
maatte  staa  i  disse  Tider  —  høi  og  lys,  om- 
given af  kraftige  [Mænd,  der  vare  saaledes 
stillede,  at  de  ikke  behøvede  at  nedværdige 
den  hellige  ^Myndighed ,  men  kunde  bære 
den  høit  som  den  Vældiges  Vidner  blandt 
Menneskene. 

Den  lille  Johannes  rettede  sig  i  Pelsen;  thi 
han  var  i  Virkeligheden  ikke  stor.  Naar  nogen 
sagde,  at  han  mindede  om  Moderen,  ligte  han 
det  slet  ikke;  men  hans  Stolthed  var  Ligheden 
med  Faderen  i  Stemmen  og  i  Manerer.  Det 
var  hans  Orm,  at  Erfaringen  —  en  bitter  Er- 
faring havde  lært  ham,  at  hans  Person  havde 
noget  ubet\'deligt  ved  sig  —  noget,  som  gjorde, 
at  Folk  trak  Øinene  op  og  sagde  —  ah!  — 
naar  han  nævntes  som  Søn  af  Daniel  Jiirges 
—    den   talentfulde   D    i    Hovedstadens  Avis. 

Hvor  længe  havde  han  ikke  ventet,  hvor 
havde  han  ikke  trættet  Himmelen  med  Bønner 
om  Taalmodighed  og  mere  Taalmodighed  til 
at    bære    al    denne    Tilsidesættelsens    Kval ,    al 

d€nne  stille  Overseen.  Hvor  havde  det  ikke 
pint  ham  at  gaa  saaledes  uerkjendt  blandt  de 
dumme  Mennesker,  som  ikke  viste,  hvad  der 
boede  i  ham,  og  som  gik  saa  vidt,  at  de  tog 
ham  lemfældigt  under  Beskyttelse  for  hans 
Fars  Skyld  —  ham ! 

Kun  et  Par  Lærere  og  de,  der  havde  iagt- 
taget Johannes  Jiirges,  naar  han  i  Skolen  kjæm- 
pede  sig  frem  til  de  første  Nummere  eller  ved 
Universitetet  arbeidede  sig  gjennem  en  Examen 
i  Spidsen  for  alle  —  kun  de  kjendte  hans  Ihær- 
dighed ;  og  Gabrieles  Fættere  bandede  høit  og 
lydeligt  paa,  at  hans  Kurtise  i  hele  denne 
Vinter  havde  været  et  Mesterstykke  af  Bereg- 
ning og  Udholdenhed. 

Selv  smilede  han  tiUidsfuldt;  thi  han  viste, 
at  Gud  er  stærk  i  de  svage  —  i  de  tilsyne- 
ladende svage.  Et  stort  Skridt  var  han  naaet 
fremad ;  han  følte  med  sitrende  Velbehag,  hvor- 
ledes hans  Kraft  begyndte  at  blive  Magt;  m.en 
uden  Overmod  og  uden  at  forhaste  sig  tænkte 
han  videre  paa  de  Vanskeligheder,  som  endnu 
laa  nærmest  for  Haanden, 

De  havde  ikke  været  inde  paa  Spørgs- 
maalet   siden,    —    det   vil    sige    ikke    for  Alvor. 


Hvergang  Gabriele  vilde  komme  med  noget 
om  hans  opgivne  Præstekald,  bøiede  han  af  i 
Spøg  eller  gik  over  til  noget  helt  andet.  Men 
længe  gik  det  ikke  paa  den  Maade,  det  forstod 
han,  og  det  var  paatide ,  de  kom  hjem  til 
Faderen. 

Og  altsom  de  nu  nærmede  sig,  sad  han 
tæt  ind  til  hende  og  ønskede  og  bad,  at  det 
maatte  gaa  godt:  at  Faderen  maatte  synes  godt 
om  hende;  og  at  Gabriele  maatte  faa  et  mæg- 
tigt Indtr^^k  af  ham.  —  hun  var  desværre  saa 
uberegnelig,  —  og  at  Moderen  ikke  maatte  tage 
sig  altfor  tarvelig  og  ubetydelig  ud.  O  —  den 
stakkels  kjære  ?^Ioder!  —  han  var  igrunden 
ikke  bange  for  hende;  —  hun  og  Gabriele 
vilde  nok  blive  gode  Venner;  og  desuden  kunde 
der  ingen  Fremmede  være  hjemme,  det  havde 
han  seet  saa  tit,  uden  helt  og  holdent  at  blive 
optaget  og  fængslet  af  Faderen.  Saaledes  vilde 
det  ogsaa  gaa  Gabriele;  hun  vilde  i  det  hele 
taget  faa  andre  Tanker,  naar  hun  saa  en 
Præst  som  han.   — 

Imidlertid  sad  hun  paa  sin  Side  i  halvklare 
Drømmerier,  der  fra  først  af  syslede  med  Glæden 
over,  at  hun  sad,  hvor  hun  sad  o^  over,  at  hun 

i  Virkeligheden  holdt  saameget  af  ham,  der  sad 
ved  Siden.  Det  mørknede  i  Skoven,  og  den 
dybe  store  Fred,  gjennem  hvilken  de  fløi  med 
muntre  Bjælder,  forfriskede  hendes  Sind  og 
lyste  lidt  op  i  den  Lede  og  Ligegyldighed, 
som  denne  \"inter  havde  efterladt  i  hende. 

Aldrig  havde  nogen  Saison  hjemme  i  Byen 
været  saa  græsselig ;  og  det  værste  —  det,  som 
mest  ængstede  Gabriele,  naar  hun  tænkte  paa 
sit  fremtidige  Liv,  —  det  var,  at  der  igrunden 
aldrig  havde  været  saa  meget  Liv,  en  saadan 
Iver,  en  saadan  Fart  i  alle  Mennesker  som 
netop  nu,  og  alligevel  skulde  der  være  saa  — 
—  saa  —  ja  kjedeligt  var  ikke  Ordet.  Vistnok 
var  det  ligesaa  ørkesløst  som  selve  Kjedsomme- 
ligheden;  men  paa  samme  Tid  var  det  spæn- 
dende, denne  Raslen  med  Aviser,  denne  Kasten 
med  Stikord  —  hele  dette  Spil,  som  bragte 
\'enner  til  at  hade  hinanden  og  klinede  de 
argeste  Fiender  sammen  Arm  i  Arm. 

Den  Iver,  hvormed  hun  ogsaa  selv  havde 
kastet  sig  ind  i  Samtalestriden,  da  hun  kom 
hjem  fra  L'dlandet,  kjøinede  ikke  af  den  Grund, 
at  hun  tabte,  endmindre  fordi  hun  vandt.  Hun 
gik  fra  Gruppe  til  Gruppe,  fra  høire  til  venstre 

Og  havde  fuld  Frihed  til  at  vælge  sin  Omgang. 
Hjemme  kom  der  vistnok  ikke  saa  mange  i 
Vinter.  Prams  havde  næsten  indstillet  al  større 
Selskabelighed  udenfor  Familien,  Thi  da  Jørgen 
Pram  i  sin  ubegribelige  Flegma  holdt  sig  poli- 
tisk indifferent,  begyndte  han  at  invitere  af 
begge  Partier  iflæng;  og  det  tog  meget  snart 
en  Ende  med  Forfærdelse. 

Men  ellers  havde  hun  den  mest  ubegræn- 
sede Anledning  til  at  mødes  med,  hvem  hun 
vålde.  —  til  den  ene  Side  gjennem  Husets 
store  Omgang  og  Slægten  og  til  den  anden  ved 
personlige  Bekjendtskaber,  som  hun  dels  hjem- 
bragte fra  Reiser  dels  stiftede,  naar  hun  selv 
vilde. 

Thi  om  Fru  Pram  kunde  være  noget 
ængstelig,  fik  Gabriele  altid  Støtte  i  sin  Far. 
Jørgen  Pram  havde  en  Gang  for  alle  udtalt,  at 
enkelte  Fruentimmer  kan  gjøre,  hvad  de  vil; 
og  hans  Gabriele  var  en  af  disse. 

Forøvrigt  delte  han  ingenlunde  hendes  An- 
skuelser —  hovedsagelig,  fordi  han  ikke  havde 
Anskuelser  i  større  Format  end  til  den  daglige 
Omsætning.  Men  han  morede  sig  kosteligt, 
naar   han    hørte    sin   Datter   med    hendes   ufor- 

lignelige  Freidighed  gaa  løs  paa  en  eller  anden 
hæderkronet  Forbogstav  fra  Hovedstadens  Avis. 

Det  morede  ham,  og  det  morede  flere,  og 
det  var  dette,  som  fra  først  af  begyndte  at 
kjølne  Gabrieles  Iver,  indtil  hun  sank  ned  i  en 
kjed  og  led  Modbydelighed  over  alt  dette 
Snak,  saa  hun  ikke  længer  gad  være  uenig, 
om  det  var  aldrig  saa  galt. 

Thi  det  gik  op  for  hende,  at  hun  var 
ganske  udenfor  Spillet.  De  hørte  paa  hende, 
smilte,  tog  varsomt  paa  hendes  Voldsomheder 
og  lod,  somom  de  lyttede  til  en  besværlig 
Kanarifugl,  naar  hun  slyngede  sin  Spot  og 
Haan  helt  op  til  de  høieste  og  helligste  Autori- 
teter. Og  da  opgav  hun  det,  slog  sig  sammen 
med  de  afskyelige  Fættere  og  deres  Slæng, 
snakkede  letsindigt  og  opførte  en  Uden  Hvirvel 
af  smaa  upolitiske  Danseselskaber  med  Cham- 
pagne, som  de  Gamle  lod  passere  i  etslags 
Aandsfraværelse;  —  man  kunde  virkelig  ikke 
passe  paa  alting  i  saa  bevægede  Tider 

Men  hun  var  ulykkelig  i  det.  Thi  hun 
ikke  blot  følte;  men  hun  var  moden  nok  til  at 
forstaa,  at  denne  Strid,  ud  af  hvilken  Mændene 
jog  hende  læmpeligt,  den  var  ikke  bare  politisk 

—  som  de  sagde  —  og  noget,  der  ikke  kom 
lille  Frøken  Pram  ved.  Det  var  hendes  egen 
Livsanskuelse,  det  gjalt;  de  Ideer  som  vare 
hende  de  væsentligste  og  dyrebareste  —  om 
dem  var  det,  de  reves  og  siedes,  mens  de 
kastede  hendes  kjæreste  Navne  i  Hovedet  paa 
hinanden  —  snart  som  Beviser,  snart  som 
Skjældsord. 

Men  hun  fik  ikke  være  med 

De  vilde  ikke  forstaa,  at  med  den  Op- 
dragelse og  Udvikling,  hun  havde  faaet,  var 
hun  adskilligt  forud  for  de  fleste  jævnaldrende 
Mandfolk,  der  aldrig  havde  været  ude,  aldrig 
læst  andet  end  Lexer  og  Aviser,  og  som  kun 
kjendte  Samtidens  Ideer,  fordi  de  havde  redet 
rundt  paa  dem  i  den  lune  Ovnskrog. 

Da  grebes  hun  af  den  dybe  Modløshed  og 
Skammen,  fordi  hun  ikke  duede.  Den  Frihed, 
hun  havde  nydt  og  al  hendes  gode  Faders 
Tillid  var  spildt  og  ufortjent;  hun  gav  ingen 
Renter  af  al  den  Kapital,  som  var  ødelagt  paa 
hende-,  —  og  al  den  Kundskab,  al  den  Styrke 
i  Ov^erbevisningen  —  den  havde  Ingen  Brug 
for;  thi  hun  var  Frøken  Pram,  og  det  skulde 
hun  foreløbig  forblive,    indtil  hendes  Umyndig- 

hed    kunde    vorde    beseglet    ved    et    kristeligt 
Ægteskab. 

Hun  viste  ikke,  om  hun  skulde  le  eller 
græde;  men  hendes  Natur  valgte  at  le;  og  det 
gjorde  hun  altsaa  en  Tid ;  men  med  meget  ond 
Samvittighed. 

I  alt  dette  var  der  kun  en,  som  tog  hende 
alvorligt,  og  det  var  ham,  hun  nu  sad  ved 
Siden  af. 

Den  lille  stive  Theolog  med  de  klare  faste 
blaa  Øine,  ret  i  Ryggen  med  rolige  Bevægelser 
og  en  uforanderlig  sikker  Stemme,  —  han,  som 
hun  vexelvis  beskyttede  og  vexelvis  overgav 
til  de  ugudelige  Fættere,  —  han,  som  lig  en 
Nisse  af  Hyldemarv  altid  stod  paa  sin  Blyklump 
midt  foran  hende,  hvor  galt  hun  havde  spille 
med  ham,  —  mod  ham  droges  hun  efter- 
haanden. 

De  var  knapt  enige  om  nogen  Ting  under 
Himmelen  —  endmindre  i  Himmelen.  Men 
hun  lærte  at  sætte  Pris  paa  det  Alvor,  hvor- 
med han  modsagde  hende  og  den  Ro  og  Lige- 
vægt, som  aldrig  forlod  ham,  selv  om  hun 
sagde  Ting,  som  hun  viste  i  høi  Grad  maatte 
støde  ham. 

Dertil  kom  hans  trofaste  Tilbedelse,  som 
intet  kunde  trætte  eller  forvirre  —  hverken 
Spot  eller  Kulde  eller  Luner  eller  Lystighed. 
Han  fulgte  med  og  holdt  ud  i  en  Kreds,  der 
var  ham  saa  fremmed,  og  hvor  igrunden  alle 
de  andre  afskyede  ham;  aldrig  veg  han  tilbage 
og  aldrig  trængte  han  sig  frem:  han  bare  var 
der,  —  bestandig  var  han  der. 

Da  nu  Gabriele  havde  gjennemgaaet  en 
Række  Stemninger  overfor  Kandidat  Jiirges, 
blev  han  hende  jævnt  venskabeligt-ligegyldig. 
Indtil  Foraaret  begyndte  at  gjøre  en  Ende  paa 
Vinterglæderne.  Det  begyndte  at  blive  lyst  i 
Gaderne  til  langt  ud  over  Eftermiddagen;  og 
det  blev  ikke  længer  morsomt  at  ligge  og 
halvsove  i  Sengen  de  lange  Vintermorgener  og 
bUnke  mod  det  røde  Hul  i  Ovnsdøren. 

Den  Forandring  i  Liv  og  Sædvaner,  som 
trængte  sig  frem,  rystede  ogsaa  Gabriele  ud  af 
det  Hylster,  hvori  hun  havde  indhyllet  sig  til- 
ligemed sin  onde  Samvittighed. 

Men  da  hun  hørte,  at  den  øvrige  Verden 
var  ligesaa  dum,  ligesaa  overlegen  og  ligesaa 
umulig  som  før,  men  langt  mere  rivende  gal, 
blev    hun    ganske    fortvivlet,     saa    hun    tilslut 

næsten  ikke  taalte,  at  høre  Mennesker  tale,  men 
gik  ensomme  Spaserture,  hvor  hun  da  mødte 
Johannes  Jiirges.  Og  da  følte  hun ,  hvilken 
Lettelse  det  var  at  kunne  tale  ud  til  en,  som 
baade  kunde  høre  og  tie  og  svare  saaledes,  at 
der  blev  Alvor  og  Oprigtighed  enten  man  saa 
var  uenig  eller  enig. 

Hun  betroede  ham  da,  hvor  pinligt  hun 
følte  det  magtesløse  i  sin  Stilling,  og  derved 
opdagede  hun,  at  ogsaa  han  gik  med  et  inde- 
stængt Krav,  en  Trang  til  at  gjøre  sig  gjæl- 
dende,  som  han  pludseligt  forraadte  i  et  heftigt 
Øieblik  og  i  saa  brændende  Ord,  at  Gabriele 
blev  overrasket  og  rørt.  Det  forekom  hende 
stort  af  ham,  at  han  gik  saa  stille  med  det,  og 
det  nærmede  dem  til  hinanden,  at  de  hver  paa 
sin  Vis  ikke  kunde  faa  Tag  paa  Livet.  Hans 
trofaste  Beundring,  der  altid  stod  saa  beskeden 
og  færdig  til  at  tage  hendes  Haand,  gjorde 
hende  varm  om  Hjertet;  og  tilslut  kom  hun 
til  at  holde  af  ham,  saaat  hun  hin  Aften  sagde 
ja,  —  hun  vilde  stole  paa  ham  og  følges  med 
ham  i  Livet. 

Alligevel  var  det  en  vis  Overraskelse,  da 
det  gik  op  for  hende,    at  dette  var  en  regulær 

Forlovelse  med  alt  Tilbehor;  og  Veninder  og 
skuffede  Tilbedere  gjorde  et  saadant  Virvar  om- 
kring hende  af  Forbauselse  og  Fortvivlelse,  at 
hun  var  glad  over  at  blive  det  hele  kvit  ved 
at  følge  hjem  med  sin  Forlovede  til  Faderens 
Præstegaard. 

I  hendes  eget  Hjem  var  Moderen  vel  til- 
freds med  Partiet,  —  hun  havde  altid  beskyttet 
den  theologiske  Kandidat;  Jørgen  Pram  for- 
undrede sig,  men  sagde  ikke  noget. 

Men  ude  i  Byen  blev  hendes  Forlovelse  en 
Begivenhed,  som  trængte  igjennem  Dagens 
Strid  og  næsten  blev  af  politisk  Betydning: 
Son  af  Præsten  Jiirges  —  den  talentfulde  D  i 
Hovedstadens  Avis  forlovet  med  Datter  til  en 
af  Landets  første  Rigmænd;  han  havde  skudt 
Papegøien;  men  hun  kunde  sandelig  ogsaa 
være  glad. 

Alene  de  ugudelige  Fættere  og  deres 
Slæng  bandte  høit  og  lydeligt  paa,  at  Gabriele 
havde  taget  ham  paa  Trods,  —  forat  gjøre 
noget  rigtig  splitrende  galt,  —  fordi  hun 
kjedede  sig. 

Fra  alt  dette  kjørte  hun  nu  bort  — 
lykkelig  og  let  ved  at  være  kommen  fri  og  ind 

i  Forhold ,  hvor  hun  selv  raadede ,  mod  en 
Fremtid,  som  hun  sad  og*  udmalede  sig. 

Hendes  Kjærlighed  var  bleven  hende  be- 
vist paa  en  saadan  underlig  rolig  Maade.  Hun 
havde  jo  længe  mærket,  at  han  var  indtaget  i 
hende  og  vist,  at  han  bare  gik  og  ventede 
paa  et  Ord  fra  hende  i  og  da  hun  tilslut  forstod, 
at  hun  havde  gjort  ham  Uret  i  meget,  fik  hun 
en  Trang  til  at  hengive  sig  helt  og  varmt  til 
denne  trofaste  og  alvorlige  Mand. 

Men  medens  hun  tænkte  paa,  hvor  lykke- 
ligt de  skulde  leve  sammen,  og  hvorledes  hele 
Livet  atter  var  blevet  rigt  og  lyst  for  hende, 
kom  hun  til  at  smile  ved  Tanken  om,  hvor 
ulige  de  dog  vare,  hvor  ofte  hendes  kjæreste 
Tanker  tørnede  mod  hans  besynderlige  sikre 
Domme,  der  ligesom  Klipper  omhegnede  den 
Indsø,  paa  hvilken  hans  urokkelige  Overbevis- 
ning seilede  omkring  for  sig  selv. 

I  religiøs  Henseende  var  hun  selv  saa 
klar,  at  hun  mente,  den  ene  skulde  ikke  for- 
trædige den  anden.  Men  hun  viste  fra  deres 
Samtaler,  at  mangfoldige  andre  Sporgsmaal 
for  ham  laa  bagom  Klipperne ,  indenfor  de 
Mure,  han  som  Kristen  ikke  maatte  overskride, 

—  Spørgsmaal  af  rent  menneskelig  og  social 
Natur,  og  det  fandt  hun  latterligt;  han  viste 
saa  lidet,  —  det  vil  sige:  hans  Viden  var  nok 
tæt,  men  saa  kortskaaret. 

Thi  han  havde  jo  en  god  klar  Forstand, 
en  let  og  sikker  Opfatning  og  dertil  —  det 
tvivlede  Gabriele  ikke  paa  —  udmærkede  Kund- 
skaber som  Theolog;  og  forresten  var  han  jo 
en  sjældent  grundig  og  veloplært  ung  Mand. 

]\Ien  alle  disse  gode  Ting  laa  saa  forunder- 
Hgt  tørt  aflagrede  i  ham.  Istedetfor,  at  alt 
hos  hende  af  indre  Udvikling  ligesom  bøiede 
sig  udover,  aabnede  sig  og  tøiede  sig  videre 
og  videre  med  en  glad  Trang  til  at  omfatte 
mere  og  mere,  syntes  tvertimod  al  hans  Evne 
at  bøie  sig  indover  i  skarpe,  kraftige  Linier, 
runde  sig  fastere  og  fastere  om  en  velrustet 
Sikkerhed. 

Gabriele  nærede  ingen  Tvivl  om,  at  det 
skulde  lykkes  hende  at  aabne  for  Lys  og  Luft 
i  hendes  kjære  Vens  Hoved;  og  hun  glædede 
sig  til  at  følge  ham  ud  i  den  fremmede  Ver- 
den, hvor  hun  selv  var  bleven  fyldt  af  den 
store  menneskelige  Samfølelse,  som  siden  havde 
gjort  alt  det.  hun  viste,  sammenhængende  ^og 
fuldt  af  Liv  OCT  Mening. 

Naar  hun  selv ,  da  hun  første  Gang  kom 
ud,  næsten  med  Overraskelse  havde  kjendt  sig 
fuldstændig  jævnbyrdig  med  dem,  hun  mødte, 
saa  maatte  det  være  en  dobbelt  Glæde  at 
følge  en  saa  veludrustet  Mand  som  hendes  ud 
i  Verden,  for  sammen  at  forsvinde  i  Mylderet 
af  tænkende  og  arbeidende  ^Medmennesker  og 
samtidigt  vide  sit  lune  Hjem  langt  oppe  mel- 
lem Fjeldene  i  de  lyse:  Nætter. 

Det  var  ikke  andet,  som  manglede  ham, 
—  det  var  Gabriele  vis  paa ;  og  det  var  ikke 
til  at  undres  over. 

Alt,  hvad  han  havde  lært  fra  Gut  til  Kan- 
didat, havde  været  sikre  bastante  Ting  —  ikke 
blot  Kjendsgjerninger,  men  Læreres  og  Profes- 
sorers Meninger,  hvilke  vare  langt  sikrere  og 
fastere  i  Massen  end  almindeUge  Kjendsgjernin- 
ger, —  det  var  nedlagt  i  ham  firkantet  og 
retvinklet  som  Dominobrikker.  Og  til  at 
sammenbinde  alt  dette  havde  de  ikke  medgivet 
dette  voxne  Menneske  andet  end  den  lille 
lutherske  Sekts  Ufeilbarlighed.  Hun  kjendte 
nøiagtigt,  hvor  lang  Line  de  havde  givet  ham 
paa  de   seierrige  Streiftog,  som  de  unge  Theo- 

loger  fik  gjøre  ind  i  den  evropæiske  Vantro, 
mens  Professoren  holdt  i  Tampen. 

Hun  vilde  følge  ham  ud  —  ikke  til  noget 
bestemt  Sted,  ikke  forat  lade  ham  se,  høre 
eller  lære  noget  bestemt,  men  bare  følge  med 
og  iagttage ,  hvorledes  det  gik  ham  som  det 
var  gaaet  hende  selv.  Thi  Gabriele  var  over- 
bevist om.  at  det  frigjørende  ved  det  fremmede 
laa  hverken  i  at  løftes  eller  trykkes  ved  Sam- 
menligninger, men  i  at  gribes  dybt  af  Fælles- 
følelsen  med  Mennesker  uden  at  være  fæstet 
blandt  dem  med  de  tusinde  tørre  Trevler  af 
det  dagligdagse  Kjendskab,  som  i  selve  Hjem- 
met oftest  ender  med  at  overgrc  og  kvæle  de 
livførende  Rødder. 

Det  tænkte  hun  paa,  medens  hun  tryg  og 
fortroHg  lænede  sig  ind  til  sin  Forlovede;  hun 
vilde  se  de  snevre  !Mure  falde  og  glæde  sig, 
naar  Glæden  over  Livet  vældede  frem  i  ham 
og  seilede  afsted  med  alle  de  firkantede  Pak- 
kasser, hvori  hendes  kjære  Theologs  Sikker- 
heder havde  været  nedlagte  i  gammelt  tørt 
Ho.  Han  maatte  gjerne  forbhve  i  sin  Religion, 
naar  han  bare  ikke  vilde  være  firkantet  i  andre 
Ting;  og  da  Oprigtigheden  var  det  Træk   hos 

ham,  som  hun  mest  satte  Pris  paa,  følte  hun 
sig  overbevist  om,  at  naar  han  bare  blev  luftet 
ud ,  vilde  han  af  sig  selv  føres  til  Arbeide, 
forat  frelse  og  frigjøre  Mennesker,  der  led  i 
Uvidenhed  og  Trællesind.  Men  ikke  som  Præst. 
Ikke  engang  saaledes  som  Johannes  var  i  dette 
Øieblik  kunde  hun  tænke  sig  Muligheden  af, 
at  han  vilde  være  Præst.  Til  for  Alvor  at 
være  en  Sjælesørger,  var  han  altfor  lidet  udviklet 
og  Embedsmand  i  Statskirken!  —  det  viste 
hun,  han  kunde  ikke  ville.  Og  Gabriele  tænkte 
derved  mindre  paa  hans  Løfte;  men  de  havde 
sammen  saa  mange  Gange  gjennemgaaet  Spil- 
fægteriet med  en  Statskirke  og  officiel  Guds- 
dyrkelse, —  der  havde  han  været  enig  med 
hende   —  ikke  i  Udtr>'kkene,  men  i  Tanken. 

Og  om  hun  end  ikke  ventede  sig  saa 
meget  af  ham  —  eller  af  dem  begge  i  Forening, 
saa  var  det  dog  hendes  kjære  Drøm,  at  han 
og  hun  kunde  forme  et  Samliv  uden  nogen 
Undertrykkelse  og  uden  Hykleri;  —  et  Hjem 
herhjemme  for  lysere  Glæde  og  større  Mande- 
mod end  det  voxede  under  den  afskræmte, 
firkantede  Selvgodhed. 

Og  mens  hun  forestillede   sig   dette   Hjem; 

saa  hun  Lys  mellem  Stammerne;  —  i  Halv- 
mørket skimtede  hun  et  hvidt  Hus  med  Have- 
stakit foran,  i  Kanten  af  en  Rydning  i  Skoven ; 
det  laa  saa  varmt  og  koseligt  nede  i  Sneen. 

>Se  —  sel  —  det  er  Præstegaarden  — 
Johannes!  ikke  sandt?  —  ja  der  ser  hygge- 
ligt ud.« 

»Nei,  nei  —  kjære  Gabriele!  tænk  Præste- 
gaarden. Husker  du  ikke,  jeg  har  sagt  dig, 
at  Præstegaarden  ligger  paa  venstre  Side  af 
Veien.     Dette  er  Lensmanden.^ 

>Ak  —  jeg  var  saa  vis  paa,  at  dette 
maatte  være  dit  Hjem«",  sagde  Gabriele  skuffet; 
»der  ser  saa  hyggehgt  ud.« 

>Xei  Kjære  1  du  skal  se  med  Dagen,  det 
er  et  gammelt  Skrummel  af  et  Hus.  Præste- 
gaarden er  forholdsvis  ny  —  næsten  moderne, 
du  skal  bare  se;  nu  er  vi  der  strax;  —  se  der 
var  Kirken.« 

Gabriele  satte  sig  tilrette  og  begyndte  at 
grue  for  Indtrædelsen.  Denne  frygtelige  D  fra 
Hovedstadens  Avis  var  ubetinget  det  mørke 
Punkt  i  Forlovelsen.  Hun  viste  ikke,  hvorledes 
hun  skulde  faa  udtrykt,  at  hun  var  usigeligt 
uenig  med  ham  i  alt  og  alligevel    fæste  sig  en 

Plads  i  hans  Hjerte,  som  hun  ønskede  for  Jo- 
hannes's Skyld,  Hun  vilde  gaa  meget  langt  i 
sin  Elskværdighed;  men  hvis  han  virkelig  var 
den  myndige  Herre  ogsaa  udenfor  Avisen,  saa 
vilde  hun  ligesaa  godt  først  som  sist  sige  fuld 
Besked  om  sig  og  sit  Standpunkt. 

Derfor  var  hun  ikke  fri  for  lidt  Hjerte- 
banken, da  Johannes  viste  hende  den  høie 
hvide  Væg  af  Brystet  paa  Hovedbygningen, 
som  skimtedes  mellem  Trærene. 

»Men  hvad  er  det  for  noget  underligt,  som 
er  bygget  op  i  Gaarden?«  spurgte  Gabriele, 
da  de  svingede  ind  fra  Postveien;  :^det  ser  ud 
som  en  syg  Elefant  med  Sne  paa.«. 

>Aa,  det  er  et  gammelt  Hus,  som  Far 
ikke  kan  faa  Sognet  til  at  reparere«,  svarede 
Johannes  noget  strængt*,  thi  han  hørte,  at  Gut- 
ten bagpaa  tillod  sig  et  lidet  Kluk  over  Ele- 
fanten. 

>Saa  vilde  jeg  heller  reparere  det  selv«, 
sagde  Gabriele,  da  de  for  forbi  det  gamle  sorte 
Hus,  som  ludede  under  Snetaget  med  skjæve 
VæggQ. 

Johannes  hviskede  hurtigt:  )Det  er  noget, 
du    helst    ikke    bør    tale    til   Far  om;   han    har 

havt  saa  mange  Ærgrelser  af  det  Hus.  —  Men 
se  nu  her«.  —  og  i  Glæden  over  Hjemmet  reiste 
han  sig  halvt  op,  >.se  Gaarden,  hvor  rummelig, 
og  se  —  Lys  i  Stuen  og  Lys  ovenpaa  —  paa 
Bispekammeret,  —  der  skal  du  være^  —  ser 
der  ikke  lunt  ud  i  Stuen?  —  se,    der   er  Farl« 

Oppe  paa  Indgangstrappen  i  den  aabne 
Dør  viste  sig  en  høi  Skikkelse,  og  efterat  Jo- 
hannes i  en  Fart  havde  viklet  hende  ud  af 
Fodposen  og  Fellen,  førte  han  hende  opad 
Trinene  og  raabte  lykkelig:  »Far!  —  her  er 
hun!< 

Præsten  tog  hende  i  sine  Arme  og  sagde 
med  sin  smukke  Stemme,,  hvis  Lighed  med 
Johannes's  strax  slog  hende: 

>Gud  velsigne  din  Indgang  og  din  Ud- 
gang. < 

Derpaa  blev  hun  ført  ind  i  den  rummelige 
Gang,  hvor  der  hang  en  Lampe,  og  hvor  Jo- 
hannes fremdeles  straalende  forestillede  hende 
for  ]\Ioderen,  der  gav  hende  en  liden  forskræmt 
Kys  bortover  Munden,  og  derpaa  ivrigt  gav  sig 
ifærd  med  at  pille  af  hende  Tøiet.  —  Forlegen- 
heden mellem  disse  ganske  Fremmede,  som  saa- 
ledes  med  et  førtes  saa  nær  indpaa  hinanden,  gav 

sig  Udtryk  i  en  Mangfoldighed  af  venskabelige 
Smaaord  og  Forsøg  paa  at  hjælpe  og  være  til 
Tjeneste;  alene  Johannes,  som  kjendte  begge 
Parter,  følte  sig  fuldstændig  lykkelig  og  be- 
gyndte til  Gabrieles  usigelige  Forbauselse  at 
hoppe  omkring  og  le  som  en  Skolegut. 

Hun  selv  blev  —  som  hun  pleiede  under 
uvante  Omgivelser  —  rolig  og  lidt  stiv;  og  hun 
gjorde  sig  al  mulig  Umag  for  ogsaa  at  berolige 
den  lille  Præstefrue,  som  fulgte  hende  ovenpaa. 

Men  Fru  Jiirges  svirrede  hjælpeløs  omkring 
og  mumlede  en  lang  Undskyldning,  som  aldrig 
tog  Ende,  og  det  nyttede  ikke,  at  Gabriele 
forsikrede ,  at  Bispekammeret  var  det  smuk- 
keste Soveværelse,  hun  havde  seet;  —  Fru 
Jiirges  blev  ved  med  sit,  og  da  hun  pludseligt 
bad  om  Undskyldning .  fordi  hun  maatte  ned 
og  se  til  Aftensmaden,  lod  Gabriele  sig  falde 
ned  i  Bispens  bløde  Stol  og  lo. 

Det  blev  hende  med  en  Gang  klart,  i  hvil- 
ken Grad  hun  selv  stak  af  imod  disse  Folk. 
Denne  brede,  storslagne  Skikkelse  af  en  Præst, 
i  hvilken  hun  viste,  at  der  boede  en  Forbog- 
stav fra  Hovedstadens  Avis ,  og  denne  fine 
Kvindeskikkelse,     i    hvem   der    ikke    syntes    at 

være  andet  tilbage  end  en  halv^fjollet  Elsk- 
værdighed, og  saa  hendes  kjære  lille  firkantede 
Theolog,  som  pludseligt  gav  sig  til  at  hoppe 
og  sprælle  med  Benene  —  nei  —  neil  det 
havde  vel  været  noget  for  de  ugudelige  Fættere  1 

Men  de  skulde  ikke  faa  noget  at  le  af. 
Hun  vilde  selv  gaa  ind  i  denne  Kreds  og  lære 
at  forstaa  den.  Havde  hun  ikke  længe  kjendt 
Johannes  uden  at  opdage  ham;  og  dog  var 
han  nu  bleven  hende  saa  kjær;  det  skulde 
ogsaa  hans  Mor  og  Far  blive  for  hende.  Og 
Gabriele  skyndte  sig  at  gjøre  Toilette,  forat 
gaa  ned  i  DagHgstuen;  og  da  hun  steg  ned 
af  den  brede  Trappe,  indaandede  hun  med 
Velbehag  den  landlige  Duft  i  et  rent  og  vel- 
vasket  Hus,  hvor  der  holdes  varmt  og  lunt 
uden  Luxus  og  Pral  og  spises  god  velstelt 
Mad,  —  hun  kjendte  Kalvesteg  fra  Kjøkkenet.  — 

Hun  fandt  de  to  Herrer  ved  Pibebordet 
henne  i  Ovnskrogen  og  hørte  dem  dæmpe  og 
afbr}'de  Samtalen,  da  hun  traadte  ind.  Johan- 
nes lob  hende  imode,'  og  Præsten  trak  galant 
Gyngestolen  frem,  hvori  Gabriele  tog  Plads; 
og  en  Samtale  begyndte    af  sig   selv  —  utvun- 

gen  og  munter,  saaat  ingen  følte  nogen  Tvang 
eller  Forlegenhed. 

Det  var  Præsten  selv,  som  førte  an;  og 
Johannes  frydede  sig,  da  han  saa,  hvorledes 
Gabriele  —  hun  som  alle  —  blev  revet  med, 
naar  hans  Far  ret  vilde  udfolde  al  sin  fængs- 
lende Elskværdighed. 

De   talte   om   Byen,    Bekjendte   og   Bøger, 

—  om  alt,  som  kom  frem;  og  Gabriele  mod- 
tog muntert  den  StilHng,  hun  strax  fik  anvist 
ved  et  let  Anstrøg  af  godmodigt  Drilleri,  som 
Præsten  tillod  sig,  og  hvori  for  dem  begge  laa 
udtrykt,  at  de  gjensidigt  viste  om  hinanden,  at 
de  vare  Modstandere,  men  vare  enige  om,  at 
lade  det  gaa  i  al  Venskabelighed. 

Imidlertid  dækkede  Jomfruen  Bordet,  medens 
Fru  Jiirges  løb  ud  og  ind  med  mange  Beklagelser 
over,  at  de  brugte  at  spise  til  Aftens  i  Daglig- 
stuen.     Og   ved    Bordet   blev  Samtalen   fortsat 

—  lige  livligt  og  til  gjensidig  Tilfredshed.  De 
drak  Rødvin,  og  der  var  ganske  rigtig  Kalve- 
steg —  baade  fordi  det  var  Paaskeaften  og 
for  de  unges  Skyld,  som  havde  reist  hele  Dagen 
uden  varm  Mad. 

Først    efterpaa,    da    de    sad    rundt   Bordet 

foran  Sofaen,  fik  Fru  Jiirges  Tid  til  at  glæde 
sig  over  det  gode  Indtryk,  som  den  nye  Sviger- 
datter øiensynligt  gjorde  paa  Daniel,  og  hun 
nikkede  smilende  til  sin  Søn.  Selv  følte  hun 
sig  desværre  ikke  tiltalt  af  denne  unge  Pige 
med  dette  rolige  sikre  Væsen;  og  mens  Fru 
Jiirges  fulgte  Samtalen  —  mere  efter  Lyden 
end  efter  Ordene  —  for  der  flere  Gange  som 
en  Ængstelse  gjennem  hende,  naar  Gabriele 
smilende  og  freidig  sagde  noget  stik  imod 
Daniel  selv. 

Men  hun  saa,  det  gik  godt,  og  at  der 
var  Fred  og  god  Forstaaelse;  og  nogenlunde 
rolig  gav  hun  sig  til  at  studere  den  unge 
Dames  Person.  Det  var  ikke  saaledes,  hun 
syntes  unge  Piger  skulde  se  ud;  begge  hendes 
egne  Døtre,  skjønt  de  kanske  ikke  havde  været 
saa  smukke,  saa  dog  langt  mere  —  mere  — 
iethvertfald  bedre  ud.  Var  det  en  Maade  at 
sætte  Haar  opl  —  med  et  Par  store  Naale  og 
ikke  en  eneste  redelig  Flette,  —  Fru  Jiirges's 
Fingre  kløede  efter  at  faa  kjæmme  og  flette 
dette  store  uryddige  Haar,  som  hun  syntes 
saa  ud  til  at  ville  falde  ned  hvert  Øieblik. 
Men    det    sad    —    underhgt    nok    —    godt    og 

fast  og  kom  ikke  i  Uorden,  uagtet  Gabriele 
laa  tilbage  i  Gyngestolen  med  Nakken  i  Trø- 
steren og  vendte  sig  livligt  fra  Daniel  til  Jo- 
hannes, altsom  de  talte;  og  da  Fru  Jiirges  var 
kommen  lidt  tilrette  med  det  uvante  Snit  af 
hendes  Kiær  og  havde  fulgt .  hver  Søm  i  Ga- 
brieles  Kjoleliv  Sting  for  Sting,  begyndte  hun 
at  forstaa  denne  feilfri  sikre  Elegance,  og  det 
gjorde  denne  nye  Datter  endmere  fremmed  og 
fjern. 

Midt  paa  Bordet  stod  Lampen  ;  og  Præsten 
udfoldede,  altimens  han  holdt  Samtalen  igang, 
den  ankomne  Post  med  Avispakker  og  Breve, 
ordnede  og  bredte  udover  og  læste  et  Par 
Linier  hist  og  her. 

Johannes  sad  og  røgte  i  Sofaen  hos  sin 
Moder;  og  den  store  Lykke,  han  følte  ved  at 
være  kommen  hjem  og  i  saadant  Følge,  gav 
sig  Luft  i  smaa  spøgefulde  Kjærtegn  mod  Mo- 
deren og  forelskede  Øiekast  til  Gabriele,  som 
laa  tilbagelænet  i  Gyngestolen. 

Den  lange  Reisedag  begyndte  at  vinde 
Bugt  med  hende.  Og  selve  Samtalen  —  saa 
let  som  den  flød  —  var  alligevel  anstrængende. 
Thi  intet  kunde  nævnes,  uden  at  Præsten  Jiirges 

viste  Besked;  og  hver  Gang,  naar  hun  vilde 
sige  ham  imod  —  og  den  Besked,  han  viste, 
var  bestandig  saadan,  at  hun  maatte  sige 
imod,  —  saa  viste  det  sig  tilslut  altid,  at  han 
viste  best  Besked.  lalfald  blev  hun  siddende 
fast  og  forladt,  naar  han  med  sit  lune  Smil 
citerede  og  spurgte,  om  hun  havde  læst  det 
eller  det  —  af  den  eller  denr  Mangt  og  meget 
havde  hun  ikke  læst  —  ialfald  ikke  saa  grun- 
digt, at  hun  havde  fundet  alt  det ,  han  havde 
fundet:  m.en  han  kjendte  og  viste  alt  om  alle-, 
der  var  ikke  et  Navn  i  Samtiden  ude  eller 
hjemme,  som  ikke  han  havde  prøvet  og  værd- 
sat: og  skjønt  han  ikke  ligefrem  talte  ned- 
sættende om  hendes  kjære  Navne,  var  der  dog 
over  alt,  hvad  han  sagde,  en  lemfældig  Skaan- 
somhed  —  som  af  en  Kjæmpe,  der  nedlader 
sig  til  at  lege,  —  noget  som  —  efterhvert  hun 
blev  træt  —  alligevel  endte  med  at  irritere 
hende  —  trods  alle  gode  Forsætter. 

Men  Daniel  Jiirges  —  som  han  sad  og  ud- 
foldede Hovedstadens  Avis  og  ordnede  efter 
Nummer  alt  dette  brogede  Stof,  som  inden 
disse  Spalter  var  omstøbt  i  en  fast  bestemt 
Aandsretning    —    en    Aand ,    med    hvilken    han 

følte  sin  egen  i  Slægt,  den  store  overlegne 
Ordenens,  Sandhedens  —  Kristendommens  x\and ! 
--  han  blev  indvendig  mer  og  mer  spøgefuld 
ved  Tanken  om  den  Hoitidelighed ,  hvormed 
hans  brave  Johannes  havde  optaget  dette  lille 
Pigebarns  Uvilje  mod  Præstestanden  og  hendes 
moderne  Anskuelser  overhovedet. 

Han  havde  nu  behændigt  følt  hende  paa 
Tænderne;  og  det  slog  fuldstændigt  til,  som 
han  havde  tænkt:  det  var  Melketænder.  De 
havde  tornet  sammen  i  de  almindelige  Strids- 
spørgsmaal,  —  ja  Politik  havde  han  sprunget 
over,  —  hendes  politiske  Anskuelser  var  natur- 
ligvis den  rene  Kalvedans;  men  det  kunde  han 
virkelig  ikke  beskjæftige  sig  med ,  —  derimod 
om  Literatur  og  Kunst,  om  Kvinden  og  hen= 
des  Stilling  og  hvad  dermed  stod  i  Forbindelse, 
—  alle  disse  Prøvestene  havde  de  streifet ,  og 
Prøven  havde  overalt  fremvist  den  ganske 
grønne,  ferske  Form  af  den  moderne  Fordær- 
velse, som  —  Gud  være  lovet!  —  var  mest 
til  at  smile  over  hos  et  saa  ungt  og  forøvrigt 
saa  lykkeligt  udrustet  Individ  som  hans  til- 
kommende Svigerdatter. 

Da  derfor  Johannes,  som  mærkede,  at  Ga- 

briele  kjæmpede  med  sin  Træthed,  foreslog,  at 
de  skulde  sige  godnat,  reiste  Præsten  sig  smi- 
lende og  sagde  —  ligesom  afsluttende  Dagen: 
.'Ja  ja  —  min  kjære  Gabriele  1  —  vi  to  skal 
nok  komme  til  Enighed,  det  foler  jeg  mig  for- 
visset om.  Jeg  har  jo  selv  været  ung  og  langt 
inde  paa  de  Ideer,  som  Ungdommen  nutildags 
tumler  med;  —  thi  det  maa  den  kjære  Ung- 
dom vide:  intet  er  nyt  under  Solen.  Jeg  har 
været  og  jeg  tor  sige,  jeg  er  endnu  den  Dag 
id  ag  en  varm  Ven  af  Reformer.  Men  --  hvad 
jeg  har  forud  for  den  freidige  Ungdom,  det  er 
Forsigtighedens  gode  Gave,  den  gavnlige  Mis- 
tro til  det  nye  og  uprøvede,  som  hænger  og 
skinner  saa  fristende  derude  i  den  blaa  Luft. 
Og  vi,  som  saaledes  have  faaet  Anledning  til 
ligesom  at  se  Sagen  fra  begge  Sider,  vi  vide, 
at  en  Reform  kun  kan  blive  en  sand  og  virke- 
lig Reform  der,  hvor  Forholdene  ere  modne 
for  den;  og  vi  kjende  tilstrækkeligt  Følgerne 
af  den  blinde  og  urene  Omstyrtelsesiver ,  hvor 
langt  ud  over  Maal  og  Maade  den  løsslupne 
Lyst  til  Forandring  fører  forfængelige  og  magt- 
syge Mennesker ,  —  hvor  usigeligt  let  det  er 
at  kaste  Barnet  ud  med  Vaskevandet.« 

*Ja  mon  det  virkelig  er  saa  let?«  —  spurgte 
Gabriele  med  en  tor  Stemme,  som  bragte  Jo- 
hannes til  at  se  op.  Hun  gyngede  langsomt 
fremover  og  blev  siddende  med  Ansigtet  op 
mod  Præsten,  som  stod  midt  foran. 

vHvad  mener  du?  —  hvad  er  let?«  - 
spurgte  han. 

^At  kaste  et  Barn  ud,  fordi  man  vil  hælde 
bort  Vaskevandet?« 

»Men  Gabriele!  —  jeg  tror,  du  tager  Ord- 
sproget bogstavehgt?«  —  raabte  Johannes 
og  lo. 

»Ja  Kjære,  vil  man  bruge  Ordsprog  som 
Argumenter,  faar  man  virkelig  tage  Hensyn 
til,  hvad  de  betyder.  Dette  gamle  Ord  er  vel 
en  Levning  af  en  Historie  om  en  utroligt 
skjødesløs  Moder ;  og  det  er  bleven  bevaret 
som  en  Paamindelse  om,  at  saa  stor  kan  Tanke- 
løsheden være,  at  det  urimeligste  kan  ske. 
■Men  det  er  aldeles  ikke  Ret  at  komme  og  for- 
tælle, at  det  sker  saa  usigeligt  let.e 

'>Men  Gabriele  1  Far  brugte  jo  bare  Ord- 
sproget saaledes  som  det  jævnlig  bruges,  —  i 
den  almindelige  Betydning  — « 

»Ja  ja  —  min  Ven!   tror  du   ikke  jeg  ved 

det:<^  svarede  Gabriele  og  blev  haardnakket 
ved  at  se  paa  sin  Kjæreste;  det  er  jo  dette 
Ord,  alle  Reformvenner  har  maattet  slide  med 
fra  Arilds  Tid,  og  det  er  vist  uslideligt.  Thi 
Sagen  er,  at  yderst  faa  vil  vedkjende  sig,  at 
de  sværmer  for  at  bevare  gammelt  Vaskevan d, 
og;  derfor  kommer  de  halende  med  dette  Bårne- 
snak  —  omforladelse  I  —  med  dette  Snak  om 
Barnet,  som  det  skal  være  saa  usigeligt  let  — « 

»Ei  —  eil  min  lille  Svigerdatter  1  —  du 
har  en  skarp  Tunge,  og  du  svinger  den  med 
Frimodighed,^  sagde  Præsten  leende  og  klap- 
pede hende  paa  Kinden. 

Under  den  lille  Ordvexel  mellem  Gabriele 
og  Johannes  var  der  faret  et  Udtr\^k  af  For- 
undring hen  over  Præstens  Ansigt,  og  han  saa 
skarpt  paa  hende,  somom  han  for  en  Sikker- 
heds Skyld  tog  Maal  af  hende  en  Gang  til. 
]\Ien  idet  han  nu  lod  det  lobe  ud  i  Spøg  og 
glattede  Samtalen  ud,  mens  han  ordnede  de 
Aviser,  han  skulde  have  paa  Sengen ,  var  der 
ingen  uden  Fru  Jiirges,  som  mærkede  nogen 
Forandring  ved  ham.  ]Men  hendes  Øre  var 
gjennem  et  langt  Samliv  blevet  saa  hnt  for 
hver  Skygge  i  hans  Stemme ,   at   hun  for  sam- 

men  og  saa  ængsteligt'  fra  den  ene  til  den 
anden;  —  selve  Samtalen  havde  hun  ikke  hørt 
efter. 

Johannes  derimod  var  sjæleglad  over,  at 
de  slap  saa  godt  over  dette  farlige  Punkt-, 
men  han  besluttede  alligevel  imorgen  at  bede 
Gabriele  være  lidt  mere  forsigtig  og  hen- 
synsfuld. 

Saaledes  fulgtes  de  alle  fire  opad  den 
brede  Trappe,  sagde  godnat  til  Johannes  ved 
hans  Dør  og  til  Gabriele  ved  Bispekammeret, 
og  de  gamle  gik  videre  henover  den  lange 
Gang  til  deres  Soveværelse,  —  Fruen  foran 
med  Lyset  og  Præsten  bagefter  med  Piben  og 
Aviserne.  Lysskjæret  faldt  paa  Sneen  udenfor 
paa  Vinduskarmen  og  gjorde  en  vandrende 
gul  Plet  paa  Sneen  i  Gaarden,  eftersom  de 
gik  forbi  et  V'indu. 

Det  var  allerede  saa  langt  paa  Aaret.  at 
Natten  ikke  længer  var  vintermørk;  men  Maa- 
nen  var  ikke  kommen  opover  Fjeldene,  og 
tykke  Skyer  samlede  sig  i  Øst,  saaat  Sneen 
lyste  ganske  svagt  mod  de  store  Skove  omkring 
Præstegaardens  Marker. 

Vinden  kom  fugtig  og  vaskold  ned  fra  de 

øde  Sneheier  og  luskede  langs  Præstegaardens 
Vægge,  strøg  sig  fort  om  Hjørnet  og  døde 
hen;  men  reiste  sig  igjen  med  et  lumskt  Kast, 
for  tversover  Gaarden  og  ind  i  det  gamle  Hus, 
der  fyldtes  med  Suk  og  hemmelighedsfuld 
Raslen  i  tørt  Straa  —  som  af  Spøgelser,  der 
trak  Slæbet  efter  sig  i  Angst.  — 


vin. 


D, 


'et  var  ligesom  ingen  rigtig  Paaske- 
morgen, de  vaagnede  til.  Himmelen  iaa  mørk 
og  lavt  nede  paa  Fjeldene;  og  Vinden  drev 
endnu  sin  uhyggelige  Leg  med  pludselige  Kast 
og  lange  sugende  Drag,  der  kom  og  sled  sig 
forbi  og  lod  en  øde  Fornemmelse  bag  sig. 

Det  passede  ikke  —  Opstandelsens  glade 
Budskab  til  Naturens  skjælvende  Angst  foran 
Vaaren,  som  skulde  fødes;  og  uden,  at  de  viste, 
hvad  det  var ,  kom  Almuen  sigende  ud  af 
Kirken  —  mere  tom  og  forknyt  end  nogen- 
sinde. Ogsaa  Gabriele  var  i  en  uvant  nedtrykt 
Stemning;  men  hun  troede  selv,  at  det  kom 
af  Prækenen.  ■ 

Hendes  tilkommende  Svigerfader  havde 
talt  til  hende-,  —  saa  tydeligt  havde  det  været, 
at  hun  næsten  generede  sig  overfor  Menig- 
heden.    Det  var  —    havde   han   sagt   —   frem- 

for  alt  foran  Opstandelsens  Under,  at  den 
Kristne  kunde  iagttage  og  maale  Vantroens 
Hovmod  og  onde  Vilje.  De  klyngede  sig 
jagede  af  den  onde  Samvittighed  til  usle 
Menneskepaafund,  som  de  kaldte  Videnskab; 
fordi  de  ikke  vilde  bøie  de  stive  Halse,  fordi 
de  vilde  have  Fred  for  dette  Guddommelige, 
der  udstraalede  fra  Graven  hin  Paaskemorgen 
—  Fred  og  Mørke  til  at  søle  sig  i  utøilede 
Drifter,  Sandsernes  vilde  Orgie  og  alt  det 
andet,  som  hun  nok  viste,  der  endnu  blev  sagt 
og  skrevet  hist  og  her.  Men  hun  havde  ikke 
hørt  det  paa  længe,  og  det  gjorde  hende  saa 
ondt  at  hore  det  her  og  idag. 

Paa  denne  Maade  kunde  de  jo  ikke  mødes 
i  det  Fællesskab,  som  den  fælles  Kjærhghed 
til  Johannes  ellers  vilde  gjort  naturligt.  Thi 
hun  var  ingenlunde  tilsinds  at  lade  dette  sidde 
paa  sig,  at  hun  af  Hovmod  og  ond  Vilje  ikke 
var  en  Troende.  Ingen  skulde  have  Ret  til 
at  sige  dette  til  hende  —  eller  til  nogen.  Og 
naar  den  [Mand,  som  hun  skulde  komme  saa 
nær,  naar  han  kunde  begynde  med  dette,  saa 
var  det  lieesaa  eodt,    at    hun   strax   forklarede 

ham,  hvor  lidet  hun  for  sin  Part  vilde  taale  en 
saadan  Dom. 

Desto  fastere  vilde  hun  holde  paa  sin  Jo- 
hannes; thi  det  viste  hun  fra  ham  selv,  at  de 
unge  Theologer  havde  lært  at  smile  lidt  over 
Fædrenes  Tordentaler;  og  det  var  i  en  helt 
anden  Tone  og  med  ganske  andre  Midler,  at 
Johannes  pleiede  at  bekjæmpe  religiøse  Mod- 
standere. Desuden  var  hun  overbevist  om ,  at 
han  var  en  altfor  retskaffen  Karakter  til  en 
saadan  Ondskab. 

Gabriele  fik  imidlertid  ikke  Anledning  til 
at  tale  med  ham  strax,  da  hun  blev  forestillet 
for  Fogdens  Damer  paa  Tunet  udenfor  Kirken. 
Præsten  skulde  imorgen  præke  i  Annexet  paa 
den  anden  Side  af  Elven;  og  de  blev  derfor 
indbudne  til  at  spise  Middag  hos  Fogdens. 
Men  Gabriele  saa,  —  og  det  gjorde  et  pinligt 
Indtryk  paa  hende,  at  Johannes  stod  tilsyne- 
ladende fuldstændigt  enig  og  hørte  paa  Fru 
Fogdinden,  der  udbredte  sig  over  den  deilige 
og  kraftige  Præken,  —  rigtig  et  Ord  i  rette 
Tid!  —  sagde  hun. 

Fogden  var  ogsaa  traadt  til  — .  hilste  og 
gratulerede    —    buldrende    og    spøgefuld    som 

han  var',  og  da  hans  Frue  prøvede  at  lægge 
en  Dæmper  paa  ham  ved  at  tale  om  det  tunge 
Veir,  forsikrede  han  høit  og  ufortrødent,  at  hans 
Barometer  Fanden  tude  mig  ikke  havde  staaet 
saa  lavt  siden  Stormen  den   15de  Januar. 

Da  de  var  færdige  med  Fogdens,  skulde 
Johannes  og  Gabriele  efter  Aftale  gjøre  Visit 
hos  gamle  Lensmand  Olsen  i  men  hellerikke 
paa  Veien  fik  Gabriele  talt  med  sin  Forlovede, 
fordi  de  var  i  Følge  med  Lensmandens  to 
Døtre;  —  den  gamle  selv  sad  hjemme  i  sin 
Stol  og  kom  aldrig  mere  ud,  saalænge  der 
laa  Sne. 

Johannes  gik  og  talte  med  de  to  unge  Pigen 
og  Gabriele  forundrede  sig  over,  hvor  græsse- 
hgt  kjedsommeligt  det  var  —  det,  de  sagde. 
Der  var  ogsaa  noget  fremmed  i  Johannes's 
Tone  —  en  tør,  lidt  beskyttende  Overlegenhed, 
som  hun  ikke  kjendtes  ved  1  —  og  de  to  Damer, 
—  som  forresten  vare  minst  lige  saa  gamle 
som  hun  selv  — ,  de  gik  og  mumlede  nogle 
korte  ærbødige  Svar  uden  at  se  op  fra  Sne- 
kanten ved  \'eien. 

Alt  gjorde  hende  mere  forstemt.  Og  da 
de   vare    komne   det   lille   Stvkke  Vei   gjennem 

Skoven,  forekom  Lensmandsgaarden  hende  saa 
trist  indunder  det  mørke  skovgroede  Fjeld  — 
i  den  tunge ,  sukkende  Tøveirsvind ,  at  hun 
gjerne  kunde  sat  sig  til  at  græde  i  Sneen. 

Idet  de  gik  ind  i  Gaarden,  som  var  fuld 
af  uryddig  Sne,  Kvister  og  Vedlæs,  vendte 
Johannes  sig  til  hende  og  hviskede:  »Ser  du 
nu  Forskjellen  mellem  hjemme  og  her? —  synes 
du  endnu  her  ser  hyggeligt  ud?« 

Dette  irriterede  hende  ogsaa  —  i  den 
Stemning,  hun  var  i;  denne  hans  firkantede 
Tilfredshed  med  alt  sit  eget  begyndte  at  prikke 
i  hende;  og  da  hun  kom  ind  i  Lensmandens 
Stue,  var  hun  i  et  rigtigt  Krigshumør. 

Men  han  afvæbnede  hende  strax  —  den 
gamle  Lensmand  i  Stolen. 

Saasnart  han  forstod,  hvem  det  var,  lagde 
han  sine  store  Hænder  paa  Stolearmen,  og  før 
nogen  viste  Ord  af  det,  stod  han  opreist  paa 
sine  daarlige  Ben  og  bukkede  ærbødigt  for 
Gabriele. 

»Nu  blev  mit  Hus  velsignet,«  sagde  den 
gamle  Kavaller;  vnaar  L'ngdom  og  Skjønhed 
værdiges  at  besøge  Alderdom  og  —  og  —  og 
Podogra  for  Fanden  !<    —   sagde  han  tilslut  og 

lo;  »det  duer  ikke  at  være  høitravende  for 
gamle  Bamser.    Værsaagod  sid  ned  —  Frøken  1 

—  jeg  er  stolt  over  at  kunne  byde  en  Datter 
af  Jorgen  Pram  velkommen  i  mit  Hus.« 

»De  kjender  Farr^  —  raabte  Gabriele  og 
blev  ganske  varm  om  Hjertet. 

>Aa  ja!    —  vi    har   handlet   Skov   sammen 

—  baade  med  Deres  Farfar  og  med  Deres 
Hr.   Far  —  Marie  1  tag  mig  Skrinet  i  Chatollet  1 

—  saa  skal  De  se  —  Frøken!«  —  og  efter  at 
have  vexlet  et  hurtigt  Haandslag  med  Kandi- 
daten, satte  de  to  —  Lensmanden  og  Gabriele 

—  sig  til  at  studere  gamle  Kjøbekontrakter  og 
Breve  fra  Huset  Pram.  Og  Gabriele  glemte 
ganske  sin  Misstemning  over  denne  muntre 
gamle  Mand ,  som  kunde  saa  mange  Historier 
om  hendes,  og  somi  øiensynligt  var  saa  lykke- 
lig over  at  fængsle  hende  et  Øieblik  ved  sin 
Sygestol. 

Gamle  Olsen  var  ogsaa  meget  lykkelig. 
Hans  gamle  Kjenderøine  frydede  sig  ved  denne 
Dameskikkelse,  hvis  Skjønhed  var  saa  ulig  og 
langt  anderledes  fin  end  det,  han  havde  seet  i 
sine  Dage:  og  det,  at  hun  tilogmed  bar  dette 
store  Pengenavn ,  der  havde  en  Klang  som  en 

Guldøxe  i  Skovene,  gjorde  hans  Henrykkelse 
fuldstændig. 

Madame  Olsen  sad  derimod  forgjæves  og 
gjorde  Miner  til  sin  Mand,  mens  hun  og  Døtrene 
underholdt  Præstens  Søn  med  det  mest  udsøgt 
kjedsommelige  Bygdesnak.  Hun  forstod  saa 
godt,  at  Kandidaten  ikke  ligte  den  lystige 
Maskepi  mellem  den  Gamle  og  hans  Kjæreste, 
og  tilslut  sagde  hun:  »Nei  —  nei  —  Olsen  1  — 
du  faar  huske,  du  er  en  gammel  Knark;  det 
gaar  ikke  an,  du  sidder  og  fjaser  med  Frøkna 
og  fortæller  a  baade  ligt  og  uHgt.« 

Johannes  syntes  ogsaa  meget  snart,  at 
Visiten  var  lang  nok  og  mente,  de  maatte 
hjemover  til  ^Middagen.  Men  Gabriele  vilde,  at 
Lensmanden  skulde  fortsætte ,  der  de  blev  af- 
brudt, og  fortælle,  hvad  de  kaldte  Fogden  i 
Bygden. 

Madamen  raabte  høit  af  Forargelse  og  saa 
paa  Kandidaten.  Johannes  vendte  sig  utaal- 
modig  og  tog  sin  Hat;  men  Gabriele  hviskede 
til  Lensmanden: 

»Sig  det  i  en  Fart.« 

»Vi  kalder  ham:  Fanden  tude  mig,«  hvi- 
skede   Lensmanden    tilbage;     men    idetsamme 

blev  han  saa  11^  Focrden  i  Stemmen,  at  Ga- 
briele  lo  høit;  og  saaledes  skiltes  de  meget 
fornøiede  med  hinanden ,  og  Gabriele  lovede 
at  komme  igjen  snart. 

Madame  Olsen  var  noget  aandsfraværende 
under  Afskeden,  fordi  hun  brændte  efter  at 
faa  kaste  sig  over  sin  Mand  for  hans  upassende 
Opførsel;  og  Johannes  var  stiv  og  kold. 

Men  saasnart  de  kom  ud  paa  Veien,  tog 
Gabriele  hans  Arm  og  trykkede  sig  ind  til 
ham;  for  Vinden  nk  altmere  Magt  og  feiede 
henover  Markerne;  mens  store  Klatter  af  Sne 
løsnede  oppe  i  Trærene,  faldt  ned  mellem 
Grenene^  splittedes  og  fulgte  Vinden  som  smaa 
hvide  Skyer,  der  dalede  raslende  ned  over  de 
to  unge,  som  hurtigt  ilede  ind  i  Skoven. 

^Nei,  for  en  morsom  gammel  Herre  — 
den  Lensmand!« 

»Kjære  I  —  finder  du  ham  ikke  snarere 
modbydehg?« 

»ModbydeUg!  —  langtfra!  —  det  faldt 
mig  ikke  ind.« 

»Nei  det  saa  jeg  til  min  Forbauselse;  — 
du,  som  ellers  er  saa  fin  paa  det.« 

»Naa  —  du    mener,    at    han  er    lidt    grov- 

kornet;  men  det  klær  ham;  han  er  nu  ialfald 
en  ren  Kavaller  sammenlignet  med  Fogden.« 

»Nei  men  Gabriele !  —  det  er  virkelig  en 
slem  Vane,  du  har  faaet  til  at  dømme  Folk 
i  en  Fart  efter  et  Øiebliks  Samvær.  Fogden 
er  en  grundigt  dannet  Mand,  en  dygtig  Jurist 
og  -« 

»Fanden  tude  miig,«   sagde  Gabriele  og  lo. 

»Fy!  —  at  du  vil  tage  saadan  Snak  i  din 
Mund  —  Gabriele  !'< 

»Aa,  vær  ikke  ræd;  det  smitter  ikke.  Men 
jeg  holder  nu  paa  min  Lensmand.« 

»Ogsaa  naar  jeg  siger  dig,  at  han  har 
været  Menigheden  til  stor  Forargelse  ved  sine 
—  sine  —  ja  rent  ud  sagt:  ved  sin  Mangel 
paa  Sædelighed.« 

Gabriele  lo:  »Du  behøver  ikke  at  vride 
dig  saa  ynkeligt  —  Johannes!  man  kan  meget 
godt  se  paa  Lensmanden,  at  han  har  lidt  af 
den  Mangel.« 

Johannes  stansede  og  vendte  sig  helt  om 
imod  hende,  og  hans  klare  Øine  saa  fast  og 
alvorhgt  ind  i  hendes. 

»Kjæreste  Gabriele!  lad  fare  den  Tone,  jeg 
beder  dig  saa  mindelig.     Jeg  ved   jo   nok,    det 

er  ikke  din  naturlige,  —  det  er  denne  Omgang 
i  Byen  —  dette  Slæng  — ^' 

»Jeg  skal  sige  dig  oprigtigt  —  Johannes  1 
—  jeg  trængte  til  lidt  af  den  Tone.  Jeg  kom 
fra  Kirken  saa  oprørt  over  din  f'ars  Præken  — 
saa  trist  og  tung;  og  nu  har  denne  gamle 
Synder  kvikket  mig  op  —  ikke  ved  sin  Synde- 
fuldhed —  det  ved  du  godt,  men  ved  at  meddele 
mig  noget  af  et  menneskevenligt  Sind,  som 
hverken  har  forsømt  eller  fordømt  Livet  og 
dets  Glæder;  —  og  det  gjorde  mig  godt,  — 
det  stemte  mig  forsonHg.« 

»Hvad  er  det,  du  siger:  forsonlig?  —  og 
oprørt?  —   var   du   oprørt  over  Fars  Præken?« 

»Ja,  og  det  blev  ikke  bedre,  da  jeg  saa 
dig  tage  imod  Fru  Fogdindens  Lovtaler.« 

:^]\Ien  det  var  en  udmærket  Præken  — jeg 
forsikrer  dig,  —  en  af  Fars  beste.« 

»Mener  du  det?   —  Johannes.« 

*Det  vil  sige,  lidt  gammeldags  var  den 
jo,  men  — « 

»Det  var  en  meget  slet  Præken  Johannes  I 
en  ond  og  styg  Præken  1  —  men  lad  os  ikke 
tale  mere  om  det  nu:  jeg  bliver  bare  ivrig  — « 

»Jo ,  du  maa  sandelig  forklare  mig ,  hvad 
du  mener.« 

Gabriele  trak  sin  Arm  ud,  og  nu  saa  hun 
ham  stivt  i  Øinene: 

»Du  ved  meget  godt,  hvad  jeg  mener.« 

»Nei  —  ja  det  vil  sige,  jeg  kan  tænke 
mig,  at  du  synes,  Far  var  noget  haard  mod 
den  moderne  Vantro  —  og  —  og« 

»—  og  mod  mig,  sig  det  kun;  ja,  Johan- 
nes! —  det  burde  han  ikke  gjort.« 

»Men  kjære  Gabriele!«  sagde  Johannes 
overbærende;  »du  har  nogle  ganske  besynder- 
lige Forestillinger  om  Præster;  man  mærker, 
du  kjender  dem  hovedsageligt  af  at  have  hørt 
dem  blive  udskjældte  paa  i.\fstand.  Du  aner 
kun  lidet,  hvorledes  en  alvorlig  Ordets  Tjener, 
som  arbeider  i  Frygt  og  Bæven  — « 

»Johannes!  tør  du  se  mig  ind  i  Øinene  og 
paastaa ,  at  din  Far  ikke  tænkte  paa  mig 
idag?« 

»Jeg  kan  jo  ikke  paastaa  noget  om  en 
andens  lønlige  Tanker  — « 

»Nei,  jeg  mener:  tør  du  sige,  at  du  selv 
ikke  tror,  din  Far  tænkte  paa   mig,    talte   saa- 

ledes  netop  af  Hensyn  til  mig,  forat  ramme 
mig?  —  tor  du  det:- 

>Ja  isandhed!  jeg  tor!<.  —  svarede  Johan- 
nes, og  hans  Oine  fastholdt  hendes  uden  at 
vige. 

>At  en  Præst,  som  har  præket  i  tyve  Aar, 
skulde  henfores  af  Texten  uden  saadanne  Bi- 
hensyn  til  en  Tilhorer,  naar  det  ellers  passer 
saa  paafaldender  —  vil  du  virkelig,  at  jeg  skal 
tro  detr<v 

;Ja  du  skal  ikke  blot  tro  det:  men  du 
skal  ogsaa  gjore  Far  en  Afbigt  i  dit  Hjerte, 
fordi  du  har  kunnet  mistænke  ham.  Det  er  jo 
netop  det  herlige  ved  Guds  Ord,  naar  det  for- 
kyndes med  en  aandelig  Myndighed  som  Fars, 
at  det  finder  Vei  til  hver  enkelt,  somom  det 
var  talt  direkte  til  ham.  s 

»Xei  Johannes!  det  er  noget  Snak:  thi 
blandt  hele  Almuen,  som  sad  der,  var  der 
ikke  en  eneste,  til  hvem  de  kunde  finde  Vei 
de  Ord  om  de  videnskabelige  Tvivl  og  alle  de 
nyeste  Tanker,  han  hentydede  til:  jeg  ved 
ikke,  om  Fogden  og  hans  Damer  — ^ 

»Du  maa  alligevel  tillade  mig,«  afbrød 
Johannes:   *at  holde  fast    ved  Guds  Ords  Magt 

i  en  værdig  Tjeners  Mund;  og  det  gjør  mig 
ondt,  at  du  kunde  tro,  min  Far  vilde  benytte 
Prækestolen  til  en  personlig  Henvendelse ,  der 
kunde  være  dig  pinlig  —  oprorende  tror  jeg, 
du  kaldte  det.« 

»Ja  naar  du  er  saa  sikker  paa  det  —  Jo- 
hannes! saa  faar  jeg  vel  give  mig*,  sagde  Ga- 
briele ;  »jeg  har  kanske  gjort  din  Far  Uret. 
Men  en  Ting  er  sikker :  en  styg  og  hovmodig 
Præken  var  det!« 

>>Kjære  Gabriele!  —  du  forstaar  ikke  Far 
endnu;  du  har  ligesom  ikke  endnu  opfattet 
ham  i  hele  hans  Storhed.  Det  er  naturligvis 
det  forvirrende,  at  han  lever  her  som  en  be- 
skeden Præstemand  blandt  Bønder  —  han, 
som  i  Virkeligheden  er  en  af  Landets  største 
Begavelser.  Hver  Gang  jeg  kommer  hjem, 
overvælder  han  mig.^ 

»Ja  jeg  kan  mærke  det«  ,  sagde  Gabriele 
spøgende  og  de  fortsatte  Gangen  sammen;  ^du 
er  ikke  blot  overvældet;  men  du  synes  mig  at 
voxe  og  laane  Myndighed  bare  af  at  være  nær 
ham.  Jeg  tror  næsten,  jeg  faar  være  ligesaa 
ydmyg  som  Frøknerne  Olsen.  ^< 

Det    var    dem    begge    velkomment,    at  de 

slap  ud  af  denne  Samtale;  men  de  beholdt 
alligevel  en  uklar  Fornemmelse  af,  at  de  ikke 
var  rigtig  færdige  endnu. 

Vinden  havde  ogt  paa  til  en  liden  Storm; 
og  da  de  kom  ud  af  Skoven ,  feiede  Sneen 
ned  af  Kirketaget  og  hvirvlede  henover  Kirke- 
gaarden,  som  var  lukket  med  Gitterport  og 
forladt  for  idag;  kun  Sneen  var  nedtraadt  af 
Mennesker  og  Heste,  og  Kirken  laa  gjenlukket 
med  Lemmer  for  Ruderne. 

^len  da  de  holdende  tæt  sammen  begyndte 
Veien  over  Markerne  mod  Præstegaarden,  syn- 
tes Johannes,  det  var  hans  Pligt  at  komme  med 
det,  han  havde  bestemt  sig  til  at  sige  hende 
om  Samtalen  igaaraftes,  —  desuden  maatte 
sHgt  forebygges  for  en  anden  Gang. 

>^Din  —  ja  hvad  skal  jeg  kalde  det?  — 
din  mangelfulde  Opfatning  af  Far,  gjør  ogsaa, 
at  du  forløber  dig  mod  ham  i  Samtalen  —  som 
igaaraftes.« 

vNei  —  hvad  siger  du  —  Johannes  1  — 
jeg  syntes  netop,  jeg  holdt  mig  saa  ualminde- 
ligt from  og  medgjørlig.« 

»Da  ved  du  vist  ikke  af,  at  du  sagde,  Far 
kom  med  Barnesnak:« 

»Miserecordia!«  raabte  Gabriele  og  lo  \ 
»sagde  jeg  virkelig  det?  —  men  jeg  var  saa 
træt,  og  det  var  ikke  frit,   han  irriterede  mig.« 

»Han  var  dig*  kanske  en  Smule  overlegen 
—  hvad?«   spurgte  Johannes  og  smilede. 

»Svært«,  svarede  Gabriele  kampfærdig; 
»han  mindede  stærkt  om  de  Præster,  Fætter 
Jørgen  kalder  Kirkeblærer.« 

»Fy  Gabriele!  —  at  du  vil  citere  din 
Fætter  Jørgen!  men  du  maa  virkeHg  forsøge 
at  sætte  dig  ind  i ,  at  Far  er  en  overlegen 
Personlighed  •,  allerede  hans  Kundskaber ,  saa 
ualmindeligt  omfattende  — « 

»Aa  —  han  ved  jo  bare  ondt  —  om  alt  og 
alle;  aldrig  har  jeg  hørt  saa  meget  ondt  om 
Menneskene  som  den  korte  Stund  igaaraftes.« 

»Fordi  Far  kjender  den  indre  Hulhed  i 
meget  af  det,  du  beundrer,  og  ser  visse  Per- 
soner i  et  andet  Lys  —  <; 

»I  et  svovelgult  —   afskyeligt  — « 

Vinden  blæste  hendes  Kjole  om  Benene 
paa  ham,  saa  de  maatte  stanse;  og  atter  var 
de  hver  paa  sin  Kant  glade  over  Afbrydelsen. 
Der  var  noget  iveien  idag;  de  kunde  ikke  gj en- 

finde  sin  gode  kammeratslige  Tone,  som   ellers 
saa  let  bar  dem  over  Meningsforskjel. 

Johannes  fik  ikke  Fred,  førend  han  kunde 
faa  hende  til  at  anerkjende  Faderen;  og  han 
undrede  sig  over,  hvor  meget  mere  end  han 
troede,  der  alligevel  hang  ved  hende  af 
>>  Slænget«. 

Og  Gabriele  følte  paa  sin  Side,  at  hendes 
lille  Theolog  groede  hende  over  Hovedet:  og 
det  gjorde  hende  dobbelt  stridig  overfor  Fade- 
ren, som  var  Kilden  til  hans  Styrke. 

Se  Sneen  fyger  af  Ljosetind!    —    vi  faar 
Storm,  ■   sagde  Johannes. 

>HuI  —  jeg  synes  alt,  vi  har  den,«  sagde 
Gabriele:    .kom  lad  os  skynde  os  i  Hus.« 


IX. 


lil  Middag  var  der  et  Par  af  Bygdens 
Folk,  som  havde  lang  Kirkevei;  og  Samtalen 
bestod  derfor  mest  i  at  dække  over  Pauser 
med  betimelige  Spørgsmaal.  Dette  besørgede 
Præsten  og  Johannes,  og  Bønderne  svarede 
kort  og  samtykkende. 

Gabriele  følte  det  trættende  i  disse  Spørgs- 
maal, som  slet  ikke  interesserede  dem,  der 
spurgte  i  og  det  viste  de,  som  svarede,  meget 
godt;  men  begge  Parter  spillede  denne  Ko- 
medie i  Følelsen  af,  at  paa  Bunden  var  de 
uenige  om  alt. 

Forat  bringe  lidt  Liv  i  dette  Dødbideri, 
prøvede  Gabriele  et  Par  Gange  et  muntert 
Ord  og  en  liden  Latter.  Men  det  mislykkedes 
fuldstændigt.  Johannes  gjorde  Grimacer  til 
hende,  og  Bønderne  lod  velopdragent,  somom 
de  ikke  bemærkede,  at  Kandidatens  Forlovede 

var  daarlig  i  Hovedet  —  hun  var  jo  til  Gjen- 
gjæld  saa  umaadeligt  rig  —  ^  men  Præsten 
dækkede  over  og  førte  Samtalen  i  Sikkerhed 
bag  Fattigkommissionen  og  andet  alvorligt 
Bygdesnak. 

Imidlertid  holdt  han  Øie  med  sin  tilkom- 
mende Svigerdatter  paa  en  ganske  anden 
Maade  end  igaar.  Han  var  lige  elskværdig  og 
venlig  —  næsten  kjærlig  mod  hende;  men 
alligevel  var  der  i  den  hurtige  Vending  af  hans 
Blik,  saasnart  Gabriele  aabnede  Munden,  noget 
spændt  —  en  lille  Smule  Usikkerhed  hos  den 
sikre  Mand. 

Det  var  ogsaa  saaledes.  Daniel  Jiirges 
følte  noget,  som  svagt  mindede  om  hans  første 
mislykkede  Forsøg  i  Hovedstadens  Avis.  Lige- 
som dengang  kom  der  en  beskjemmende  Fø- 
lelse over  ham,  at  noget  var  voxet  op  i  Verden, 
mens  han  var  borte;  —  at  der  var  en  Tanke- 
gang, som  gik  —  ikke  blot  vildfarende  til 
andre  ]\Iaal,  men  som  fra  først  til  sist  gik 
helt  andre  Veie  uden  Respekt  —  uden  at 
hrydQ  sig  det  ringeste  om  ham  og  hele  den 
Kreds  af  Tanker  og  Grundsætninger,  som  han 
satte  Pris  paa  og  beherskede. 

Og  det  var  dog  en  ren  Ubetydelighed, 
som  havde  skræmt  ham  saaledes  op.  Det  var 
hellerikke  selve  Ordene,  som  igaaraftes  vexledes 
mellem  hende  og  Johannes  om  Barnet  og  \'aske- 
vandet.  Men  det  var  denne  Koldblodighed, 
hvormed  hun  til  Slutning  ligesom  bagfra  havde 
væltet  hans  sikre  StiUing  ved  at  stille  det 
gamle  Ordsprog  paa  Hovedet,  —  denne  lune 
Maade,  hvorpaa  hun  vippede  ham  uden  engang 
at  sige  ham  imod ,  men  vendt  mod  Johannes, 
somom  hun  overfor  sin  Forlovede  i  al  Ge- 
mytlighed gjorde  sig  lystig  over  et  gammelt 
Vrøvl  af  en  Præst  fra  Hovedstadens  Avis. 

Dette  havde  pint  ham  fra  igaaraftes;  og 
det  havde  lagt  sig  i  hans  Præken,  som  op- 
rindelig ikke  skulde  været  saa  skarp ;  og  det 
vedblev  at  nage  ham  som  noget,  der  maatte 
afgjøres.  Var  det  ingenting,  maatte  han  have 
V^ished;  men  skulde  her  være  en  Styrkeprøve., 
saa  var  han  beredt  og  ikke  tilsinds  at  vige. 

Pludseligt  var  han  kommen  til  at  tænke 
paa  Johannes,  —  om  han  skulde  være  i  Ledtog 
med  hende?  —  ikke  saa,  at  det  faldt  ham  ind, 
at  Johannes  skulde  dele  hendes  Anskuelser; 
men    det    kunde   dog    hænde  —  hvad    har  ikke 

Ungdom  og  Elskov  udrettet!  —  det  kunde  jo 
tænkes,  at  hun  lempeligt  fik  trukket  lidt  fra 
hist  og  her  i  Sønnens  Beundring,  fik  ham  med 
paa  et  lidet  Smil  af  ^den  Gamle'<,  —  lokkede 
ham  til  at  indrømme  mere  end  det  sømmede 
si^  for  en  vordende  Præst,  —  de  var  ikke  saa- 
ledes  grundfæstede  de  unge  Theologer  som  i 
hans  Tid. 

Fra  dette  slog  ned  i  ham,  fik  han  ikke 
Fred,  og  strax  efter  Bordet,  da  de  var  bleven 
af  med  Gjæsterne,  trak  han  Johannes  med 
sig  ind  i  Kontoret:  han  vilde  have  Vished 
strax. 

>Sæt  dig  —  Gutten  mini  vi  har  jo  ikke 
talt  et  alvorligt  Ord  sammen,  siden  du  kom 
hjem.  Denne  Kjærligheden  tager  dig  ganske 
fra  mig  —  hvadr^ 

»O  Far  I  hvor  kan  du  tænke!  —  naar  jeg 
sidder  her  igjen  i  det  kjære  Kontor,  hvor  jeg 
kan  huske  dig  fra  Barndommen  siddende  der  i 
Stolen  som  Midtpunkt  for  alle  mine  Tanker, 
—  som  den,  hvis  Øie  fulgte  mig  og  hvis  Bifald 
var  mit  Maal ,  —  o  da  føler  jeg  med  Skam, 
hvormeget  jeg    endnu  har  at  af  bede  for  denne 


145 

Vinter,  hvor  jeg  har  været  saa  stærkt  opfyldt 
af  andet  —  og  af  en  anden.« 

»Det  maa  vi  finde  os  i  —  vi  gamle;  Ung- 
dom slutter  sig  til  Ungdom;  og  med  Kjærlig- 
hed flytter  Beundringen;  —  vi  maa  være  glade, 
om  vi  siddef  igjen  med  Agtelsen.« 

»Jeg  ved,  hvorfor  du  taler  saaledes  til  mig 
—  Far  I  og  jeg  fortjener  det  maaske ;  jeg  burde 
strax  talet  Gabriele  tilrette  igaar,  da  hun  saa 
beklageligt  forglemte  den  Agtelse ,  hun  skyl- 
der —  ;< 

»Naa  —  naa !  —  jeg  mente  jo  ikke  saa  meget 
en  enkelt  Ting;  —  det  var  mere  en  almindelig 
Betragtning  — « 

»Jeg  ved  nok,  ingen  kan  være  mindre  nøie- 
regnende  end  du  i  slige  Ting  —  kjære  Farl 
men  netop  derfor  skulde  vi  andre  passe  saa 
meget  desto  bedre  paa.  ]\Ien  tilgiv  I  —  da  du 
saa  mageløst  elskværdigt  slog  det  hen  i  Spøg  — « 

»Det  var  jo  kun  et  forfløient  Ord  — « 

»Jeg  burde  dog  taget  det  anderledes  — 
og  strax;  men  jeg  var  feig  —  desværre!  — 
først  idag  har  jeg  faaet  sagt  Gabriele,  hvor 
galt  hun  bar  sig  ad.« 

■>Du  har  talt  til  hende  om  det?'^  — spurgte 
Præsten  hurtigt. 

^Naturligvis!  —  jeg  har  talt  alvorligt  med 
hende,  -:   svarede  Johannes  med  en  stræng  Mine. 

Præsten  vendte  sig  mod  Vinduet,  blæste 
Røgen  tyk  og  langsomt  fra  sig  og  følte  sit 
Sind  lettet  for  en  pinlig  Ængstelse. 

\ScQ  i  Gaarden  for  Stormen  voldsomt  hen 
over  Sneen,  som  laa  fugtig  og  sammenkladdet, 
saaat  intet  fulgte  med,  uden  hvad  der  løsnede 
i  Tagrender  og  paa  Gjærderne.  Det  gamle 
Hus  var  krøbet  sammen  under  Sneen  og  laa 
ligesom  og  trykkede,  hvergang  Vindkasteiie  for 
lige  mod  de  skrøbehge  Vægge. 

Daniel  Jiirges  tænkte  ikke  paa  alt  sit  Ho, 
som  han  iaar  havde  forvaret  i  det  gamle  Hus, 
paa  det  at  det  kunde  være  vitterligt  for  hele 
Bygden ,  at  Præstegaarden  nødvendigvis  be- 
høvede dette  Hus.  Men  han  tænkte  derimod 
paa  Guds  Godhed,  som  havde  ladet  ham  be- 
holde sin  Søns  fulde  Hengivenhed.  Og  da  han 
saaledes  i  dette  var  bleven  beroliget,  vendte 
han  sig  med  mere  Fortrøstning  til  det  næste. 

>0g  hvorledes  tog  hun  det  re  spurgte  han 
og  saa  paa  sin  Søn. 

»Ja  Gabriele  er  jo  saa  ærlig  —  igrunden 
et  saa  prægtigt  Menneske!  —  hun  sagde  —  og 
jeg  er  ganske  vis  paa,  at  det  er  sandt  —  hun 
sagde,  hun  viste  ikke  af,  at  hun  havde  for- 
løbet sig.« 

» Saa  —  aa  r «  sagde  Faderen  og  kneb  Øinene 
Udt  sammen;  —  »et  forkjælet  Barn  fra  et  rigt 
Hus,  —  ukjendt  med  den  Tugt,  som  findes  i 
et  kristeligt  Hjem.  —  Din  Forlovede  har  meget 
at  lære  —  Johannes!« 

»Ak  ja  —  Far !  og  det  er  du,  som  maa  være 
Læremesteren;  mit  Haab  staar  først  og  fremst 
til  dig.  Hun  er  igrunden  saa  aaben  og  bund- 
ærlig —  « 

»Aaben —  siger  du  og  ærlig — bundærlig! 
Der  gives  ganske  vist  en  Aabenhjertethed,  som 
følger  med  en  klar  og  retskaffen  Karakter. 
Men  naar  vi  ser  nøiere  efter,  finder  vi,  at  der 
er  mange  Arter  af  Aabenhed.«  —  Præsten  tog 
smilende  en  Pakke  Aviser  paa  Bordet  og  fort- 
satte: »Ligefra  Bismarcks  brutale  Aabenhed, 
som  har  sit  gode  Rygstød  i  en  solid  Magt- 
stilling, og  nedøver  forbi  smaa  politiske  Bygde- 
tyranner helt  ned  til  Halvdannelsen,  som  efterat 
have  slugt  totre  af  de  mest  moderne  Sandheder 

raa .  optræder  med  al  ønskelig  Aabenhed  og 
bekjender  sin  ærlige  Foragt  for  det,  den  ikke 
forstaar  —  ja  jeg  mener  naturligvis  ikke,  at 
noget  af  dette  passer  paa  din  Kjæreste;  men 
det  skulde  undre  mig,  om  du  ikke  selv,  naar 
du  tænker  efter,  kommer  til  den  Slutning,  at 
noget  af  denne  Ærlighed,  du  beundrer  hos 
hende ,  muligens  —  for  en  Del  kan  have  sin 
mindre  rene  Kilde  i  den  absolute  Frihed  for 
enhver  Hensynstagen,  hvori  Frøken  Pram  oien- 
synligt  er  opdraget?« 

»Naar  du  fremstiller  det  saaledes  —  Far, 
saa  kan  jeg  jo  ikke  nægte,  at  hendes  nærmeste 
Omgang  — « 

»Ja  hendes  Omgang  1  —  saaledes  som  du 
skildrer  mig  den  i  dit  Brev,  den  maa  jo  netop 
have  opelsket  denne  Form  af  Aabenhed^  men 
den  er  farlig;  thi  den  ligger  lige  paa  Randen 
af  Dømmesyge  og  Selvforgudelse.« 

Johannes  begyndte  at  blive  urolig;  han 
troede  ikke,  at  Gabriele  havde  gjort  et  saa 
slet  Indtryk;  han  ventede,  til  et  heftigt  Kast 
af  Vinden  var  faret  om  Hjørnet  og  sagde  derpaa 
stille  og  i  en  Tone,    som  naar  han  holdt  Bøn: 

»Jeg  har  inderlig  bedet  Gud  baade  om  Vis- 

dom  og  Sagtmodighed  til  at  lede  denne  unge 
Kvinde;  og  jeg  har  ment,  at  naar  hun  saa  og 
mødte  den  ægte  kristelige  Overbærenhed ,  som 
ikke  bliver  træt  — « 

»Naturligvis!  vi  ville  møde  og  modtage 
hende  med  al  Kjærlighed;  og  det  har  vi  ogsaa 
gjort  —  ikke  sandt?  —  baade  Mor  og  jeg?« 

»Jo  Kjære !  misforstaa  mig  ikke,  somom 
der  var  Skygge  af  Beklagelse  i  mine  Ord. 
Men  det  gjor  mig  bare  saa  ondt,  naar  jeg  nu 
synes  at  høre  i  dine  Ord  og  i  din  Stemme  et 
Mishag  —  en  Misstemning  mod  hende ,  som 
det  var  mit  inderligste  Ønske  skulde  være  dig 
en  kjær  Datter.« 

»Det  skal  hun  med  Guds  Hjælp  ogsaa 
blive;«  svarede  Præsten  og  reiste  sig,  forat 
stoppe  sin  Pibe.  Han  gik  rundt  Bordet  til  Jo- 
hannes, hvor  Kontortobaken  stod  og  sagde  al- 
vorligt og  stille:  »Her  sidder  vi  nu  —  min  kjære 
Johannes!  —  ikke  blot  Fader  og  Søn,  men  og 
som  to  Medarbeidere  i  Herrens  Vingaard;  lad 
os  da  i  Ydmyghed  og  under  Bøn  betænke, 
hvorledes  just  det  Stykke  Arbeide,  vi  nu  staa 
foran,  retteligen  bor  udføres  —  os  alle  til  Gavn 
og  til  Guds  Riges  Ære.« 

»Ameri's  —  sagde  Johannes  og  blev  sid- 
dende taus  og  tankefuld,  mens  Faderen  stellede 
med  Piben. 

Mens  Stormen  øgte  udover  Eftermiddagen, 
trak  mørke,  blaagraa  Skyer  sammen  i  Øst  og 
Syd  i  og  det  lagede  sig  til  rigtigt  Uveir.  Men 
i  Kontoret  blev  der  lunt,  mens  Mørket  af  Veiret 
og  den  svindende  Dag  gjorde  Bøger  og  Møbler 
utydelige  og  trak  Øinene  mod  den  røde  Stribe 
fra  Ovnen ,  somx  flakkede  henad  Gulvtæppet. 
Saaledes  sad  de  en  Stund,  idet  Præsten  blæste 
de  første  Skyer  af  Piben;  Johannes  havde  sat 
sin  Cigar  paa  Spidsen  af  Pennekniven  og  trak 
smaa  korte  Drag. 

»Overbærenhed  —  siger  du  I  —  javist  ville 
vi  være  overbærende«  —  saaledes  begyndte 
Præsten  — ,  >>det  vil  vi  saa  gjerne  for  vor  egen 
Skyld,  fordi  vi  derved  fyldestgjør  en  kristelig 
Trang  til  at  tilgive  og  tage  alting  op  i  den 
beste  Mening.  Men  vi  skylde  ogsaa  at  tage 
Hensyn  til  den  Person,  vi  har  for  os;  og  vi 
tør  ikke  for  vor  Samvittighed  —  hvormeget 
vort  Hjerte  end  kunde  være  tilbøielig  til  det 
—  vise  en  Overbærenhed,  om  hvilken  den  indre 
Stemme  siger  os,  at  den  vil  være  til  Skade  og 

ikke  til  Gavm.  Der  findes  —  ikke  sandt,  Jo- 
hannes? —  vi  møder  ofte  Tilfælde,  hvor  Over- 
bærenheden er  et  Smuthul  for  vor  Pligtfølelse, 
og  vi  bør  vogte  nøie  paa  os  selv.« 

»Det  er  sandt  nok,<v  svarede  Johannes,  som 
atter  blev  urolig;  »men  naar  jeg  ret  betænker 
Gabrieles  Natur  og  Udvikling,  saaledes  som 
nu  jeg  kjender  hende,  og  jeg  tør  sige,  mit 
Kjendskab  til  hende  — « 

»Nu  tør  jeg  nok  ogsaa  sige,  at  jeg  kjen- 
der hende«,  sagde  Præsten  næsten  strængt;  »og 
min  Mening  er  den ,  at  skal  Strømmen  bøies 
og  vendes,  maa  en  stærk  og  fast  Dæmning 
sættes  jo  før  jo  heller.  Er  det  endnu  ikke  af- 
gjort mellem  Eder,  at  du  vil  blive  Præst?« 

»Men  P^arl  —  du  vil  da  vel  ikke  nu  — 
saadan  pludselig  —  ?  —  du  var  af  en  anden  Me- 
ning i  dit  Brev  — ?« 

»Jeg  har  forandret  Mening.  Det  er  altsaa 
ikke  afgjort?  —  nuvel!  saa  maa  det  slaaes  fast 
heller  i  Dag  end  i  Morgen.« 

Johannes  sprang  op:  »Jeg  beder  dig  — 
Far!  driv  ikke  for  stærkt  paa.  Gabriele  er 
ubereCTnelicr  oc^  ikke  let  at  lede;  o^j  hu.sk,  hvor 
uvant   hun    endnu    er    til    at   bøie  sig.      Hendes 

Anskuelser  ere  for  stærkt  udprægede  til  saa- 
ledes  med  et  Slag  at  forandres:  og  der  vil  — 
efter  mit  Skjøn  —  vindes  ulige  mere  ved  at 
overse  eller  ialfald  foreløbig  lade  upaaagtet, 
hvad  hun  saaledes  —  tildels  meget  ungdomme- 
ligt —  kommer  frem  med.« 

»Det  beror  ganske  paa,  i  hvilken  Grad. 
man  selv  føler  Sympati  med  disse  Anskuelser,« 
svarede  Præsten  kort  og  saa  ud  i  Gaarden. 

»Men  Far!  —  du  kan  dog  ikke  tro,  —  du 
kan  da  ikke  tvivle  et  Øieblik  om  migr<< 

>;Ny  Tid;  nye  Mennesker;  og  du  er  ung, 
—  ung  og  nyt,  det  passer  sammen.« 

»O  hvorfor  vil  du  krænke  mig  saaledes?« 
raabte  Johannes  bedrovet;  »tror  du,  jeg  var 
istand  til  at  svigte  — « 

»Svigte  er  ikke  Ordet  —  ikke  Tidens  Ord; 
men  Ordet  for  Tidens  Aand  er  at  gaa  paa 
Akkord,  at  slaa  af  paa  begge  Sider.  Men  der 
er  et  andet  Ord  —  min  Søn!  —  og  vi  Gamle 
faar  ofte  Lyst  ^til  at  minde  Jer  om  det  —  I 
unge  Theologer!  —  husk  der  staar  skrevet: 
den,  som  ikke  er  med  mig,  er  mod  mig! 
Det  kan  se  smukt  ud ,  være  humant  —  tids- 
mæssigt —  hvad  du  vil  for  mig  —    dette  med 

Sympati  og  Forstaaelse,  men  kristeligt  —  kriste- 
ligt talt  —  anstændigt  for  en  Jesu  Efterfølger  1 
—  nei  og  atter  nei  og  i  al  Evighed  nei!« 

Han  havde  atter  grebet  Avispakken  og 
slog  med  den  i  Bordet,  mens  hans  Nidkjærhed 
blussede  op  i  ham  som  et  Vindkast,  og  Johan- 
nes stod  foran  ham  og  skalv  i  Knærene. 

»O  tal  ikke  saa!  —  tvivl  ikke  om  migl  er 
der  Vankelmodighed  i  mit  Sind,  saa  støt  mig, 
led  mig  —  du,  som  er  stærk;  gaa  foran,  jeg 
følger  dig;  som  du  vil,  saaledes  skal  det 
være  « 

Faderen  strøg  sig  over  Panden  og  sagde 
igjen  med  sin  dybe  rolige  Stemme:  ^>Jeg  tviv- 
ler ikke  paa  dig  —  min  Johannes!  men  jeg 
kjender  Tiden  og  dens  Brøst.  Med  Guds 
Hjælp  er  der  ingen  Skade  skeet;  men  nu  er 
du  gjort  opmærksom.  Husk:  den  ondes  List 
er  mangfoldig;  han  begyndte  med  at  lægge 
sit  onde  Raad  paa  den  unge  Kvindes  fristende 
Læber;  —  han  har  ikke  glemt  sine  Kunster 
den  Dag  idag.« 

Johannes  gik  hen  og  satte  sig  igjen  — 
endnu  næsten  skjælvende.  Saa  stærk  og  ihær- 
dig han  var,  saa  fandtes   der   dog   noget,    som 

kunde  knuge  ham  sammen  og  trykke  ham 
iknæ,  og  det  var  Tanken  om  at  blive  sat 
udenfor  Kredsen,  ikke  længer  faa  være  med  i 
Ringen  af  de  Udvalgte,  hvilke  i  Kraft  af  Sand- 
heden, som  de  eiede,  havde  Ret  paa  Jorden 
og  bagefter  Ret  til  Himmelen  efter  Guds  naa- 
dige  Vilje  ;  —  at  han  —  og  det  af  selve  Fa- 
deren —  et  Øieblik  kunde  mistænkes  for  at 
holde  sig  med  de  Vantros  Skare,  det  aabnede 
for  ham  en  saadan  Skræk,  at  Gabriele  næsten 
syntes  ham  en  farlig  Fristelse. 

Hans  store  Seier  blev  ham  for  første  Gang 
formørket;  og  han  sad  ængstelig  og  overveiede, 
hvorledes  dette  skulde  gaa. 

Om  han  selv  —  delt  mellem  sin  Kjærlig- 
hed og  sin  Fremtid  paa  den  ene  Side  og  sin 
Fader  og  —  og  sin  Fremtid,  thi  Fremtiden  var 
igrunden  ogsaa  paa  den  anden  Side,  —  om 
han  saaledes  midt  imellem  begge  skulde  nodes 
at  slippe  med  den  ene  Haandr  —  og  da  med 
hvilken?  — 

Men  i  Faderen  gik  endnu  Bølger  efter  de 
heftige  Ord ;  og  hun  voxede  for  hans  Tanker 
—  denne  unge  Pige,  somom  hun  var  kommen  — 
udsendt    af    selve    den    onde    Tid,    forat    prøve 


Styrke  med  ham;  og  han  følte  glad  og  tak- 
nemmelig, hvorledes  Ordene  allerede  lagde  sig 
tilrette  for  ham.  —  Sandhedens  Ord  —  Guds 
evige  uforanderlige  Sandhed, 

»Spiller  hunh^  spurgte  Præsten  lidt  efter, 
da  de  hørte  Musik  fra  Stuen. 

»Gabriele  spiller  aldeles  udmærket,«  svarede 
Johannes  glad. 

Men  Faderen  sagde  bare:  .>Saa  vil  hun 
snart  spille  sig  ind  i  din  Moders  Hjerte.« 

Der  var  nu  næsten  noget  fiendtligt  i  Tonen ; 
og  Præsten  mærkede  det  selv;  derfor  sagde 
han  paa  sin  hjærtelige  varme  Maade:  »Tro  nu 
endelig  ikke  —  min  kjære  Johannes,  at  jeg  har 
noget  imod  din  Gabriele;  det  er  jo  bare  en 
Overgang,  indtil  vi  kommer  paa  det  rene  med 
hinanden;  det  maa  til.  og  du  vil  selv  takke 
mig,  naar  det  er  overstaaet.« 

Johannes  svarede  ikke ;  men  fortsatte  sine 
Tanker,  som  urolige  begyndte  her  og  der  og 
filtrede  sig  sammen  til  Raadløshed;  medens 
Vinden  buldrede  gjennem  Huset  og  førte  med 
sig  de  spinkle  Toner  fra  det  gamle  Klaver.  — 

—  Efter  Middagen,  da  Gjæsterne  reiste, 
og  Herrerne    forsvandt    i   Kontoret,    havde  Ga- 

briele  seet  sig  omkring  i  de  to  Stuer,  som  brug- 
tes til  dagligt.  Hun  prøvede  halvt  ubevist  at 
flytte  paa  en  Stol  hist  og  her,  forat  faa  det 
mere  efter  sin  Smag ;  men  hun  indsaa  snart,  at 
det  maatte  være  som  det  var.  De  tunge,  so- 
lide Møbler  maatte  staa  netop  saaledes  —  tørt 
og  langs  Væggene  — ,  forat  alt  kunde  være 
paa  sin  faste  Plads  og  Stuen  iorden  og  fir- 
kantet. Alligevel  var  der  lunt  og  koseligt, 
Gulvtæpperne  laa  endnu  inde;  og  Gabriele 
kunde  'godt  forstaa,  hvorledes  den ,  som  var 
født  og  vant  til  dette  uforstyrreHge  Velbehag, 
kunde  føle  Længsel  fra  en  Verden,  som  lidet 
Hensyn  tar,  tilbage  til  en  Krog  saa  trofast  af- 
stængt som  denne. 

Der  hang  et  stort  Billede  af  Stiftsprovt 
Jiirges  med  store  Ordenstegn  paa  Samarien,  flere 
Fotografier  af  Daniel  Jiirges  i  forskjellige 
Aldere,  gamle  Daguerreotypier,  og  Morten 
Luther,   —  Gabriele  gabede. 

Fru  Jiirges  vippede  ind  og  ud ,  saalænge 
der  blev  taget  af  Bordet;  men  da  der  ikke 
var  mere  at  gjøre,  og  da  hun  havde  en  fr^-gte- 
ligt  ond  Samvittighed,  fordi  den  nye  Sviger- 
datter  saa    lidet    behagede    hende,    tvang   hun 

sig  selv  til  at  tage  Plads  i  Sofahjørnet,  medens 
Gabriele  sad  i  Gyngestolen  og  ærgrede  sig  saa 
smaat  over  Johannes,    som    var  forsvunden. 

Fru  Jiirges  maatte  —  syntes  hun  —  føre 
en  Samtale,  og  der  var  ingenting,  hun  mindre 
duede  til;  dobbelt  haandfalden  følte  hun  sig 
uden  Strikketøi,  fordi  det  var  Helligdag, 

»Hvor  gammel  er  d —   d — « 

»Kjære  —  sig  du  til  mig,«  bad  Gabriele; 
»jeg  vilde  saa  gjerne,  De  skulde  synes  om  mig; 
—  min  Mor  har  fortalt  mig  saa  meget  om 
Dem  fra  Deres  Ungdom.  —  Jeg  er  forresten 
fireogtyve  Aar.« 

»Han  er  syvogtyve  —  jeg  mener  Johan- 
nes —  han  er  syvogtyve  Aar.« 

»Det  passer  jo  godt,«  sagde  Gabriele 
og  lo. 

»Ja,«  svarede  Fru  Jiirges,  og  der  blev  en 
lang  Pause. 

»Syntes  d —  du  ikke,  der  var  pent  i 
Kirken?« 

»Nei!  —  jeg  syntes,  der  var  fælt,  —  rig- 
tig en  af  de  styggeste  Kirker,  jeg  har  seet,« 
svarede  Gabriele;   »eller  synes  De,    det   er  vak- 

dende blaa  Bjælker?' 

»Nei  —  ja  jeg  ved  ikke;  den  er  nylig 
pudset  op,  og  Daniel  siger >  den  er  meget 
lysere  end  før.« 

Gabriele  taug  og  tænkte,  at  dette  gik 
galt.  Og  der  var  dog  noget  i  den  gode  Dames 
Ansigt,  som  paa  en  besynderlig  Maade  trak 
hende  til  sig  —  et  Udtryk,  som  stundom  kunde 
komme  i  Johannes's  Ansigt,  og  som  hun  holdt 
saa  meget  af. 

Hun  viste  godt,  at  Fru  Jiirges  havde  spil- 
let, og  hun  havde  fra  Barndommen  hort  de 
Legender,  der  gik  om  hendes  Spil,  om  Ole 
Bull,  som  havde  bandet  paa,  at  hun  skulde  til 
Liszt,  og  om  den  eiendommelige  Ynde,  der 
havde  været  over  hendes  Skikkelse. 

.Men  hendes  ]\Ioder  havde  ogsaa  forklaret 
hende ,  hvor  Fru  Jiirges  var  bleven  forandret 
og  alvorlig;  og  Gabriele  havde  høitideligt 
maattet  love  hverken  at  spille  eller  tale  om 
Musik. 

Men  det  brod  hun  sig  ikke  det  minste  om, 
som  hun  sad  der  og  følte,  at  alt,  hvad  hun 
sagde   og    gjorde   bare   fjernede   hende  mer  og 

mer  fra  denne  Kvinde,  som  var  Johannes  s  Moder 
og  hvis  Sjæl  hun  ligesom  anede,  naar  de  store 
Øine  saa  paa  hende  som  op  fra  en  stor  Dybde. 
Hun   maatte  prøve  Musiken. 

»Spiller  De  aldrig  mere  —  Frue!« 

»Aa  jo  —   af  og  til.« 

»De  spiller !<  raabte  Gabriele  glad;  —  ^og 
jeg  som  havde  hørt  —  det  vil  sige,  jeg  troede, 
at  De  aldrig  mere  spillede.  ]\Ien  hvor  er  Deres 
Noder?   —  jeg  har  ingen  seet.« 

s  Jeg  spiller  ikke  længer  efter  Noder/<  sva- 
rede Fru  Jurges  og  blev  rød  som  en  liden 
Pige. 

»Jeg  beder  Omforladelse,«  sagde  Gabriele 
oprigtigt;  »jeg  ved  jo,  De  behøver  ikke  Noder,, 
som  vi  andre  Stympere.  Men  jeg  mente  bare, 
for  at  følge  med ,  maatte  her  ophobe  sig  en 
Masse  Noder  — « 

»Nei  De  misforstaar ;  jeg  spiller  bare.  for 
Børnene  og  for  Daniel  —  for  Jurges.« 

^Kun  Deres  gamle  Repertoire?  —  er  De 
bleven  staaende  ved  de  Ting,  De  spillede  i 
Deres  —  < 

Fru  Jurges  gjorde  en  liden  forvirret  Be- 
vægelse   med    Hænderne    og    afbrod    Gabrieles 


i6o 


Spørgsmaal:  /Jeg  spiller  mest  saadanne  Sange 
og  Melodier,  som  Daniel  synes  om  — < 

»Sange  og  ^Melodier !  min  Gud  U  —  raabte 
Gabriele;  >^og  De  —  De,  som  alle  siger,  var 
Musik  helt  igjennem,  —  De  hverken  spiller 
eller  hører  nogen  Ting?  —  aldrig  ordentlig 
]\Iusik?  —  men  hvor  kan  De  dog  holde 
det  udr« 

»Det  gaar  ikke  an  for  Menigheden  —  ial- 
fald  tror  jeg  ikke,  det  gik  an  der  nordpaa, 
hvor  vi  var  saa  længe,  at  der  spilles  andre 
Ting  i  Praestegaarden;  og  desuden  havde  vi 
det  saaledes  der,  at  DagHgstuen  laa  lige  ved 
Kontoret,  saa  jeg  kunde  ikke  øve  mig;  og  saa 
—  da  vi  kom  hertil  —  ja  saa  ved  jeg  ikke 
rigtig  —  saa  — «  hun  stansede  ganske  hjælpe- 
løs og  saa  paa  Gabriele,  somom  hun  vilde  und- 
skylde sig  og  formilde  en  stræng  Dommer. 

Og  saaledes  syntes  ogsaa  den  unge  Dame 
at  opfatte  det;  thi  hun  sagde  alvorligt  og 
næsten  strængt:  »Tror  De,  det  er  Ret  saaledes 
at  forsømme  sig  selv?  Tilgiv  mig,  jeg  ved, 
det  ansees  ikke  for  passende  at  tale  som  jeg, 
men  det  oprører  mig,   det  oprorer  mig,  jeg  kan 

ikke  hjælpe  det.  —  Er  De  vTed,  fordi  jeg 
siger  detr<^ 

»O  nei  —  Kjærel  —  jeg  er  ikke  vred,  — 
o  nei  1  —  jeg  er  vist  ikke  vred ;  —  du  har 
kanske  Ret  —  jeg  ved  ikke  — « 

Hun  taug  og  sad  nervøst  og  pillede  med 
sine  ledige  Fingre  i  Fryndserne  paa  Bord- 
tæppet. Og  Fru  Jiirges  følte,  at  det  kun  havde 
været  en  altfor  rigtig  Forudfølelse,  som  lige 
fra  det  første  havde  holdt  hende  tilbage  fra 
denne  unge  Pige.  Det  var  netop  al  den  Tyng- 
sel, alt  det  uforstaaede  Nag ,  som  altid  hang 
over  hende,  som  skar  sig  frem  i  Gabrieles  Ord 
og  skræmte  hende  længer  og  længer  bort. 

]\Ien  Gabriele  sad  paa  sin  Side  og  tænkte, 
at  dette  gik  galere  og  galere.  Og  paa  samme 
Tid  følte  hun  den  mest  brændende  Lyst  til  at 
springe  op  og  kaste  sig  om  Halsen  paa  sin  stak- 
kels nye  Moder.  Men  hun  var  bange ,  det  vilde 
være  at  skræmme  Sjælen  ganske  ud  af  Livet 
paa  den  lille  blege  Skikkelse,  der  sad  indeklemt 
i  Sofaen,  somom  hun  helst  vilde  krybe  i  et  Hul. 

»Skal  jeg  spille  for  Dem-«  sagde  Gabriele 
pludseligt  og  strøg  af  sig  sine  Armringe. 

Fru  Jiirges  for  iveiret  og  fulgte  efter  ind 
i  den  anden  Stue.  hvor  Instrumentet  stod. 

»Er  det  laasetr  —  jeg  kan  ikke  faa  det 
op  — «   sagde  Gabriele. 

^;Det  blev  vist  laaset,  da  Stemmeren  var 
her. « 

»Hvor  er  Nøglen?« 

»Jeg  tror  —  jeg  ved  ikke  rigtig  — « 

Gabriele  begyndte  at  lede  i  nogle  tomme 
Blomsterglas  og  mellem  andre  Smaating  paa 
Etageren. 

>Aa  —  Frue!  ved  De  ikke,  hvor  Nøglen 
er?  nu  fik  jeg  saadan  Lyst  til  at  spille;  —  det 
ser  saa  morsomt  ud   —  det  gamle  Klaver.« 

»Jeg  tror,  —  det  kan  hænde;  —  jeg  skal 
se  om  den  ligger  i  Sybordet.  << 

Nøglen  laa  velforvaret  i  et  Rum  i  Fruens 
Sybord;  og  Gabriele  forstod  meget  godt,  at 
den  var  gjemt  der;  men  hun  greb  den  trium- 
ferende; thi  nu  havde  hun  sat  sig  i  Hovedet, 
at  hun  vilde  spille.  Det  var  det  siste  Forsøg. 
Kunde  noget  frit  menneskeligt  endnu  finde 
Vei  gjennem  al  denne  Ængstelse,  saa  maatte 
det  være  Musik. 

Fru    Jiirges    trippede    urolig     bagefter    og 

vred  sine  blege  Hænder  om  hinanden,  foldede 
de  lange  Fingre  sammen ,  løste  dem  igjen  og 
kunde  ikke  holde  dem.  i  Ro. 

Da  Gabriele  aabnede ,  blev  hun  staaende 
—  forunderligt  greben  af  den  gamle  Duft,  som 
steg  op  og  af  det  fine,  gammeldagse  Udstyr, 
de  spinkle  Tangenter,  hvis  Elfenben  var  gulnet 
ligesom  Pladen,  hvor  Errard  stod  i  et  Mylder 
af  sirHge  Snirkler  og  Sving.  Hun  slog  nogle 
Akkorder  an  og  vendte  sig  smilende:  »Jeg 
synes  ikke,  Menigheden  kunde  skræmmes  ved 
denne  Klang  «   — 

Derpaa  gjorde  hun  Løb  op  og  ned  og 
undrede  sig  over  Lyden  —  saa  spæd,  imod 
hvad  hun  var  vant  til,  men  saa  ren  og  tro- 
skyldig. 

Fru  Jiirges  stod  lige  bag  hende  og  vred 
sine  lange  Hænder,  mens  hun  iagttog  disse 
fremmede  Fingre,  som  løb  op  og  ned  paa  den 
kjendte  Vei ,  hvor  Tonerne  laa  gjemte  under 
det  gulnede  Elfenben. 

Da  Gabriele  ikke  fik  noget  Svar  paa  sine 
Bemærkninger,  men  kjendte,  at  Fruen  stod 
lige  bagved ,  gav  hun  sig  til  at  spille,  hvad 
der    faldt    hende    ind.      Hun    spillede   godt    og 

ordentligt,  men  havde  aldrig  drevet  det  vidt  i  den 
tinere  Udforelse.  Men  hun  var  selv  saa  musi- 
kalsk,  at  hun  altid  var  vel  værd  at  høre  spille. 

Og  idag  gjorde  hun  sig  Flid  uden  at 
genere  sig.  Thi  hun  viste,  at  den,  hun  spil- 
lede for,  meget  snart  vilde  se  hendes  Begræns- 
ning; og  da  hun  saaledes  ingen  Fordringer 
gjorde  for  sin  egen  Part,  vilde  hun  heller 
spille,  hvad  hun  kunde,  af  gammelt  og  nyt, 
for  dog  tilslut  ved  Toner,  hun  selv  elskede  og 
forstod,  at  trænge  igjennem  og  for.staaes  af 
denne  Kvnnde,  som  hun  saa  gjerne  vilde  komme 
til  at  elske. 

Og  derfor  spillede  hun  snart  et  Stykke 
omigjen,  snart  videre  den  Række  af  Xummere, 
som  hun  ellers  kunde  være  saa  kjed  af  mangen- 
gang: men  som  her  fik  baade  ny  Lyd  i  den 
gamle  Strengeklang  og  ny  Mening,  fordi  disse 
Toner  skulde  sendes  saa  langt  afsted  og  gjen- 
iinde  en.  som  var  bleven  tilbage.  Og  dette 
greb  Gabriele  altmere,  mens  hun  spillede,  og 
gjorde  Stemningen  saa  varm  og  Anslaget  saa 
fint,  at  hun  selv  begyndte  at  lytte,  glemte 
Stormen,  som  buldrede  udenfor  og  kun  tænkte 
paa  hende,  som  hun  vilde   spille  sig  ind  i. 

Men  i  hende  var  der  en  Kamp  —  en 
Uvilje,  som  fortvivlet  vægrede  sig  mod  at  slippe 
den  opdæmmede  Trang  løs;  men  det  kunde 
ikke  nytte  —  hun  følte  det  selv;  og  medens 
Tonerne  behændigt  slyngede  sig  under  de 
sikre  Hænder,  sank  Fru  Jiirges  ned  i  en  Stol, 
gav  sine  Hænder  Hvile  og  lod  Musikken  risle 
sig  fra  Nakken  ned  igjennem  hele  Legemet  — 
som  en  Angst  —  som  en  Vellyst  —  som  en 
opgivet  Synken  nedigjennem  Luften  —  somom 
hun  drak  med  hver  Fiber  og  Trevl  dette 
tonende  Væld,  som  var  hende  Livets  Vand; 
—  saa  længe  —  o  hvor  længe  hun  havde 
tørstet  1 

Og  efter  det  første  skjælvende  Gjennem- 
brud  kom  Nydelsens  Ro  efterhaanden,  og  først 
og  fremst  en  ubegrænset  Beundring  over  dette 
Spil ,  der  forekom  hende  aldeles  mesterligt. 
Det  faldt  hende  ikke  ind,  at  hun  selv  nogen- 
sinde havde  kunnet  spille  saaledes,  og  Gabriele, 
som  allerede  var  saa  overlegen,  blev  næsten 
overnaturlig. 

Men  mer  end  Spillet  og  Klangen  begyndte 
det  at  gribe  hende  dybest  inde,  hvad  det  var, 
som  talte  til  hende  fra  denne  Musik  saa  ny  og 

fremmed  —  saa  paatrængende  sikker,  naar  den 
borede  sig  ind  i  hendes  lønligste  Tanker. 

Thi  hun  opdagede  snart,  at  det.  som  fra 
først  af  stødte  hende,  at  der  spilledes  ligesom 
paa  den  yderste  Rand  af  Tonearten,  —  det  var 
ingen  Usikkerhed,  og  der  kom  ingen  Feil,  og 
Motivet  løb  Hge  rent  og  klart  frem  igjen 
som  et  blinkende  Jern  henover  Isen.  Denne 
]\[usik  færdedes  Hgesom  paa  klare  Buer  spændte 
over  alt  det,  hun  kjendte,  uden  at  flyde  i  de 
gamle  Strømme  og  uden  at  falde  ned.  Og  da 
hun  havde  gjort  sit  Øre  fortroligt  med  denne 
sære  Dristighed,  der  syntes  saa  trodsig  og 
ubekymret  som  en  Spot  og  en  ondskabsfuld 
Leg,  begyndte  Billeder  at  forme  sig  for  hendes 
lukkede  Øine  saaledes  som  i  Ungdommen  — 
og  som  de  endnu  kunde  glide  uklare  forbi 
hende  i  vaagne  Nætter  —  nynnende  omigjen 
og  omigjen  et  gammelt  Motiv. 

Der  kom  noget  kjendt  strømmende  til 
hende  fra  hendes  eget  Klaver,  der  klang  saa 
frit  og  freidigt  gjennem  Foraarsstormen ,  som 
ruskede  ude  i  Haven  og  lod  lange  Grene  af 
Slyngrosen  banke  hemmelighedsfuldt  paa  Ruden. 

Det  var  hendes  lykkelige  Pigedrømme,  som 

kom,  —  fra  hin  Tid,  da  Livet  var  digtet  om 
til  lykkelige  Drømme  for  unge  Piger;  hvis 
Musik  var  fuld  af.  Nattergale  og  Valdhorn,  der 
i  lange  Toner  løftede  Taageslør  foran  Oberon, 
naar  han  gled  gjennem  Lundene  som  en  læng- 
selsfuld Melodi,  forsvandt  og  løste  sig  i  blide 
Harmonier,  dukkede  frem  igjen  og  susede  bort 
som  Elskovens  Suk  i  Skovens  Kroner. 

Under  store  Lindetrær,  som  blomstrede 
og  duftede  saaledes  som  Lindene  duftede  det 
Foraar,  da  hun  indøvede  Webers  store  Con- 
cert  —  der  saa  hun  det  Hus,  hun  havde  drømt 
om  saa  tit,  at  hun  viste,  hvor  Klaveret  stod. 
Og  udenfor  under  Hyldetrær  i  Maaneskin  sad 
de  to  paa  en  Bænk,  og  Postvognen  nærmede 
sig  og  kjørte  videre,  mens  hun  stod  igjen  og 
viftede  med  noget  langt,  som  bølgede  lyse- 
graat  med  en  lavendelblaa  Skygge  i  Folderne. 
Naar  Postvognen,  som  var  gul,  forsvandt  i 
Skoven,  hvor  V^eien  bøiede  —  hun  viste,  at 
<ién  gik  til  Weimar  — ,  tog  Postillonen  Vald- 
hornet og  blæste  de  deilige  Toner,  som  altid 
fyldte  hende  med  lykkeligt  Vemod ;  —  han  tog 
Hornet  og  blæste  — 

Men  der  kom  ingen  Lyd,  og  Gabriele 
vendte  sig  om; 

»Nei  undskyld!  det  var  jkke  Meningen  at 
vove  mig  paa  Deres  berømte  Yndlingsnummer. 
Jeg  tror,  det  var  den  yndige  Klang  i  Pianoet, 
som  lokkede  mig  ind  i  Webers  Concert.« 

Fru  Jiirges  smilede  svagt,  men  aabnede 
ikke  Øinene;  og  Gabriele  forstod,  at  hun  ende- 
lig havde  fundet  Veien,  vendte  sig  stille  mod 
Instrumentet  og  spillede  videre. 

Og  den  drømmende  gamle  Dame  forblev 
i  sit  Maaneskin;  men  Valdhornet  blæste  ikke 
de  Toner,  hun  ventede.  Der  blev  igjen  en 
Uro,  en  flygtende  Hast  i  Billederne ,  somom 
Skoven  blev  tom  uden  Alfer  og  flagrende  Ge- 
vanter.  Og  snart  var  der  helleringen  Skov, 
hun  saa  ingenting,  men  hun  hørte  nogen  hviske, 
at  Drømmene  vare  døde;  men  hun  maatte  ikke 
s'we  det  til  nøo-en. 

o  o 

Fru  Jurges  følte  sit  Hjerte  sønderrives  i 
disse  dristige  Toner,  der  trængte  sig  frem,  forat 
fortælle  hende,  at  Skoven  var  tom  og  Drøm- 
men død.  Hendes  Væsens  Inderste  var  voxet 
sammen  med  denne  Musik,  som  nu  uden  Over- 
gang og  uden  Forberedelse  blev  skaaret  istykker 

af  en  ny,  der  kom  i  al  sin  Deilighed  med  blin- 
kende Sværd  som  selve  Fortvivlelsen. 

Pludseligt  følte  Gabriele  et  Par  kolde 
Hænder  over  sine;  hun  reiste  sig  forskrækket 
og  saa  den  lille  Fru  Jiirges  i  en  Fart  slaa 
Laaget  igjen,  laase  og  putte  Nøglen  i  Lommen. 

>Jeg  ved,  hvem  det  var,  du  spillede,«  sagde 
hun  aandeløst  og  stirrede  paa  Gabriele;  »lov 
mig,  at  du  aldrig  vil  gjøre  det  mer  —  lov 
mig  det.<^ 

Gabriele  viste  ikke,  hvad  hun  skulde  gjøre ; 
og  stammede  ganske  forvirret:  »Holder  De  ikke 
af  den  nyere  AIusik?^< 

»Nei  —  nei  —  jeg  taaler  den  ikke  —  jeg 
kan  ikke  taale  den,«  svarede  Fru  Jiirges  og 
for  pludsehgt  ud  i  Kjøkkenet. 

Gabriele  stod  et  Øieblik  —  uhyggelig  og 
fortumlet.  Derpaa  skyndte  hun  sig  op  paa  sit 
Værelse  —  opad  Trappen,  over  Gangen,  hvor 
Stormen  buldrede,  og  da  hun  havde  laaset 
Døren,  sank  hun  ned  i  Bispens  bløde  Stol  og 
brast  i  Graad. 


X. 

LJa  det  blev  mørkt  og  Lampen  var  tændt 
i  Dagligstuen,  kom  Præsten  ind  fra  Kontoret 
med  Aviserne.  Johannes  havde  været  oppe 
ved  Gabrieles  Dør;  og  hun  raabte,  at  hun  vilde 
komme  ned  strax. 

Fru  Jiirges  løb  endnu  ind  og  ud,  indtil 
Johannes  i  Spøg  tvang  hende  ned  i  Sofaen; 
og  der  sad  hun  og  saa  fra  den  ene  til  den 
anden,  mens  de  to  læste  Aviserne  og  af  og 
til  talte  et  Par  Ord. 

Fru  Jiirges  lyttede  til  Stormen,  som  nu 
var  voxet  til  et  tungt,  jævnt  Drøn.  Men  mere 
spændt  lyttede  hun  til  Toner,  som  ingen  anden 
kunde  høre.  Der  summede  en  Musik  i  hendes 
Hoved  paa  Baggrund  af  Veiret  udenfor,  en 
Musik,  som  bævede  i  alle  hendes  Nerver  og 
klemte      hende      for      Brystet,      somom      hun 

hvert  Øieblik  ventede,  at  noget  skrækkeligt 
skulde  ske. 

»Det  er  mærkeligt,  hvilken  Indflydelse  Vei- 
ret  har  paa  nervøse  ^lennesker  som  Mor,« 
sagde  Præsten  halvveis  til  Johannes;  ^jeg  kan 
formeligt  kjende  her  i  Stolen,  hvorledes  det 
rykker  i  hende,  hvergang  Vinden  tar  et  Tag, 
Det  er  meget  ubehageligt;  men  jeger  vis  paa, 
hun  kan  ikke  hjælpe  det.« 

»Stakkels  Mor,«  sagde  Johannes,  »du  er 
da  ikke  ræd,  Taget  skal  fyge  afr  —  kom,  sæt 
dig  hen  til  mig,  her  er   saadan    en   lun  Krog.« 

Fru  Jiirges  flyttede  sig  ind  til  sin  Søn, 
men  kjendte  ingen  Beroligelse.  Thi  hendes 
fine  Øre  havde  ud  af  Daniels  Ord  lyttet  sig 
til  den  spændte  Stemning,  som  ogsaa  var  i 
ham  —  og  i  dem  allesammen.  Trykket  af 
Uveiret  forbandt  sig  med  de  stridende  Tanker, 
som  tumlede  i  dem,  fyldte  ligesom  Luften, 
saaat  hver  Lyd  blev  tung  og  fik  Betydning. 

De  hørte  alle  tre  Døren  til  Bispekammeret 
ovenpaa  og  Gabriele,  som  steg  ned  af  Trappen. 
Idet  Johannes  lagde  Avisen  fra  sig,  saa  Faderen 
op  fra  sin,  deres  Øine  mødtes,  og  Fru  Jiirges 
forstod,  at  noget  var  aftalt  mellem  dem. 

Gabriele  var  bleven  forundret  selv,  over  at 
hun  græd;  og  hun  havde  da  roligere  sat  sig 
hen  til  Vinduet  og  tænkt.  Foran  sig  havde 
hun  det  gamle  Hus,  som  \'inden  sled  i,  og 
bagenfor  steg  Fjeldene  med  Skov,  der  sortnede 
altmere,  som  hun  sad  der  og  tænkte. 

Hun  tænkte  paa  den  stakkels  Fru  Jiirges 
og  begyndte  at  ane,  hvorledes  hun  maatte  være 
forpint,  og  hvorledes  Musik  —  saa  lang  Tid 
savnet  kunde  overvælde  hende  saaledes.  Men 
derfra  tænkte  hun  ogsaa  paa  det  Liv,  denne 
Kvinde  havde  levet,  paa  selve  dette  Hus  og 
denne  Kreds,  som  hun  nu  selv  stod  i  Begreb 
med  at  gaa  ind  i,  paa  hele  den  Aand,  som 
her  formede  Livet,  som  havde  formet  et  Liv 
saaledes  som  Fru  Jiirges's. 

Gabriele  vilde  klamre  sig  til  sin  Kjærlig- 
hed. Og  hun  tænkte  sig  sin  Johannes  saaledes 
som  hun  havde  lært  at  sætte  Pris  paa  ham  — 
saa  stødig  og  trofast  mellem  alle  de  andre,  der 
flød  hid  og  did.  Hun  fik  saadan  Lyst  til  at 
løbe  ned  og  sætte  sig  hos  ham  og  tale  fuldt 
ud  med  ham  om  alt  det,  som  fyldte  hende. 

Men  saasnart  hun  huskede,  at  Johannes 
var  i  Kontoret  med  Faderen,  stansede  Gabrieles 

Tanker  foran  denne  Fader  og  det  gik  op  for 
hende :  —  ganske  sikkert  hun  maatte  ikast  med 
ham,  hun  maatte  rive  Johannes  ud  af  Beundrin- 
gen for  denne  bUnde  Overlegenhed  —  saa 
ond  og  saa  snever.  Hun  tændte  Lys  og  ord- 
nede sig;  og  gik  saa  nynnende  ned  af  Trappen, 
somom  hun  vilde  vise  sig  selv,  at  hun  var 
ganske  rolig  —  ikke  det  ringeste  ophidset, 
men  endmindre  ræd. 

Alligevel  førte  hun  med  sig,  da  hun  traadte 
ind  i  Stuen,  ligesom  en  liden  Hvirvel  fra  Stor- 
men udenfor;  og  hverken  Johannes's  Glæde 
over  at  se  hende  igjen  —  frisk  og  smuk,  eiheller 
Præstens  næsten  overdrevne  Elskværdighed 
kunde  forhindre,  at  Fru  Jiirges  ængstelig  skot- 
tede hen  til  denne  underlige  Svigerdatter, 
der  mer  og  mer  truende  voxede  op  foran 
hende. 

Præsten  prøvede  ved  smaa  Bemærkninger 
fra  Avisen  at  faa  Samtalen  igang  —  saaledes 
som  han  vilde  have  den;  men  der  var  ingen, 
som  bed  paa.  De  Forlovede  talte  sagte  sam- 
men —  Gabriele  havde  trukket  Gyngestolen 
tæt  hen  til    Sofaen  — ;    og    Fru    Jiirges   boiede 

sig    fremover    en    af  Aviserne    paa   Bordet    og 
læste,  for  ikke  at  forstyrre  de  Unge. 

Men  efter  Aftensbordet  havde  Daniel  Jiir- 
ges  besluttet:  at  nu  skulde  Slaget  staa:  og  han 
sagde  til  sig  selv:  det  er  best  at  tage  Tyren 
ved  Hornene: 

Du  har  igrunden  Ret  —  Johannes!  —  det 
Kald  duer  ikke  for  dig.  Kapellan  i  Kristian- 
sand er  ingen  Fremtidspost;  og  jeg  er  desuden 
bange,  at  Gabriele  vilde  finde  det  langt  fra 
Hovedstaden  til  at  begynde  med  —  ikke 
sandt?' 

Johannes  var  faret  sammen  og  blev  ganske 
rød: 

»Jeg  har  jo  hellerikke  tænkt  paa  at  søge 
den   —  kjære  Far!'^ 

»Nei,  nei  —  men  vi  maa  begynde  at  se 
os  om.  Du  er  nu  —  Gud  ske  Lov  —  kommen 
saa  langt,  at  du  kan  søge.:< 

Gabriele  smilede:  »Og  naar  man  hører,  at 
en  theologisk  Kandidat  søger,  saa  ved  man 
strax,  hvad  det  er,  han  søger.  Det  er  natur- 
ligvis Guds  Rige,  som  man  jo  skal  søge  først.« 

:* Dette  er  ikke  Ting,  man  spøger  med  -- 
Frøken  Pram!'<   sagde  Præsten  kort    og   vendte 

sig  for  første  Gang  mod  hende  i  al  sin  Vær- 
dighed. 

Men  Gabriele  sv^arede  uden  at  blinke:  »Det 
er  helleringen  Spøg,  men  et  saare  alvorligt 
Citat.« 

»Aa,  jeg  ved  godt,  hvor  De  har  det  fra,« 
svarede  Præsten  roligt  smilende;  »jeg  kunde 
næsten  tænke,  det  maatte  være  det  Slags  syge- 
lige Paradoxmagere,  som  havde  lært  Dem  denne 
Ringeagt  for  Præstestanden.« 

»Ringeagt,«  sagde  Johannes  og  vred  sig; 
—  »jeg  tror  ikke,  man  kan  sige,  at  Gabriele 
nærer,  hvad  man  kalder  Ringeagt  — « 

»Nei  —  det  er  snarere  Afsky,«  afbrød 
Gabriele  rolig;  »men  derfor  synes  jeg  ikke,  vi 
skulde  tale  om  den  Ting  netop  her.« 

»Jo  netop  her  —  netop  her  i  dette  Hus, 
hvor  der  bor  en  af  disse  Afskyede!  —  her 
skal  vi  tale  om  den  nye  Tid  og  dens  Opfat- 
ning af  Herrens  Tjenere.« 

Daniel  Jiirges  reiste  sig  op  i  sin  fulde 
Høide,  og  Gabriele  følte  sit  Hjerte  banke,  idet 
hun  saa  op  til  ham  fra  Gyngestolen.  Johannes 
vilde  gjøre  Miner  til  Faderen ;  men  i  Virkelig- 
heden turde  han  ikke;  og  Fru  Jiirges   tog  paa 

at  skjælve,  saa  Avisen  raslede  mellem  hendes 
Fingre. 

Præsten  gik  et  Par  Gange  op  og  ned,  forat 
dæmpe  sig  og  ordne  Ordene,  der  altfor  rigelig 
vilde  trænge  frem;  men  just,  da  han  stansede 
foran  Gabrieles  Stol  og  skulde  til  at  begynde, 
sagde  hun;  —  siden  Johannes  slet  ikke  tæn- 
ker paa  at  blive  Præst  — « 

Hun  stansede,  da  hun  følte,  at  alle  tre 
saa  paa  hende,  og  hun  vedblev :  »Ja  —  for 
ikke  sandt  —  Johannes!  —  det  har  du  jo  lovet 
mig  1 « 

Der  gik  nogle  Trækninger  over  Johannes's 
Ansigt,  og  hans  ellers  saa  klare  Øine  fik  ikke 
Fæste  nogetsteds,  medens  han  søgte  efter  Ord. 
^len  med  en  Anstrængelse  gjenvandt  han  sit 
rolige  Udtryk  og  sin  faste  Stemme: 

»\"\  har  —  som  du  selv  ved  —  Gabriele  1 
aldrig  talt  om  dette  fuldt  ud  og  i  Alvor.  Men 
det  er  sandt:  der  er  et  Løfte  —  ialfald  noget, 
som  kan  ligne  —  eller  opfattes  som  —  «'' 

»Nogle  Ord  af  stor  Skrøbelighed, <  afbrød 
Præsten,  ^>som  det  forekommer  mig  lidet  vær- 
digt og  rimeligt  at  bygge  paa  — < 

»Nei    nei!     misforstaa    mig    ikke,^.     raabte 


Gabriele  ivrig;  »det  er  ikke  min  ^Mening  at 
holde  ham  ved  et  Løfte  —  enten  der  nu  er 
noget  eller  ikke.  Men  jeg  er  vis  paa,  at  han 
vil  ikke,  han  kan  ikke  ville  gaa  hen  og  blive 
Præst  —  vel?  Johannes!  du  vil  naturligvis  ikke 
blive  Præst  i  Statskirken  —  svar? 

Hun  bøiede  sig  mod  ham  —  halvt  smi- 
lende, men  ogsaa  Hdt  ængstelig-,  dette  var  aldrig 
faldet  hende  ind;  men  da  hun  saa,  hvorledes 
han  nu  igjen  krympede  sig,  fortsatte  hun  koldt : 
»Ja,  se  det  er  en  anden  Sag;  —  saa  maa  her 
tales  jo  før  jo  heller.« 

»Gabriele!  —  jeg  beder  dig,  døm  mig  ikke 
for  haardt,  —  jo  Far!  —  undskyld,  men  lad 
mig  tale;  —  jeg  siger:  døm  mig  ikke  for 
haardt;  thi  du  kunde  have  Grund,  —  jeg  ind- 
rømmer det  — « 

Gabriele  stansede  ham:  )Hvad  vi  to  har 
talt  sammen,  kommer  ikke  nogen  anden  ved. 
J\Ien  hvis  jeg  har  misforstaaet  dig  —  eller  om 
du  er  kommen  paa  andre  Tanker,  saa  lad  os 
tale  ud  og  komme  til  Klarhed;  og  hvis  du 
synes,  at  det  er  nødvendigt  eller  behageligt  for 
dig,  at  din  Far  taler  med,  saa  — c 

»Jeg  vilde  saa  usigeligt  gjerne,    at  I  to   — 

Far  og  du  —  skulde  komme  til  at  forstaa  hin- 
anden,«  sagde  Johannes. 

■»Din  Far  har  ikke  let  for  at  forstaa 
mig  og  min  Udvikling,«  svarede  Gabriele  og 
holdt  sine  Øine  roligt  fæstede  paa  sin  Forlovede ; 
»thi  unge  Kvinder  nutildags  er  noget  helt  andet, 
end  de  var  dengang,  han  færdedes  i  Verden. 
Der  er  voxet  op  en  ganske  ny  Art  med  andre 
Anskuelser,  en  anden  Smag  —  ja  jeg  tror 
næsten  med  andre  Følelser.  Jeg  ved  saa  godt, 
at  alt  dette  er  Forandringer,  som  Mændene  af 
den  gamle  Skole  finder  at  være  den  sande 
Kvindeligheds  Ruin;  og  det  gjør,  at  de  har 
saa  vanskeligt  for  at  taale  os.  Det  kan  gjøre 
os  ondt;  men  det  kan  ikke  være  anderledes,  — 
og  igrunden  er  der  vel  helleringen  af  os,  som 
ønsker  det  anderledes.« 

Johannes  havde  gjerne  villet  stanse  hende ; 
thi  han  viste,  at  disse  Ord  bare  gjorde  ondt 
værre.  Der  lagde  sig  ogsaa  et  stramt  Smil  om 
Faderens  Mund,  idet  Gabriele  forklarede,  at 
Verden  var  ganske  .  forandret;  mens  han  var 
borte  og  ingenting  viste. 

sTilgiv  —  lille  Svigerdatter  I  <  —  begyndte 
han  med   en  Venlighed ,    som    gyste   i  Fru  Jiir- 

ges;  —  *  tilgiv,  om  jeg  ikke  kan  tilbagetrænge 
et  Smil.  Thi  for  det  første  har  jeg  nu  seet  to 
unge  Kvinder  voxe  op  under  mine  Øine,  uden 
at  jeg  nogensinde  har  havt  vanskeligt  for  at  for- 
staa  dem.  Og  dernæst  er  der  noget  næsten  altfor 
morsomt  i  denne  Ungdommens  —  jeg  mener 
nu  den  nye  uforstaaede  Ungdoms  Freidighed. 
De  bilder  sig  ind,  at  disse  Tanker,  som  nu 
suser  dem  gjennem  Hovedet,  er  noget  splinter 
flunkende  nyt;  mens  det  i  Virkeligheden  ikke 
er  andet  end  den  samme  Vaarvind,  som  engang 
har  blæst  hen  over  os  alle.  Nei  det  nye  — 
det  virkeligt  Nye  — ,  det  er  kun  denne  Freidig- 
hed, —  og  den  har  der  aldrig  været  noget 
Sidestykke  til  —  det  indrømmer  jegl  —  denne 
Freidighed,  hvormed  de  trækker  os  —  os 
Voxne  Nathuen  ned  over  Øinene  og  beder  os 
gaa  tilsengs  et  Øieblik,  mens  de  vender  op  og 
ned  paa  Himmelen  og  Jorden.« 

Johannes  lo  og  fik  et  Glimt  af  Haab  om, 
at  Samtalen  kunde  vendes  af  i  et  spøgefuldere 
Løb-,  men  Gabriele  sagde  tørt:  »Der  er  imidler- 
tid en  Ting,  som  disse  Voxne  fra  nu  af  skal 
nødes  til  at  overlade  den  freidige  Ungdom,  og 
det  er  Retten    og  Evnen    til   at   have   en  Over- 

bevisning  og  til  at  følge  den  i  sit  Liv.  Lad 
os  derfor  vende  tilbage  til  Johannes's  Præste- 
kald. Svar  mig  aabent,  hvorledes  det  har  sig : 
vil  du  være  Præst?« 

>.Det  undrer  mig,  at  De  spørger  paa  den 
Maade/  svarede  Præsten,  før  Johannes  fandt 
Ord;  »naar  De  har  forbundet  Deres  Skjæbne 
—  eller  ialfald  gjort  et  alvorligt  og  forpligtende 
Skridt  henimod  Forbindelsen  med  en  ung  Mand. 
der  har  uddannet  sig  — « 

»Aldrig  har  det  faldet  mig  ind  for  Alvor, 
at  Johannes  kunde  ville  være  Præst.  <- 

»Men  De  maatte  dog  vide  og  føle,  at  han 
var  en  troende  oprigtig  Kristen?« 

»Jeg  ved,  Johannes  er  for  oprigtig  til  at 
være  en  Hykler,«  svarede  Gabriele  og  rakte 
sin  Haand  henimod  ham,  medens  hun  vedblev 
at  se  op  til  Præ.sten. 

»Nuvel!  —  og  naar  han  saa  i  levende  og 
oprigtig  Tro  kom  til  Dem  og  sagde,  at  Kal- 
det var  udgaaet  til  ham  at  vidne  for  den 
Herre,  som  ham  kjøbte  — « 

»Saa  vilde  han  komme  til  mig  og  sige; 
Farvel  Gabriele!  —  jeg  har  faaet  andet  at 
tænke  paa  end  Elskov  og  huslig  Lykke.  Den, 
som  vil  tage  Korset  op  og  følge  Mesteren  efter, 

han  kjender  hverken  Fader  eller  Moder,  —  han 
har  hverken  Hus  eller  Hjem.« 

Johannes  trak  sin  Haand  tilbage  og  stir- 
rede paa  hende;  men  Daniel  Jiirges  smilede 
atter  rolig  og  sikker: 

»O!  —  jeg  hører  ham  fremdeles  —  Deres 
Læremester !  Vi  kjender  denne  ensidige  og 
sygelige  Hævden  af  Forbilledet  i  Kristi  Per- 
son; men  —  Gud  være  lovet!  — som  Kristne 
vide  vi  og  — - 

Gabriele  afbrød  ham:  »Hvis  De  vil  gjøre 
den  gamle  Volte  —  Hr.  Pastori  at  vrænge 
Forbilledet  ind  og  Forsoneren  ud,  saa  skal  De 
ikke  uleilige  Dem  for  min  Skyld.  Jeg  ved 
godt,  at  det  er  en  smal  Sag  for  de  Skriftkloge 
at  snakke  saa  længe,  indtil  der  bliver  den 
skjønneste  Overensstemmelse  mellem  det  kors- 
fæstede Forbillede  og  de  dekorerede  Efter- 
følgere —  jeg  kan  det  hele :  det  er  bare 
Korset,  som  skifter  Plads.« 

Fru  Jiirges  gjorde  uvilkaarligt  et  lidet  Hop 
i  Sofaen,  og  Johannes  reiste  sig  og  bøiede  sig 
over  Gabriele:  »Vær  dog  ikke  saa  strid  —  Ga- 
briele! jeg  bønfalder  dig.« 

Men   Præsten   Jiirges    selv    blev    blussende 


I82 


rød;  thi  han  havde  seet  et  lidet  Kast  med 
Hovedet,  som  Gabriele  gjorde  henimod  Stifts- 
provstens Portrait,  og  han  følte  sin  længe  be- 
kjæmpede  Nidkjærhed  blusse  op  i  sig. 

Men  Johannes,  som  var  gaaet  forbi  Gynge- 
stolen, kom  hen  til  ham  og  sagde: 

>Kjære  Far!  lad  os  ikke  blive  for  ivrige. 
Gabriele  har  en  egen  Maade  —  jeg  finder  den 
ikke  rosværdig,  og  jeg  kan  forstaa,  den  irriterer 
dig:  men  hun  mener  det  kanske  ikke  saa 
haardt;  lad  os  heller  høre  mere  specielt,  hvad 
det  er,  hun  for  Alvor  har  imod  den  præsteHge 
Virksomhed.« 

>^0g  det  spørger  dur  —  du  ved  dog  saa 
godt,  at  jeg  anser  hele  Statskirken  med  en 
Konge  i  Spidsen  og  hele  den  officielle  Guds- 
dyrkelse for  det  mest  bespottelige  Vrænge- 
billede  af  Kristi  Liv  og  Lære  I  —  det  ved  du 
—  Johannes!  —  og  det  troede  jeg  rigtig,  at 
du  var  enig  med  mig  i.« 

»Nei  nei  —  Gabriele  I'  raabte  Johannes 
ivrig:  -du  gaar  altfor  vidt;  du  kan  ikke  ville 
sige,  at  jeg  skulde  have  givet  dig  Anledning  til 
at  formode,  at  mine  Anskuelser  vare  —  end 
ikke  paa  langt  nær  saa  vidtgaaende  som  dine  — «. 

»Men  du  har  altsaa  været  og  er  altsaa 
endnu  inde  paa  det  samme  ?<  —  spurgte 
Præsten. 

»Nei !  nei  1  —  Far !  misforstaa  mig  endelig 
ikke!  —  men  du  ved  selv,  der  gives  jo  —  der 
er  jo  i  vore  Dage  Tale  om  visse  Reformer  — 
kirkelige  Reformer,  som  —  det  nægter  jeg  ikke 
—  ialfald  til  en  vis  Grad  vinder  mit  Bifald. 
Der  er  saavel  i  Kirkens  ydre  Forhold  som 
ogsaa  i  selve  Menighedslivet  flere  Punkter  — « 

Saaledes  blev  han  ved  og  opnaaede  efter- 
haanden  at  finde  den  Tone,  som  Professoren 
havde  lært  ham,  naar  det  gjalt  at  bygge  Bro 
fra  gammelt  til  nyt  uden  at  falde  ned.  Men 
der  var  ingen,  som  gav  Agt  paa  hans  Tale. 

Præsten  begyndte  at  tænke  paa,  at  det 
paa  en  vis  Maade  var  heldigt,  at  Gabriele  drev 
det  saa  vidt  udover  alle  Alaal  og  Grændser. 
Om  der  muligens  i  Johannes  var  begyndt  et 
snigende  Frafald,  saa  kunde  han  itide  skræm- 
mes tilbage.  Og  sin  Vrede  overfor  den  unge 
Dame  søgte  han  at  dæmpe  ved  at  mindes, 
hvem  hun  var,  hvor  meget  der  fulgte  hende 
og  hendes  Navn,  og  hvor  alt  skulde  blive  lyst 
og  godt,    naar    hun    først    var   knækket.      Men 

det  maatte  ogsaa  til!  —  og  han  ønskede  bare, 
at  der  ikke  skulde  behøves  altfor  haarde 
Midler. 

Men  Gabriele  havde  en  pinlig  Følelse,  mens 
hendes  Kjæreste  talte.  Det  blev  mer  og  mer 
aabenbart,  at  han  var  ikke  den  samme  her  i 
Huset  som  inde  i  Byen.  Det,  som  før  bandt 
dem  trods  al  Uenighed,  kunde  hun  ikke  længer 
faa  Tag  paa;  han  kom  bort  fra  hende,  og  hun 
følte  det  smerteligt,  at  Johannes  gled  over  til 
den  modsatte  Side. 

]\Ien  saaledes  som  hun  var,  faldt  det  hende 
ikke  ind  at  trække  ham  til  sig  igjen  lempeHgen 
og  ved  at  komme  ham  lidt  tilhjælps  hun  af- 
brød ham  tvertimod  i  hans  behændige  Arbeide 
midt  ude  paa  Broen  og  sagde  mismodig:  »Det 
hænger  ikke  sammen,  hvad  du  der  siger  — 
Johannes  1« 

Han  stansede  og  gjorde  —  lidt  utaalmodig 
en  Vending  mod  hende.  Men  Faderen,  som 
havde  brugt  Tiden  til  at  neddæmpe  sit  Sind, 
tog  nu  Ordet  paa  en  ganske  ny  Maade  —  ro- 
ligt, næsten  indrømmende.  Det  var  nu  hans 
Agt  at  føre  Samtalen  fra  denne  store  Alminde- 
lighed ind  paa  mere  specielle  Stridsspørgsmaal, 


85 


hvor  der  var  mere  Brug  for  Lærdom  og  Be- 
viser end  for  store  Ord. 

»Lad  saa  være,«  sagde  han;  vat  det  er 
som  Johannes  siger,  at  Kirken  trænger  til  sine 
Reformer.  Husk  Kirken  er  et  gammelt  Hus, 
—  kanske  ikke  helt  fri  for  sine  Skrøbelig- 
heder. Men  saalænge  Guds  Ord  prædikes 
purt  og  rent  —  og  det  har  jeg  da  endnu  ikke 
hørt  benægtet  selv  ikke  af  vore  vildeste  Kristus- 
fiender  — « 

>Purt  og  rentU  afbrød  Gabriele;  vdet  vil 
sige,  at  de  Skriftkloge  trækker  frem,  hvad  de 
behøver,  og  stikker  Resten  under  Stolen.« 

Fru  Jiirges  hoppede  helt  hen  i  det  borterste 
Hjørne  af  Sofaen ;  og  Johannes  sagde  lidt 
ærgerlig:  »Nei  Gabriele!  nu  ved  du  slet  ikke, 
hvad  du  siger.« 

»Din  Kjæreste  gjør  ellers  Indtryk  af  at 
vide  god  Besked  om,  hvad  hun  vil  sige,«  sagde 
Præsten  venligt. 

»Naturligvis,«  svarede  Gabriele;  »jeg  mener 
ogsaa,  hvad  jeg  sagde.« 

»Skulde  De  da  ikke  ville  være  saa  snil  at 
nævne  os  et  Exempel,    hvor   disse    Skriftkloge, 

—  som  formodentlig  i  Deres  Mund  skal  be- 
tegne Statskirkens  Præsteskab?  — « 

»Betegner  ikke  de  Skriftkloge  det  herskende 
Præsteskab  i  det  nye  Testamente,«  spurgte 
Gabriele  krigersk. 

»Nu  ja,  derom  ville  vi  ikke  stride,«  sagde 
Præsten,  »skjønt  der  vel  kunde  være  adskilligt 
at  bemærke  til  det  ogsaa.  Men  sig  os  heller  — 
nævn  os  et  Exempel,  hvor  der  i  vor  Kirkes 
Lære  er  trukket  noget  utilbørligt  frem  og  noget 
stukket  under  Stol?« 

Gabriele  gyngede  frem  og  tilbage,  mens 
hun  svarede:  »Det  vilde  lidet  nytte,  om  jeg 
kom  frem  med  mine  Exempler.  Thi  Skrift- 
klogskaben er  saa  gammel  og  snedig,  at  det, 
som  er  for  et  almindeligt  sundt  Menneske  som 
at  løbe  Panden  mod  Væggen,  det  er  for  Theo- 
logien  en  aaben  Port  saa  gladelig.« 

»Da  vi  nu  imidlertid  staar  foran  Dem  — 
to  af  disse  Skriftkloge  —  en  gammel  og  en 
ung,«  sagde  Præsten  fremdeles  mildt  og  roligt, 
»som  i  al  Oprigtighed  tror,  at  vor  Kirkes  Lære 
er  den  sande  og  uforfalskede  Kristendom  — 
udgaaet  af  Herrens  egen  Mund,  optegnet  og 
bevaret  af  Kirkens  hellige  Mænd,  —  vil  De  saa 

ikke,  istedetfor  at  bryde  Staven  over  os  i  store 
og  almindelige  Ord,  heller  nævne  os  noget 
bestemt,  paavise  om  det  saa  kun  var  et  eneste 
Punkt,  hvor  Kirken  trækker  frem  og  putter 
tilside,  bortforklarer  eller  omgaar  noget  i  Kristi 
Lære  — « 

» —  noget  væsentligt«  —  vilde  Johannes 
indskyde;  men  Faderen  fortsatte  til  Gabriele 
uden  at  agte  paa  ham: 

»Finder  De  ikke  selv,  —  efter  hvad  De  har 
sagt  — ,  at  dette  er  etslags  Pligt  for  Dem,  — 
hvis  ellers  Pligt  er  et  Ord,  som  findes  i  Tidens 
reviderede  Ordbog?« 

»Naar  De  tar  det  paa  den  Maade,«  svarede 
Gabriele,  »skal  jeg  komme  med  mine  Exem- 
pler,  forat  De  ikke  skal  faa  det  vendt  saaledes, 
at  jeg  farer  med  løst  Snak.  Men  husk  ogsaa 
paa,  at  jeg  paa  Forhaand  ved,  at  det  intet- 
somhelst  Indtryk  vil  gjøre  paa  Dem,  der  er 
oplært  og  afstumpet  i  Ufeilbarligheden ,  det  er 
kun  for  mig  selv,  disse  Exempler  har  Værd. 
Det  første  er  det  Bibelsted,  hvorpaa  I  har 
bygget  Barnedaaben  — « 

»Jeg    kunde    næsten    tænke    det,«     sagde 

Præsten  og  smilede  til  sin  Søn;   vdet  er  næsten 
altid  der,  det  begynder.« 

»Ja  jeg  ved  jo,«  raabte  Gabriele;  »at  I 
staar  med  Lommerne  fulde  af  Fortolkninger; 
men  jeg  finder  nu,  der  maatte  ganske  ander- 
ledes Hjemmel  til,  forat  gjøre  et  Sacrament  af 
en  i  og  for  sig  saa  meningsløs  Ceremoni  som 
det  at  døbe  smaa  Børn.  —  Men  nu  kommer  et 
Ord,  som  er  stukket  under  Stol;  —  jeg  kan 
det  udenad:  I  skulle  aldeles  ikke  sværge;  hver- 
ken ved  Himmelen,  thi  den  er  Guds  Stol,  ei- 
heller  ved  Jorden,  thi  den  er  hans  Fodskammel, 
eiheller  ved  Jerusalem;  thi  den  er  den  store 
Konges  Stad;  eiheller  ved  dit  Hoved;  thi  du 
kan  ikke  gjøre  et  Haar  sort  eller  hvidt.  Men 
Eders  Tale  skal  være  ja  —  ja,  og  nei  —  nei! 
—  hvad  der  er  over  dette,  er  af  det  onde. 
Xaar  man  nu  ser,  hvad  I  har  gjort  ud  af  det 
lille  Ord:  lad  de  smaa  Børn  komme  til  mig; 
saa  maatte  man  dog  vente  —  ja  være  vis  paa, 
at  et  Ord  saa  tydeligt,  saa  udtømmende,  saa 
ganske  ualmindeligt  energisk  som  dette  om 
Eden  —  at  det  maatte  være  opbevaret  og  op- 
retholdt paa  det  mest  samvittighedsfulde  i 
denne  Kirke,    hvor  Kristendommen    er    saa   ren 

og  uforfalsket!  Men  jeg  skal  fortælle  Dem  — 
mine  Herrer'.«  —  og  Gabriele  reiste  sig  i  Sto- 
len, »jeg  skal  fortælle ,  hvorledes  det  gaar  for 
sig  i  denne  kristelige  Stat  —  midt  for  Kirkens 
Øine  —  ja  i  den;  —  det  gaar  saaledes  for  sig, 
at  der  vrimler  af  Eder,  lige  op  til  en  saadan 
Bespottelse,  at  der  kræves  Ed  som  en  Betryg- 
gelse af  selve  de  Borgere,  som  skuJle  styre 
Statens  og  Statskirkens  Anliggender.  Kristi 
Kirke  forlanger,  at  den,  som  ikke  vil  bryde 
Kristi  eget  klare  Ord  ved  at  sværge,  han  faar 
ikke  Lov  til  at  befatte  sig  med  Kirkens  i\n- 
liggender.  Kommer  der  en,  som  ikke  vil 
sværge,  fordi  han  ikke  tror  —  væk  med  ham. 
Og  kommer  der  en,  som  ikke  vil  sværge, 
netop  fordi  han  tror,  —  væk  med  ham 
ogsaa.  Kun  de,  der  ere  saa  sløve  eller  for- 
hyklede  ,  at  de  ikke  betænker  sig  paa  at 
bekjende  sin  Kristentro  ved  at  forhaane  den, 
som  ikke  blues  ved  at  spytte  Mesteren  i  An- 
sigtet og  kalde  det  Ærbødighed  —  kun  disse 
kan  denne  kristelige  Stat  bruge!  Og  Præ- 
sterne! —  de  dækker  over  og  beskytter  af  al 
Magt  denne  Skjændsel,  fordi  de  ved  og  føler, 
at    hele    Mekaniken    er    indrettet     paa     samme 

Maade  med  Spilfægteri  og  Stikken  under  Stol  — 
helt  oppe  fra  Toppen  og  helt  ned  til  Bunden !  — 
Og  alt  dette !  —  det  sker  ikke  under  Indrøm- 
melse af,  at  det  desværre  staar  lige  daarligt  til 
baade  med  Liv  og  med  Lære.  —  nei !  —  frækt 
trodses  der  paa,  at  dette  —  just  dette  er  den 
sande,  den  uforfalskede,  den  ægte  Kristendom  1 

—  Og  I  ved  det!  —  du  ved  det  —  Johannes] 

—  du  kan  umuligt  være  kommen  saa  langt, 
som  jeg  ved,  du  er,  —  uden  at  have  seet  det 
uhyre  Bedrageri  med  alle  disse  Kristne  og  al 
denne  Kirkehumbug!  —  du  kan  ikke  skuffe 
mig  saa  græsseligt;  sig  det!  —  sig,  at  du  vil 
ikke  være  med,  før  vil  du  bide  Tungen  af  dig  U 

Da  hun  stansede,  for  Stormen  just  henover 
Huset  med  et  saa  vældigt  Tag,  at  det  forme- 
ligt r>^stede,  og  Fru  Jiirges  var  næsten  halvdød 
af  Skræk.  Johannes  stod  ganske  raadløs  midt 
paa  Gulvet  og  famlede  efter,  hvad  han  skulde 
sige.  Forgjæves  søgte  han  i  Farten  efter  det, 
han  havde  lært  at  sige  om  Eden,  forat  vinde 
Tid;  men  det  eneste,  som  vilde  fremstille  sig 
for  ham,  var  Spørgsmaalet  i  Pontoppidan:  er 
det  da  slet  ikke  tilladt  at  sværger  —  og  Sva- 
ret:    jo,    naar    Øvrigheden    paa    Guds    Vegne 

kræver  det.  Men  Skriftstederne,  hvor  var  der 
—  det  var  ham  ikke  muHgt  at  huske  dem  i 
dette  Øieblik;  men  der  var  naturligvis  mange; 
og  det  vilde  han  netop  til  at  sige,  da  Faderen 
brød  løs  med  sin  vældige  Stemme,  der  over- 
døvede Uveiret  og  rungede  for  deres  Øren. 
Han  kunde  ikke  længer  smaaligt  dvæle  ved 
Gabrieles  Exempler;  men  idet  den  længe  inde- 
stængte Nidkjærhed  brød  frem,  tog  han  Bladet 
fra  Munden  og  sagde  hende  den  fulde  Sandhed 
uden  Skaansel;  m.edens  hun  laa  tilbage  i  Gynge- 
stolen —  ubevægelig  med  Hænderne  for  An- 
sigtet. Han  udtømte  over  hende  Herrens 
Vrede  over  Tidens  Frafald  i  Ord  saa  veltalende 
og  kraftige,  at  det  mindede  Johannes  om  de 
gamle  Profeters  Sprog. 

Det  var  et  Opgjør,  et  Udbrud  af  alt  det, 
som  havde  samlet  sig  op  i  ham,  fra  hun  be- 
traadte  hans  Hus  —  hun,  denne  Udsending 
fra  den  nye  Tid,  som  han  hadede,  —  hadede 
med  hele  sit  Livs  Trods,  med  alt  det  uforson- 
lige Raseri,  som  havde  hobet  sig  op  i  ham, 
mens  han  havde  været  med  paa  at  stampe 
mod  Tiden,  som  pressede  sig  frem,  indtil  alt, 
hvad  der  havde  været  ham  kjært,  var  vendt  til 

Bitterhed:  —  hvad  der  udgjorde  hans  Haab  i 
Ungdommen ,  havde  han  selv  maattet  være 
med  at  knuse;  det  skjønne  og  det  gode,  Fre- 
den og  Harmonien  —  alt  var  blevet  Galde  og 
arrigt  Nag,  thi  formastelige  Hænder  havde  ud- 
strakt sig  mod  det  hellige  —  formastelige  Hæn- 
der —   formastelige  — 

Han  stansede  og  tog  sig  til  Hovedet^  det 
var  et  Øieblik  blevet  sort  for  hans  Øine.  Han 
ventede,  indtil  Blodet  igjen  kom  i  Løb  og  fort- 
satte strængt  og  med  hoi  Værdighed  : 

»Thi  inderst  inde  er.  Vantroen  ikke  andet 
end  ondt  og  lavt,  feigt  og  hovmodigt  blandet 
sammen.  Og  naar  den  i  vore  Dage  vil  give 
sig  Skin  af  at  sky  Spilfægteri,  forat  søge  Sand- 
hed og  Ret  for  store  og  smaa,  saa  er  det  ikke 
andet  end  det  modbydeligste  Spilfægteri.  Thi 
selve  Kristusfiendskabet  bestaar  i  at  ville  hæve 
det  lave  op  og  det  hoie  ned,  sig  selv  i  Hoi- 
sædet  og  alt,  hvad  der  er  høit  og  helligt  ned  i 
Skarnet  under  sin  Fod.  Men  sandelig:  Gud 
lader  sig  ikke  spottele 

Gabriele  sprang  op;  hun  vilde  sige  ham 
imod.  Præsten  stansede,  og  der  blev  et  Øie- 
blik saa  stille  inde  i  Stuen,  at  de  horte  Gynge- 

stolen  vugge   et   Par  Gange,    før  den  stansede. 
Men  Gabriele  fandt  ingen  Ord. 

Hele  Stemningen  fra  imorges  efter  Præke- 
nen kom  over  hende,  men  med  en  saa  forøget 
Voldsomhed  ved  det  Oprør,  som  allerede  var 
i  hendes  Sind,  at  da  hun  skulde  til  at  forklare 
ham,  hvor  dybt  og  uretfærdigt  han  krænkede 
hende,  følte  hun,  at  hvis  hun  slap  sig  løs,  vilde 
hun  komme  til  at  lægge  hele  sit  Sjæleliv  aabent 
for  denne  Mand;  og  det  var  han  ikke  værd; 
fordi  han  ikke  vilde  forstaa. 

^Sig  ham  det  du  — Johannes!  —  sig  ham, 
at  det  ikke  er  sandt  I« 

Gabriele  rakte  Hænderne  mod  ham,  forat 
han  skulde  gribe  dem  og  komme  til  hende; 
men  Johannes  foldede  sine  som  til  Bøn.  De 
siste  Øieblikke  havde  suset  forbi  med  Stormens 
Fart,  og  noget  af  Stormens  Vildhed  var  faret 
i  dem  alle.  Johannes  følte,  her  var  ingen  For- 
soning mulig-,  han  maatte  vælge,  og  i  sin 
Vaande  begyndte  han  at  bede  halvhøit. 

»Svar  mig,  hjælp  migU  —  raabte  Gabriele 
utaalmodig  og  gjorde  et  Skridt  imod  ham. 
Men  Præsten  Jiirges  traadte  imellem  og  stan- 
sede hende: 

>> Forstyr  ham  ikke!  —  lad  ham  søge 
Hjælp  og  Raad  der,  hvor  det  alene  er  at  finde. 
Og  vælg  saa  —  min  Johannes  1  om  du  vil  for- 
raade  den  Herre,  som  dig  kjøbte  og  følge  Kor- 
sets Fiender  — « 

iNei  neiU  —  raabte  Gabriele,  >Spørgs- 
maalet  er  for  dig:  vil  du  være  ærlig  og  til- 
staa,  at  du  langtfra  er  nogen  sand  Kristi  Efter- 
følger —  langtfra !  —  og  at  du  ikke  med 
aabne  Oine  vil  gaa  ind  til  et  Liv  fuldt  af  Løgn 
og  Bedrag.« 

> Johannes  —  min  Son  I«  sagde  Præsten,  og 
hans  Stemme  blev  skarp  som  før  —  inde  i 
Kontoret;   »jeg  ser,  du  vakler  — « 

^len  da  loste  Johannes  sine  foldede  Hæn- 
der og  rakte  dem  mod  Faderen:  »Jeg  slipper 
Jesum  ei!« 

>FyU  —  sagde  Gabriele;  hun  vendte  sig 
hurtigt  fra  ham  og  strøg  Forlovelsesringen  af 
Fingeren.  Fru  Jiirges  saa  den  trille  hen  over 
Bordet  og  raabte:   »Vil  du  slaa  — « 

*Vil  du  slaa  op  med  ham,  —  vilde  hun 
sagt;  men  følte  i  det  samme,  at  Ordet  ikke 
passede   i    dette    Oieblik;    og    hun    blev   derfor 


195 

siddende  og  stirre  paa  Lampefoden ,  hvor- 
under Ringen  var  løbet  ind. 

Gabriele  stod  ogsaa  et  Par  Secunder  og 
stirrede  fortabt  ind  i  Lyset;  men  pludseligt  tog 
hun  sig  sammen. 

> Godnat!  —  allesammen !<•<  —  sagde  hun 
og  gik  mod  Døren. 

Johannes  vilde  ile  efterø  men  hans  Fader 
holdt  ham  tilbage: 

^Lad  hende  sove  paa  det.  Ikke  mere 
iaften;  imorgen  er  det  —  Gudskelov!  ogsaa  en 
Dag.  Jeg  sagde  dig  —  Johannes!  der  maatte 
kraftige  Midler  til-,  lad  os  takke  Gud,  at  det 
er  over,  og  at  du  seierrig  bestod  i  Prøvelsen. 
Imorgen  ville  vi  formilde  denne  strænge  Aften, 
<^g  j^g  —  j^g  skal  intet  Nag  bevare,  —  det 
lover  jeg  dig.  I  min  Præken  skal  jeg  give 
hende  de  gode  Ord,  hun  kan  behøve  efter  Tug- 
telsen og  senere  hos  Fogdens  — « 

Fru  Jiirges  løftede  en  Haand :  :'Hun  tar 
sit'Tøi  paa.« 

*Sludder  Mina!«  sagde  Præsten  ærgerlig; 
»hvor  skulde  hun  gaa  hen  nu?« 

Men  Johannes  løb    hen    og   rev   Døren   op. 

Der  stod  Gabriele  allerede  indhyllet  i  sin  Pels- 
kaabe  ifærd  med  at  stige  i  de  forede  Galoger. 

»Men  Gud!  —  Gabriele!  —  hvor  vil  du 
hen?  —  du  maa  være  ganske  fra  dig  selv,« 
raabte  Johannes  og  skalv  nu  endnu  mere  end 
Moderen;  >^kom  dog  ind  igjen  og  tag  det  ikke 
paa  denne  ]\Iaade.^ 

Gabriele  gjorde  sig  fri  for  hans  Hænder  og 
sagde  bedrøvet: 

>A1  har  ikke  mere  noget  at  sige  hinanden. 
Du  var  ikke  den,  jeg  troede.  Farvel!  —  og 
lad  mig  gaa.- 

Hun  havde  allerede  Haanden  paa  Dør- 
klinken. 

»Frøken  Pram!«^^  —  raabte  Præsten  ganske 
ude  af  sig  selv.  />Deres  Opførsel  er  af  en  saa- 
dan  Beskaffenhed  — « 

Gabriele  vendte  sig  roligt  om,  somom  hun 
kom  til  at  huske  noget  og  gik  med  en  Sikker- 
hed, som  næsten  virkede  beroHgende  paa  dem 
alle  i  denne  urimelige  Situation,  et  Skridt  hen- 
imod  Fru  Jiirges  og  rakte  hende  sin  Haand: 

^Tilgiv,  at  jeg  forlader  Dem  paa  denne 
Maade:  jeg  gaar  over  til  Lensmanden.  Det 
vilde   ikke   være   mig   muligt  at   blive  her  inat, 

og  imorgen  reiser  jeg  hjem.  De  maa  ikke  være 
vred  paa  mig.     Farvel  le 

Dermed  bøiede  hun  sig  hurtigt  ned  og 
kyssede  den  hlle  Dame ;  og  før  nogen  viste 
Ord  af  det,  var  hun  ude  af  Døren.  Den  løse 
Sne  stod  som  en  Sky  om  hende,  idet  hun  for- 
svandt, og  Vinden  trykkede  Døren  i  med  en 
Fart. 

Johannes  greb  efter  sin  Frak. 

»Nei  —  nei!«  —  sagde  Præsten. 

»Jo,  jeg  vil!«  —  svarede  Johannes  og  saa 
sin  Fader  ind  i  Øinene. 

Daniel  Jiirges  tumlede  dlbage  for  dette 
Blik,  og  først  nu  fattede  han,  hvad  der  var 
tabt. 

Men  Fru  Jiirges,  i  hvis  Hoved  denne 
skrækkelige  Dag  havde  blandet  stort  og  smaat 
endnu  vildere  end  sædvanligt,  stod  og  brændte 
for  at  Johannes  endelig  ikke  maatte  glem.me 
de  store  Pelsstøvler.  Tilslut  tog  hun  Mod  til 
sig  og  trak  dem  frem  af  Krogen. 


XI. 


Otormen  havde  sprængt  sig.  De  svære 
Sneskyer,  som  den  havde  presset  ind  mellem 
Fjeldene  hele  Dagen,  sprak  med  en  Gang  som 
Dyner  og  Dunen  væltede  ud  og  opfyldte  Luf- 
ten, saaat  selve  Stormen  blev  tung  og  mat  og 
maatte  sagtne  Farten. 

^len  i  de  siste  Kast  var  endelig  det  gamle 
Hus  bukket  under:  —  saa  stille  var  det  splittet 
—  det  raadne  Tømmer,  at  ingen  i  Præstegaar- 
den  havde  hørt  det  gjennem  Stormen;  og  heller- 
ingen havde  seet  Præstens  Hø  løfte  sig,  da 
Taget  kastedes  af,  og  fyge  afsted  som  et  Slør, 
der  løste  sig  op  og  forsvandt  udover  Mar- 
kerne. 

Paa  Gaarden  hvirvlede  nu  Sneen  tæt  i 
store  Filler,  og  Lyset  fra  Præstegaardens  Yin- 
duer skinnede  gult  i  Striber  udigjennem  Mørket. 

Fruen    gik    foran    med  Lyset    og   Præsten 


199 

bagefter  med  Piben  og  Aviserne.  Fra  de  Unge 
forlod  Huset ,  havde  Daniel  ordnet  sine  Ting 
og  slukket  Lampen  uden  at  sige  et  eneste  Ord 
og  uden  at  give   det   minste  Agt   paa    hende. 

Hun  turde  hellerikke  forstyrre  ham  med  et 
Ord  —  ikke  engang,  da  de  gik  forbi  Bispe- 
kammeret, og  hun  følte  en  saa  brændende  Lyst 
til  at  sende  Gabrieles  Nattøi  og  Toilettesager 
hen  til  Lensmanden  med  en  af  Drengene.  ^Nlen 
hun  viste,  hvor  galt  det  gik  hende,  naar  hun 
med  sine  Hverdagsbekymringer  rev  ham  ud 
af  hans  alvorlige  Tanker. 

Daniel  klædte  sig  hurtigt  af  og  gik  til- 
sengs. Fru  Jiirges  undrede  sig  paa  ham.  mens 
hun  klædte  sig  af.  Thi  saalænge  de  havde 
været  gifte,  havde  han  hver  Aften  røget  en 
Pibe  og  læst  Aviser  paa  Sengen.  Idag  havde 
han  taget  baade  Piben  og  Aviserne  med  sig; 
men  de  laa  urørte  paa  Bordet  og  hun  kunde 
høre,  at  han  ikke  sov. 

Han  tænkte  naturligvis  paa  det  samme 
som  hun,  paa  denne  besynderlige  Svigerdatter, 
de  havde  havt  i  to  Dagei  thi  Fru  Jiirges  ven- 
tede ikke,  at  Johannes  skulde  bringe  hende 
tilbage;    det  syntes    hende   ikke   rimeligt,    saa- 

ledes  som  Gabriele  var,  og  —  oprigtigt  talt  — 
Fruen  ønskede  det  ikke;  —  det  var  ikke  nogen 
Kone  for  Johannes. 

Men  hvorledes  vilde  Bygden  optage  denne 
usædvanlige  Tildragelse,  at  Kandidatens  For- 
lovede første  Paaskedags  Aften  var  gaaet  fra 
Præstegaarden  i  Storm  og  Sne  og  hen  til  Lens- 
manden! —  havde  det  endda  været  til  Fogden  1 

Fru  Jiirges  havde  taget  Gabrieles  Ring 
frem  under  Lampen:  hun  blev  nu  staaende 
halvt  afklædt  og  betragtede  den  en  lang  Stund. 
Og  uden  at  hun  viste  det,  gled  Musiken  fra 
før  gjennem  hendes  Indre;  denne  Musik,  der 
var  forbundet  med  den  unge  Kvinde,  som  havde 
forsmaaet  Ringen:  og  somom  hendes  Væsen 
var  blevet  forstaaeligt  i  Tonerne:  først  nu  — 
som  hun  stod  der,  dæmrede  det  utydeligt  for 
Fru  Jurges,  at  det,  hun  idag  havde  oplevet, 
var  som  et  Speilbillede,  et  kort  Glimt  af  noget, 
der  laa  dybest  gjemt  i  hendes  eget  Indre  — 
forkrøblet  og  forpint. 

Hun  saa  paa  denne  forsmaaede  Ring ,  og 
hun  saa  paa  sin  egen,  der  tynd  og  slidt  sad 
løst  paa  hendes  blege  Finger ,  —  en  enkelt 
Ring,  men  af  en  lang,  lang  Lænke.     Hun  kom 

mod  sin  Vilje  til  at  tænke  paa,  hvor  de  havde 
været  runde  og  smidige  —  disse  Fingre,  og 
hvor  deiUgt  det  var,  naar  de  løb  let  og  legende 
gjennem  Tonerne  som  i  Blomster.  Og  hun 
kunde  ikke  lade  være  —  med  en  ond  Fornem- 
melse at  lægge  den  fra  sig  —  denne  nye, 
ubrugte  Ring,  som  var  forsmaaet. 

Og  dog  —  og  dog  —  hvem  havde  Ret? 
—  hvilken  af  disse  to  Ringe  havde  Ret? 

Hun  blev  ved  at  klæde  sig  af;  men  den 
nye  Musik  vendte  altid  tilbage  og  løb  paa  sin 
frygtløse  Maade  henad  nye  Veie^  og  hendes 
Tanker  gik  paa  samme  Maade  tilbage  over 
Livet  med  et  andet  Syn  paa,  hvad  der  var 
mødt  hende,  og  tog  fat  her  og  der,  hvor  hun 
før  altid  var  bøiet  af  og  havde  bukket  sig 
under. 

Det  var  ikke,  fordi  hun  havde  troet  saa 
meget  paa  Lovtalerne  over  hendes  Musik;  hun 
var  egentlig  aldrig  kommen  saa  vidt  at  tænke 
sig  sit  Liv  for  sig  selv  paa  sine  egne  Anlæg. 
Dertil  havde  hun  været  altfor  ung,  og  ingen 
havde  lært  hende  at  tænke  en  saadan  Mulig- 
hed for  en  anstændig  Kvinde.  Derfor  var  det 
ingen  Skuffelse,    og   hun   kunde   ikke   bebreide 

nogen,  at  hun  var  kommen  ud  af  Musiken. 
Men  hvad  der  iaften  loftede  sig  med  en  bitter 
Klage  i  hende  —  det  var,  at  hun  selv  var  for- 
svundet, —  hendes  eget  inderste  —  det ,  som 
udgjorde  hendes  Sjæl,  var  bragt  til  at  forsvinde; 
det  var  dette  uforstaaede  Tryk,  som  altid 
havde  ligget  over  hendes  rastløse  Skyggeliv: 
at  hun  slet  ikke  var  der  for  sig  selv  —  for  sin. 
egen  Skyld-,  hun  var  ikke  bleven  knust,  men 
udstrøget  med  en  Svamp,  —  ikke  trampet 
paa,  men  nedtraadt  ganske  lempeligt,  —  næ- 
sten blødt. 

Og  mens  hun  saa  nedover  sit  lille  visnede 
Legeme,  vendte  denne  bitre  Klage  —  hun 
kunde  ikke  gjøre  for  det!  —  den  vendte  sig 
mod  ham,  -der  bred  og  stærk  laa  i  Sengen. 
Og  selve  denne  Seng,  som  havde  fulgt  hende, 
indtil  den  var  sUdt  og  medtaget  af  Flytninger, 
den  blev  til  hele  hendes  Liv.  Der  havde  hun 
fodt  alle  sine  Børn  og  i  Tidens  Løb  ladet  efter 
sig  sin  Skjønhed,  sin  KvindeHghed  indtil  de 
siste  Rester,  —  altid  mere  træt,  mere  opslugt 
af  at  være  alt  for  andre  og  ingenting  for  sig 
selv:  aldrig  forstaaet,  bare  brugt,  forsømt  og 
udslidt. 

Men  hendes  Klage  v^endte  hjem  igjen  til 
hendes  egen  Haabløshed,  og  der  flammede  intet 
op  i  hende,  fordi  hun  var  udslukt.  Og  hun  følte 
det  selv,  da  hun  havde  slukket  Lyset  og  taget 
sin  Plads  under  Dynen,  hvorledes  en  uhyre 
Sørgelighed  steg  som  et  Hav  med  sorte  Bølger 
og  skyllede  henover  et  forkrøblet  Liv;  og  hun 
græd. 

»Hvad  græder  du  for  —  Mina?«  —  spurgte 
hendes  Mand  og  reiste  sig  paa  Albuen. 

»Aa  —  det  er  saa  sørgeligt  —  saa  sørge- 
ligt<   —  hulkede  hun. 

»Hvad  er  saa  sørgeligt?«  spurgte  han  lidt 
utaalmodig. 

»Alt  —  altsammen  er  saa  sørgeligt  —  saa 
sørgeligt  — « 

Et  Øieblik  blev  han  liggende  halvt  opreist 
og  det  kogte  op  i  ham;  men  noget  tog  Modet 
fra  ham;  han  lagde  sig  stille  ned  og  lod,  som.om 
kan  ikke  hørte,  at  hun  laa  og  græd  og  græd, 
medens  lange  Drag  af  Vinden  sukkede  henover 
Huset  og  viftede  den  tunge  vaade  Sne  mod 
Ruderne.  — 

—  Imidlertid  havde  Gabriele  arbeidet  sig 
henover   Markerne    mod    Kirken.      Hun    havde 

Vinden  paa  Siden,  og  Sneen  begyndte  allerede 
at  udslette  den  småle  Kirkevei,  fløi  desuden 
lige  i  Ansigtet  paa  hende,  saa  hun  vanskeligt 
kunde  se.  Men  hun  var  i  et  saadant  indre 
Oprør,  at  den  friske  Kulde  og  den  legemlige 
Anstrængelse  gjorde  hende  godt;  mens  hun 
hurtigt  pilede  afsted  forbi  Kirken  og  imod 
Skoven. 

Men  da  hun  vendte  ind  paa  Hovedveien 
og  fik  Vinden  paa  Ryggen;  og  da  Blæsten 
ikke  længer  piskede  hende  paa  Kinden,  men 
blev  til  den  dybe,  susende  Tone  høit  oppe  i 
Grantoppene,  —  da  sagtnede  hendes  Skridt  og 
Modet  sank. 

Allehaande  Betænkeligheder,  som  hun  havde 
feiet  tilside  for  den  ene  store  Tanke:  at  hun 
vilde  bort  fra  disse  Mennesker,  —  de  voxede 
nu  op  og  spurgte,  om  hun  kunde  finde  Veien? 
—  om  der  var  sikkert  i  Skoven?  —  om  de  var 
oppe  hos  Lensmanden?  —  om  der  ikke  var  en 
stor,  sint  Hund?« 

Indunder  Trærene  var  der  næsten  stille, 
og  den  faldende  Sne  var  bleven  brudt  og  rystet 
oppe  mellem  Grannaalene ,  saaat  den  dalede 
ned  som  et  jævnt  fintpudset  Slør,  hvorigjennem 

hun  skimtede  Veien  og  de  sorte  Træstammer. 
Den  uhyggelige  Følelse  af  Ensomheden  i  Sko- 
ven fik  pludseligt  Magt  over  hende,  og  i  vild 
Angst  gav  hun  sig  til  at  løbe. 

Men  Sneen  var  løs  og  tungt  klædt  som 
hun  var,  kom  hun  ingen  Vei.  Hun  troede,  at 
bag  hvert  Træ  kom  en  frem,  som  tog  paa  at 
løbe  efter  hende;  over  sig  hørte  hun  det  fæle 
Sus  af  Vinden ;  og  inde  i  Skoven  knagede  og 
knirkede  det  saa  underligt  i  Grene,  der  gned 
sig  mod  hinanden,  —  hun  troede,  hun  skulde 
blive  gal  af  Skræk. 

Da  saa  hun  mellem  Trærene  et  Lys,  — 
et  lyst  Vindu  skimtedes  gjennem  Sløret  af  Sne, 
og  med  et  Slag  var  alt  forandret.  Det  var 
Lyset,  som  brændte  hos  den  gamle  Synder, 
der  kjendte  hendes  Far,  —  hendes  gode  gamle 
Fader,  —  alle  de  derhjemme,  hvor  hun  hørte  til 
—  hun  selv,  saa  sikker  ellers  og  fornuftig !  — 
Gabriele  gjenfandt  sig  selv  og  stansede;  hun 
smilede    af   sin   Skræk    og    lø.ste   paa   Kaaben. 

Nu  saa  hun  sig  freidigt  om  og  lyttede  til 
det  mægtige  Brus  i  Skoven  og  kjendte  ingen 
Frygt  længer.  Hun  mindedes  ogsaa  nu  klarere 
den    heftige    Kamp,    hun    kom    fra   og   hendes 

Tab  —  en  Mand,  hun  havde  stolet  paa  saa 
fast  og  en  \'en,  hun  saa  gjerne  vilde  elsket  og 
fulgt  i  Livet. 

Thi  det  var  ikke  sandt,  naar  Johannes  paa 
den  Maade  klyngede  sig  til  ReHgionen.  Hans 
Tro  var  for  saa  vidt  fast  og  oprigtig,  som  han 
med  Lethed  kunde  beseire  enhver  opstigende 
Tvivl  med  det,  de  havde  lært  ham.  Men  paa 
Bunden  var  han  ingenlunde  religiøs.  Og  naar 
han  kunde  følge  en  Mand  som  Daniel  Jiirges 
ind  i  et  Præsteskab  som  dette,  saa  var  der 
mellem  ham  og  hende  et  svælgende  Dyb,  og 
det  hjalp  ikke  alt ,  hvad  der  talte  for  ham  i 
hendes  Kjærlighed :   de  maatte  skilles. 

Hun  indsaa  ogsaa  nu  —  saa  bittert  som 
Tabet  var  i  Øieblikket,  hvilken  Lykke  det 
var  for  hende,  at  hun  tidligt  havde  lært  og 
læst  om  Elskovens  Væsen  uden  Maaneskin  og 
L'klarhed.  Thi  mangengang  var  der  kommen 
over  hende  en  Tomhed,  et  Savn,  somom  hun 
følte  sig  bedraget  for  noget,  naar  hun  saa  en 
forelsket  Veninde  hoppe  forlovet  afsted  med  en 
Student.  Den  nøgterne  Besked,  hun  viste  om 
disse  Ting,  havde  ganske  vist  berøvet  Elskoven 
noget  af  den  meget  omtalte  zarte  Duft. 

Men  med  hvilken  glad  Taknemlighed  følte 
hun  sig  ikke  i  dette  Øieblik  hel  og  fri  midt  i 
den  susende  Skov.  Og  selve  den  pinefulde 
Stund,  den  stærke  Ophidselse  og  Ordene,  de 
havde  slynget  mod  hinanden,  —  det  fik  ogsaa 
efterhaanden  et  andet  Udseende. 

Endelig  havde  hun  engang  været  med  for 
Alvor  og  udrettet  noget.  Dette  havde  ikke 
været  en  ørkesløs  Disput,  hvori  Frøken  Pram 
havde  faaet  Lov  til  at  sige,  hvad  hun  vilde, 
fordi  ingen  brød  sig  om  det.  Hendes  egen 
Person  havde  været  midt  i  Striden. 

Hun  havde  ganske  vist  tabt  og  nu  røm- 
mede hun  Valpladsen;  men  hun  lo  stille  og 
lunt  i  Stormen,  svøbte  sin  gode  Pelskaabe  om 
sig  og  fortsatte  sin  Vei  i  Sneen. 

Skoven,  som  brummede.  Sneen,  som  drys- 
sede, de  sorte  Stammer  langs  Veien  —  alt- 
sammen blev  hende  saa  hjemligt  kjært;  hun 
følte  sig  ligesom  i  Slægt  og  Forbund  med 
hele  Naturen;  og  skjønt  Lensmandens  Vindu 
igjen  blev  borte  for  hende,  gik  hun  modigt 
videre,  og  det  faldt  hende  ikke  ind  at  tvivle 
om  Veien. 

—  Gabriele  vendte  sig  ikke  om  og  saa  derfor 

ikke  den  Skikkelse,  der  fulgte  efter  hende  paa 
Afstand. 

Johannes  havde  løbet  lige  til  Kirken;  men 
da  han  saa  hende  gaa  ind  i  Skoven  og  netop 
vilde  raabe,  var  hun  begyndt  at  løbe. 

Johannes  ilede  efter;  men  da  han  saa,  at 
hun  stod  stille,  stansede  ogsaa  han.  Saalænge 
han  ikke  kunde  naa  hende,  skyndte  han  sig 
og  vilde  raabe.  Men  nu,  da  hun  bare  var  et 
lidet  Stykke  foran,  —  nu  blev  han  staaende  — 
raadvild,  turde  ikke  gaa  frem  og  kunde  ikke 
komme  sig  til  at  raabe  paa  hende. 

Saaledes  blev  han  ved  at  følge  bagefter 
—  bestemt  paa  at  stanse  hende  ved  Lensman- 
dens Grind;  men  der  syntes  det  ham  for  sent, 
for  nær  Huset ;  han  blev  staaende  bag  det  siste 
Træ  i  Skovkanten,  hørte  hende  aabne  og  lukke 
Grinden  og  saa  tilslut  hendes  Skikkelse  for- 
svinde som  en  sort  Prik  i  Sneen,  der  faldt  tæt 
udenfor  Skoven  og  lukkede  sig  efter  hende. 

Derpaa  vendte  han  om  og  gik  halvt  be- 
vistløs  hjemover;  medens  en  ganske  kort  Tanke- 
række lob  rundt  og  rundt  i  hans  Hoved.  Det 
var  Fætterne  og  deres  Slæng  og  alle  de  Grin 
og  al  den  Triumf  og  omigjen  det  samme. 

Han  vilde  stanse  og  alvorligt  tænke  over, 
hvad  der  var  skeet.  Det  syntes  ham  i  enkelte 
Øieblikke,  at  han  vist  maatte  være  gal.  Det 
var  jo  umuligt  og  utænkeligt,  at  hele  hans 
Liv,  hans  Kjærlighed  og  hans  gyldne  Drømme 
—  altsammen  væk!  —  blæst  ifra  ham  en  storm- 
fuld Aftenstund ;  og  selv  gik  han  her  og  tullede 
som  en  Nar  i  Skoven,  og  Fætterne  kom  igjen, 
han  saa  dem  hilse  paa  den  anden  Side  af 
Gaden,  han  saa,  hvor  de  lo,  og  han  knyttede 
sine  Hænder,  somom  han  vilde  slaa  midt  ind 
i  alle  disse  grinende  Tandrækker. 

Først  da  han  naaede  frem  til  Kirken, 
hvor  Sneen  faldt  frit  og  kjølede  hans  hede  An- 
sigt, først  der  blev  det  ubønhørligt  klart  for 
ham,  hvad  det  var,  som  var  skeet,  og  at  det, 
som  var  skeet,  stod  ikke  mere  til  at  ændre. 

Men  hvorledes  og  hvorfor?  —  det  var 
ligesaa  klart  hans  egen  Faders  Skyld-,  og  den 
Tanke,  som  hans  altfor  store  Beundring  hidtil 
bestandigt  havde  holdt  tilbage,  —  den  brød 
nu  gjennem  hos  ham :  den  gamle  Metode  kunde 
ikke  bruges  længer.  Nu  havde  han  selv  paa  den 
allerbitreste   Maade  faaet  føle,    at   den  nye  Tid 

kan  ikke  trodses  ned.  Ligesom  hans  Forlovelse 
før  havde  vist  sig  i  sin  Sammenhæng  med  Da- 
gens Strid,  saaledes  saa  Johannes  i  sit  dybe 
Nederlag,  at  dette  var  ham  paaført  gjennem 
de  forskjeUige  Aandsretningers  Brydning;  og 
han  var  falden  uden  egen  Skyld  som  en  Mar- 
tyr for  sin  sønHge  Pietet. 

Og  den  ubegrænsede  Beundring  for  Fade- 
ren, som  Ulykken  i  dette  Øieblik  tog  bort  fra 
Johannes,  den  virkede,  idet  den  forsvandt,  som 
en  Befrielse;  og  som  han  nu  stansede  ved 
Gitterporten  og  saa  hen  paa  Kirken,  byggede 
der  sig  atter  et  Haab  i  ham;  alt  hvad  denne 
Dags  Storm  havde  splintret  og  splittet  kunde 
bøies  og  føies  sammen  og  alligevel  bygges 
høit  mod  Himmelen. 

Ikke  hans  egen  personlige  Lykke  —  den 
havde  han  idag  bragt  som  Offer;  men  medens 
han  stod  og  betragtede  det  lille  tykmurede 
Gudshus,  fandt  Johannes  atter  Veien  til  sine 
Drømme  om  en  stærk  og  seierrig  Kirke. 

Men  Tordentaler  og  afmægtig  Trods  var 
der  ikke  længer  Brug  for.  Guds  nye  Stridsmænd 
maatte  tage  op  Tidens  Tanker  —  saa  oprørske 
som  de   var,    paa    det   at    ligesom    Sædekornet 


fremspirer  af  Forraadnelsen ,  saaledes  skulde 
Sandheden  suge  Kraft  af  selve  Vildfarelserne. 

Da  vilde  Livet  vende  tilbage  i  den  hen- 
sygnende Kirke  og  med  Livet  Magten;  og  atter 
førtes  Johannes  opad  mod  de  Høider,  fra  hvilke 
han  denne  Aften  var  tumlet  ned  i  den  løse 
Sne,  som  alt  havde  dækket  Veien  over  Mar- 
kerne henimod  Præstegaarden.   — 

—  Og  Sneen  faldt  tæt,  tung  og  nøiagtig 
—  som  den  falder  efter  Storm,  —  fyldte  For- 
dybninger, jævnede  Spidser  og  skarpe  Kanter. 
Der  blev  ganske  stille  i  Skoven,  en  blød  Stil- 
hed som  i  tykke  Dyner,  og  Snetæppet  bredtes 
tykkere  og  tykkere  nedover  Fjeldsiderne. 

Men  Vaarveir  laa  i  Luften,  og  Sneen  var 
løs.  Vand  begyndte  at  risle  under,  draabevis 
nedover,  samlende  sig  skjult,  forat  bryde  frem 
og  rive  med  sig,  øgende  op  og  svulmende  af 
Sneslaps  nedover  Fjeld  og  Bakker  mod  Elve- 
løbet i  Dalene. 

Og  vSolen  skulde  tære  ovenpaa,  og  Vandet 
samles  under,  indtil  en  vakker  Dag  flød  Sneen 
væk,  forat  fosse  afsted  og  finde  Vei  med  klare 
modige  Strømbølger  ud  i  det  frie  blaa  Hav. 
Og  i  hver  en  Krog  skulde  friske  grønne  Spirer 

gro   op  istedetfor    alt    det   tørre   Hø,    som   var 
foget  over  Landet  fra  raadne  Præstegaarde. 

Derfor  rullede  det  taalmodige  Hav  roligt 
sine  Bolger  mellem  Stene  og  Skjær,  mens 
Sneen  endnu  faldt  tæt  og  tung  over  det  hele 
Land. 

